ވަޒީފާއަށް އެދޭ ފޯމު ރ.ރަސްމާދޫ ސްކޫލު އޮފީހުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ވެބްސައިޓުން މިފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 14 ޖަނަވަރީ 2019 ވާ ހޯމަ ދުވަހުގެ 14:00 ގެ ކުރިން، ރ.ރަސްމާދޫ ސްކޫލުގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6580330 ނަންބަރު ފޯނާއެވެ. އީ-މެއިލް ކުރާނީ[email protected] އަށެވެ.


Opinion: Musaaraige haggu rakkaatheri nukoh kuriyakah nudheveyne | Mihaaru\nމަސައްކަތްތެރިންގެ ހައްގުތައް ހޯދަން ގޮވާލާ އެއްވުމެއް: މުސާރައަކީ މަސައްކަތްތެރިންގެ އެންމެ ބޮޑު ހައްގު\n20 ޖުލައި 2020 - 08:052comments\nމަސައްކަތަކީ މަސައްކަތް ކުރާ މީހާގެ މިލްކެކެވެ. އެހެންކަމުން މަސައްކަތް ކުރާ މީހާގެ މަސައްކަތް އެހެން މީހަކަށް ހޯދޭނީ މަސައްކަތް ކުރާ މީހާ ކުރި މަސައްކަތުގެ ހައްގު ދީފަ އެވެ. މުސާރަ ނުވަތަ އުޖޫރަ އަކީ ދީނީ ގޮތުން ބެލި ނަމަވެސް، މަސައްކަތް ކުރާ މީހާ އަށް ރައްކާތެރި ކޮށްދެއްވާފައިވާ ހައްގެކެވެ. އެހެނީ މަސައްކަތް ކުރާ މީހާ މަސައްކަތްކޮށް ނިންމުމަށް ފަހު އޭނާގެ ގައިން ދާ ނުހިކެނީސް، އޭނާއަށް ދޭން ޖެހޭ އުޖޫރަ ދީ ނިންމަން ޖެހޭނެ ކަމަށް ކީރިތި ރަސޫލާ މުހައްމަދު ޞައްލައްލާޙް އަލައިހި ވަސައްލަމްގެ އިރުޝާދެއް އޮންނަކަން އެއީ އަޅުގަނޑުމެން އެންމެން ވެސް ދަންނަ ކަމެކެވެ. މިޒަމާނުގައި އަޅުގަނޑުމެންގެ ގައުމުގައި މަސައްކަތް ކުރާ މީހާއަށް މުސާރައިގެ ހައްގު ހޯދައިދެވިފައިވަނީ ވަޒީފާގެ ގާނޫނުގައި ލާޒިމްކުރާ ވަޒީފާގެ އެއްބަސް ވުމުންނެވެ.\nވަޒީފާގެ ގާނޫނު ބުނަނީ ވަޒީފާ ދޭ ފަރާތާއި މުވައްޒަފާ ދެމެދު ވަޒީފާގެ އެއްބަސްވުމެއް ސޮއިކޮށްފައި އޮންނަން ޖެހޭނެ ކަމަށާއި، އެ އެއްބަސްވުމުގައި އެއްބަސްވެވޭ އެއްކަމެއްގެ ގޮތުގައި މުވައްޒަފުގެ މުސާރަ އާއި، މުސާރަ ދޭ ދުވަސް ފަދަ މައުލޫމާތު ހިމަނަން ޖެހޭނެ ކަމަށެވެ. ގާނޫނާ ޚިލާފަށް އަދި އެއްބަސްވުމާ ވެސް ޚިލާފަށް މުސާރަ ނުދީފި ނަމަ، މުވައްޒަފަށް ކުރެވެން އޮންނަ ކަމަކީ ވަޒީފާގެ ގާނޫނާ ޚިލާފުވާ މައްސަލަތައް ބަލަން އުފައްދާފައި އޮންނަ ޓްރައިބިއުނަލް އަށް ނުވަތަ އެފަދަ އެހެން މުއައްސަސާއަކަށް މައްސަލަ ހުށަހެޅުމެވެ.\nއަޅުގަނޑުމެންގެ ގައުމުގެ ވަޒީފާގެ ބާޒާރުގައި ކަން ހުރި ގޮތަށް ބަލައިލާއިރު މުސާރަ ނުދީ މަސައްކަތް ކުރުވުން ދަނީ ދުވަހުން ދުވަހަށް އިތުރުވަމުންނެވެ. މިކަމަށް ހައްލެއް ހޯދަން ބަލައިލާއިރު އެންމެ ފުރަތަމަ މިއީ ކިހާވަރެއްގެ ކަމެއްކަން އެނގެން އެބަ ޖެހެ އެވެ. މުސާރަ އަކީ މުވައްޒަފު ނުވަތަ މަސައްކަތް ކުރާ މީހާ އާއި އެމީހެއްގެ އަނބިދަރިންނާއި، އެމީހަކު ބަލަން ޖެހޭ މީހުންގެ ދިރިއުޅުމާއި ނޫނީ ދިރިތިބުމާ ގުޅިފައިވާ ހުރިހާ ކަމެއް ބެލެހެއްޓުމުގެ ވަސީލަތެވެ. ވިޔަފާރީގެ ފައިދާއިންނާއި އެހެން ގޮތްގޮތުން އާމްދަނީ ހޯދައިގެން ދިރިއުޅޭ މީހުންނާއި މުސާރައިން ދިރިއުޅޭ މީހުންނާ ވަރަށް ތަފާތެވެ. އެހެނީ މުސާރައިން ދިރިއުޅޭ ގިނަ މީހުންނަކީ މާކަ ބޮޑު އެއްޗެއް ފަހަށް ރައްކާކުރެވޭ ވަރުގެ މީހުންނެއް ނޫނެވެ. އެ މީހުންނަށް މުސާރަ އަކީ އެމީހުންނާއި، އެމީހުންގެ އާއިލާތަކާއި، ބަލަން ޖެހޭ މީހުން ދިރިތިބެން ލިބޭ ހަމައެކަނި ވަސީލަތެވެ. އެ ލިބެން ޖެހޭ ދުވަހަށް ނުލިބިއްޖެ ނަމަ، އެ މީހުންނާއި، އެ މީހުންގެ އާއިލާތަކާއި، ބަލަން ޖެހޭ މީހުންނަށް ކުރިމަތިވަނީ ވަރަށް ބޮޑު މައްސަލައެކެވެ. އާދެ، އެތައް ބައެއްގެ ދިރިތިބުން ނުރައްކަލުގެ ތެރެއަށް ވެއްޓުމުގެ މައްސަލަ އެވެ.\nރާއްޖޭގެ އިގުތިސާދުގެ މުހިއްމު ބައެއް ކަމުގައިވާ ގަނެ ވިއްކުމުގެ ވިޔަފާރި އާއި ޚިދުމަތް ދިނުމުގެ ވިޔަފާރި އަދި މިނޫން ވެސް އެތައް އެހެން ވިފާރިތަކެއް ވަރަށް ބޮޑަށް ގުޅިފައި އޮންނަނީ ވެސް މުވައްޒަފުންގެ މުސާރައާ އެވެ. އެހެންކަމުން ހަމަޖެހިފައިވާ ގޮތުގެ މަތިން މުސާރަ ނުދިނުމަކީ ގައުމުގެ އިގުތިސާދަށް ލިބޭ މަޑުޖެހުމެއް ކަމުގައި ބެލިދާނެ އެވެ. މިކަމުގެ ހެތްކެއްގެ ގޮތުން މަހުގެ ފަހުކޮޅު ފިހާރައެއް ހިންގާ މީހެއް ކައިރީގައި ނުވަތަ ޓެކްސީ ޑްރައިވަރެއް ކައިރީގައި ވިޔަފާރި ކިހިނެއްތޯ އަހައިފި ނަމަ ޖަވާބުގައި ގިނަ ފަހަރަށް ބުނާނީ ވިޔަފާރި ދަށްކަމަށާއި، ދެން ރަނގަޅުވާނީ މީހުންނަށް މުސާރަ ލިބުނީމާ ކަމުގަ އެވެ.\nއައިލެންޑް އެކްސްޕާޓުގެ ބިދޭސީ މަސައްކަތްތެރިންނަށް މުސާރަ ނިދީގެން ހިންގި ހަމަނުޖެހުން ކޮންޓްރޯލް ކުރުމަށް ފަހު ފުލުހުން އެމީހުންނާ މުއާމަލާތް ކުރަނީ. ފޮޓޯ:ނިޝާން އަލީ/މިހާރު\nމުސާރަ ދޭން އެއްބަސްވެފައިވާ ގޮތަށް ނުދިނުމަކީ، އަޅުވެތިކުރުން ނުވަތަ މަޖްބޫރުން މަސައްކަތް ކުރުވުން ކަމުގައި ވެސް ބެލެވިދާނެ އެވެ. އަޅުވެތި ކުރުން ކަމަށް ބެލެވިދާނެ ގޮތަކީ، މުސާރަ ނުލިބުމުން އެ ލިބެން ޖެހޭ މީހާ އާއި، އެމީހާ ބަލާ މީހުން މިނިވަންކޮށް ދިރިއުޅުމަށް ހުރަސް އެޅޭތީ އެވެ. މަޖުބޫރުން މަސައްކަތް ކުރުވުން ކަމުގައި ބަލަން ޖެހޭ ގޮތަކީ، ވަޒީފާގެ އެއްބަސް ވުމުގައި ހިމެނޭ އެހެން މާއްދާތަކާ ޚިލާފު ނުވުމުގެ ގޮތުންނާއި، އެހެން ވަޒީފާއެއް ހޯދުމުގެ ދަތިކަމާއި، ލިބެން އޮތް އެއްޗެއް ދޫކޮށްލާފައި ދާން ބޭނުންނުވުން، މިހެންގޮސް އެތައް ސަބަބަކާ ހުރެ، ހިތާ ދެކޮޅަށް ވެސް މުވައްޒަފަށް މަސައްކަތް ކުރަން މަޖުބޫރު ވާތީ އެވެ.\nމުވައްޒަފުންގެ މުސާރައިގެ މައްސަލަތަކާ މެދު ވިސްނާއިރު އަޅުގަނޑުގެ ހިތަށް ދެތިން ކަމެއް އާދެ އެވެ. އެއް ކަމަކީ ދިރިއުޅެވޭ ވަރުގެ މުސާރައެއް މުވައްޒަފުންނަށް ކަށަވަރު ކޮށްދެވޭނެ ގޮތަކީ ކޮބައިތޯ އެވެ؟ ދެވަނަ ކަމަކީ، މިގޮތުން ކަނޑައެޅޭ މުސާރަ ކަނޑައެޅިފައިވާ ގޮތަށް މުވައްޒަފުންނަށް ލިބުން ކަށަވަރު ކުރާނީ ކިހިނަކުން ހެއްޔެވެ؟ ތިން ވަނަ ކަމަކީ، ކަނޑައެޅިފައިވާ ގޮތަށް، ވަޒީފާ ދޭ ފަރާތްތަކުން މުވައްޒަފުންނަށް މުސާރަ ނުދޭ ނަމަ، އެ މައްސަލަ ހައްލު ކުރާނީ ކިހިނަކުންތޯ އެވެ؟\nއަޅުގަނޑުގެ ނަޒަރުގައި ލިވިން ވޭޖެއް ނުވަތަ ދިރިއުޅެވޭ ވަރުގެ މުސާރައެއް މުވައްޒަފުންނަށް ކަށަވަރު ކޮށްދިނުމަށްޓަކައި، މުވައްޒަފުންގެ މުސާރަ ކަނޑައެޅުގައި މުވައްޒަފުން ބައިވެރިކުރަން ޖެހޭނެ އެވެ. އެގޮތުން، އެންމެ ކުޑަކޮށްދެވޭ މުސާރަ އާއި، އެހެން މުސާރަތައް ކަނޑައެޅުމުގައި އެކި އިންޑަސްޓްރީތަކަށް ނިސްބަތްވާ މުވައްޒަފުންނާއި މަސައްކަތްކުރާ މީހުންގެ ޖަމިއްޔާތަކާއި، ވަޒީފާދޭ ފަރާތްތަކުގެ ޖަމިއްޔާތަކާއި، ސަރުކާރާ މަޝްވަރާކޮށް ނިޒާމެއް ހަމަޖެއްސުމަކީ ނުހަނު ބޭނުންތެރި ކަމެއް ކަމަށް އަޅުގަނޑު ދެކެމެވެ.\nމުވައްޒަފުންނަށް މުސާރަ ނުދެވުމަކީ ހުރިހާ ލޭބަ މާކެޓްތަކެއްގައި، ހުރިހާ ޒަމާނެއްގައި ވެސް ހިނގާ ކަމެކެވެ. އެހެންނަމަވެސް، ކަނޑައެޅިފައިވާ ގޮތުގެ މަތިން މުސާރަ ނުދެވުނީމާ، އެ މައްސަލަ ހައްލުކުރަން ޖެހޭނީ ލޭބަ ޓްރައިބިއުނަލަކަށް ނުވަތަ އެފަދަ އެހެން މުއައްސަސާއަކަށް ގޮސްގެންކަން ދުށުމަކީ، މުވައްޒަފަނުންގެ ޙައްގުތަކާ މެދު ވަރަށް ބޮޑަށް އިހްމާލުވުން ނޫން އެހެން ކަމަކަށް ނުވާނެ އެވެ. ކޮންމެ ސަބަބަކާ ހުރެ ނަމަވެސް، ކަނޑައެޅިފައިވާ ގޮތަށް މުސާރަ ނުދެވުން ވާން ޖެހޭނީ ގާނޫނީ ގޮތުން ޖިނާއީ ބޮޑު ކުށަކަށެވެ. އެހެންކަމުން، އެއީ ޖިނާއީ ބޮޑު ކުށެއް ކަމަށާއި، އެކުށް ކުރާ މީހަކަށް ނުވަތަ ފަރާތަކަށް ލިބޭ އަދަބު ވަޒީފާގެ ގާނޫނުގައި ނުވަތަ އެފަދަ އެހެން ގާނޫނެއްގައި ބަޔާން ކޮށްފައި އޮންނަން ވާނެ އެވެ.\nމުވައްޒަފުންނަށް މުސާރަ ނުދެވުނީމާ، އެ މައްސަލަ ވަގުތުން ވަގުތަށް ހައްލު ކުރުމަށްޓަކައި "އެމްޕްލޯއިމަންޓް ސެކިއުރިޓީ ފަންޑް" އެއް ވަޒީފާގެ ކަންކަން ބަލަހައްޓާ މިނިސްޓްރީއެއްގައި ގާއިމްކޮށްފައި އޮންނަން ވެސް ޖެހެ އެވެ. މިފަންޑަކީ މުސާރަ ނުދެވިގެން މިނިސްޓްރީއަށް މައްސަލަ ހުށަހެޅުނީމާ، އަވަހަށް މައްސަލަ ހައްލު ކުރުމަށްޓަކައި ކުރަން ޖެހޭ ޚަރަދުތައް ކުރަން އުފަންދަން ޖެހޭ ފަންޑެކެވެ. މި ފަންޑުން ކުރާ ޚަރަދުތައް ހުށަހެޅޭ މައްސަލަތަކުގެ ޒިއްމާ އުފުލަން ޖެހޭ ފަރާތްތަކުގެ އަތުން ފަންޑަށް އަނބުރާ ހޯދޭނެ އެވެ.\nއެމްޕްލޯއިންޓް ސެކިއުރިޓީ ފަންޑަށް ފައިސާ ހޯދާ އެންމެ މައިގަނޑު ގޮތަކީ ރާއްޖޭގައި މަސައްކަތް ކުރަން އަންނަ ބޭރު މީހުން ސަރުކާރުގައި ބަހައްޓަން ޖެހޭ ޑިޕޮސިޓް ފައިސާ އެފަންޑަށް ޖަމާކުރުމެވެ. އޭރުން ރައްޔިތުންގެ އަތުން އިތުރު ޓެކްސްއެއް ނުނަގާ މައްސަލަ ހަމަޖެހިގެންދާނެ އެވެ.\nކޮންމެއަކަސް ރާއްޖޭގެ ވަޒީފާގެ ބާޒާރުގައި މުވައްޒަފުންނަށް މުސާރަ ނުދިނުމުގެ މައްސަލަތައް އެއް ދުވަހުން އަނެއް ދުވަހަށް އިތުރުވަމުންދާ އިރު، އެ މައްސަލަ ހައްލުކޮށް، ވަޒީފާގެ ބާޒާރު ހަމަހިމޭން ކުރަން ފިޔަވަޅުތަކެއް އަޅަން ޖެހިފައިވާ ވަގުތެއްގައި، އެ ފިޔަވަޅުތައް ނޭޅި ދާ ނަމަ ގައުމަށާއި އެތައް ބައިވަރު އާއިލާތަކަކަށް ބޮޑެތި ގެއްލުންތަކެއް ވަމުން ދާނެ އެވެ. އެހެންކަމުން، ގައުމުގެ މަސައްކަތު މާހައުލު ހަމަހިމޭންކޮށް ސުލްހަވެރިކަމާ އެކު ގައުމީ އަމާޒުތައް ހާސިލް ކުރުމަށްޓަކައި، މުވައްޒަފުންނާއި މަސައްކަތް ކުރާ މީހުންގެ މުސާރައިގެ މައްސަލަތައް އެއްވެސް ފަރާތަކަށް ގެއްލުމެއް ނުވާނެ ގޮތަކަށް އަވަހަށް ޙައްލު ކުރެވޭނެ ނިޒާމަކަށް މިވަނީ ނުހަނު ބޭނުންވެފަ އެވެ.\nއިތުރު ލިޔުންތައް ކޮލަމް ވަޒީފާ މަސައްކަތްތެރިންގެ ހައްގުތައް ހިއުމަން ރައިޓްސް


Local council inthihaabu anna january 14 ga baavan ninmaifi | Mihaaru\nއިލެކްޝަންސް ކޮމިޝަނުން މީގެކުރިން ބޭއްވި އިންތިހާބެއްގައި މީހަކު ވޯޓު ލަނީ. ލޯކަލް ކައުންސިލް އިންތިހާބު އޮންނާނީ އަންނަ ޖެނުއަރީ 14ގައި. - ފޮޓޯ: އޭޕީ\nލޯކަލް ކައުންސިލް އިންތިހާބު އަންނަ ޖެނުއަރީ 14ގައި ބާއްވަން ނިންމައިފި\n19 ސެޕްޓެމްބަރ 2016 - 12:187comments\nކައުންސިލް އިންތިހާބު އަންނަ ޖެނުއަރީ 14ގައި ބޭއްވުމަށް ނިންމައިފި އެވެ.\nލޯކަލް ގަވަރުމަންޓް އޮތޯރިޓީ (އެލްޖީއޭ) އިން މިއަދު ބުނި ގޮތުގައި އަންނަ މަހުގެ 26ގައި އިންތިހާބަށް ކުރިމަތިލާން ހުޅުވާލާނެ އެވެ. މިހާރު ހިނގަމުން އަންނަ ކައުންސިލްތަކުގެ އުމުރު ފެބްރުއަރީ 26ގައި ހަމަވާނެ އެވެ.\nރަށު ކައުންސިލާއި އަތޮޅު ކައުންސިލްތަކުގެ މެމްބަރުންގެ އަދަދު މަދުކުރަން ލޯކަލް ކައުންސިލްތަކުގެ ގާނޫނަށް ގެނައި އިސްލާހުގެ ސަބަބުން އިންތިހާބުކުރަން ޖެހޭ ކައުންސިލަރުންގެ އަދަދު 655 އަށް މަދުވާނެ އެވެ. ތަފާސްހިސާބުތަކުން ދައްކާގޮތުގައި ރަށު ކައުންސިލްތަކާއި އަތޮޅު ކައުންސިލްތަކުގައި މިހާރު ތިބޭ މެމްބަރުންގެ އަދަދަކީ 1077 އެވެ. އެހެންކަމުން އެއީ 422 ކައުންސިލަރުން މަދުވުމެވެ.\nރަށު ކައުންސިލަރުންގެ ގޮތުގައި މިހާރު ތިބީ 945 މީހުންނެވެ. އެކަމަކު އާ ގާނޫނުގެ ދަށުން އެ އަދަދު 585 އަށް ކުޑަވާނެ އެވެ. އަތޮޅު ކައުންސިލްތަކުގެ މެމްބަރުންގެ އަދަދު މިހާރު 132 އަށް އަރާއިރު ގާނޫނަށް ގެނައި ބަދަލުގެ ސަބަބުން މެމްބަރުންގެ އަދަދު 70 އަށް ކުޑަވާނެ އެވެ.\nރަށު ކައުންސިލަރުންގެ މުސާރައަށް މިހާރު 11 މިލިޔަނަށް ވުރެ ގިނަ ރުފިޔާ ހަރަދުވާއިރު، ކައުންސިލަރުންގެ އަދަދު މަދުވުމާ ގުޅިގެން ދެން ކައުންސިލަރުންނަށް މުސާރައިގެ ގޮތުގައި ހަރަދު ކުރަން ޖެހޭނީ 7.3 މިލިޔަން ރުފިޔާ އެވެ. އަތޮޅު ކައުންސިލްތަކުގެ މެމްބަރުންނަށް މިހާރު މުސާރަ އަށް 2.7 މިލިޔަން ރުފިޔާ ހަރަދުވާއިރު، އާ ގާނޫނާއެކު މުސާރައިގެ ގޮތުގައި ހަރަދުވާނީ 1.5 މިލިޔަން ރުފިޔާ އެވެ. މިއީ ދެ ގުނަ ދަށްވުމެކެވެ.\nލޯކަލް ކައުންސިލްތަކުގެ ގާނޫނަށް އެންމެ ފަހުން ގެނައި އިސްލާހުގައިވާ ގޮތުން 3000 މީހުންނަށް ވުރެ މަދު އާބާދީއެއް ހިމެނޭ ކޮންމެ ރަށެއްގެ ރަށު ކައުންސިލަށް އިންތިހާބު ކުރަން ޖެހޭނީ ތިން ކައުންސިލަރުންނެވެ. އަދި 3000 މީހުންނަށް ވުރެ ބޮޑު އާބާދީއެއް އޮންނަ ކޮންމެ ރަށެއްގެ ރަށު ކައުންސިލަށް އިންތިހާބު ކުރަން ޖެހޭނީ ފަސް ކައުންސިލަރުންނެވެ. މީގެ އިތުރުން އަތޮޅު ކައުންސިލްގައި ދެ އިންތިހާބީ ދާއިރާ ހިމެނޭ ނަމަ އިންތިހާބު ކުރަން ޖެހޭނީ ތިން ކައުންސިލަރުންނެވެ. އަދި ދެ އިންތިހާބީ ދާއިރާއަށް ވުރެ ގިނަ ނަމަ އިންތިހާބު ކުރަން ޖެހޭނީ ކޮންމެ ދާއިރާއަކުން އެއް ކައުންސިލަރެވެ.\nއިތުރު ލިޔުންތައް ލޯކަލް އިންތިހާބު ރަށު ކައުންސިލް އަތޮޅު ކައުންސިލް ސިޓީ ކައުންސިލް އިލެކްޝަންސް ކޮމިޝަން އެލްޖީއޭ\nއަންނަ އަހަރު 980 ކައުންސިލަރުން އިންތިހާބު ކުރާނެ\nކައުންސިލް އިންތިހާބަށް ޕީޕީއެމްގެ ޓިކެޓު ހުޅުވާލައިފި\nއެމްޑީޕީ ޕްރައިމަރީ: ވާދަވެރިކަން ބޮޑީ އަންހެނުންގެ\n13 hours ago 177\nއިދިކޮޅު ޖަލްސާގެ ގޮނޑިތައް ފުރާލައިފި\nކައުންސިލަރުން ދެބަސްވެ ބައްދަލުވުން ހުއްޓާލައިފި\nޖާބިރަށް އެންމެ ފަހުން ބޮޑުމޮހޮރާ ދީފި


SunOnline: United ah bodu ladheh, Old Trafford gai Liverpool'un5goal jahaifi\nޔުނައިޓެޑަށް ބޮޑު ލަދެއް، އޯލްޑް ޓްރެފޯޑުގައި ލިވަޕޫލުން ފަސް ގޯލު ޖަހައިފި\nޢަބްދުﷲ އައިމަން 24 Oct 2021, 22:42\nމުހައްމަދު ސަލާހު ޔުނައިޓެޑް ކޮޅަށް ހެޓްރިކް ހެދުމަށްފަހު އުފާފާޅު ކުރަނީ --- ފޮޓޯ/ލައިވްސްކޯ\nއިނގިރޭސިވިލާތުގެ މެންޗެސްޓާ ޔުނައިޓެޑުގެ އަމިއްލަ ދަނޑުގައި އެ ޓީމާ އެންމެ ވާދަވެރި ލިވަޕޫލާ ދެކޮޅަށް ކުޅުނު މެޗު 0-5 އިން ލިވަޕޫލް ކާމިޔާބުކޮށްފިއެވެ.\nއިނގިރޭސި ޕްރިމިއާ ލީގުގައި މިރޭ އޯލްޑް ޓްރެފޯޑް ސްޓޭޑިއަމުގައި ކުޅުނު މެޗުގައި ޔުނައިޓެޑުން ބޮޑު ލަދަކާ ކުރިމަތިލާން ޖެހުނު އިރު، އެ މެޗުން ލިބުނު މޮޅާ އެކު ލިވަޕޫލް ވަނީ ނުވަ މެޗުން 21 ޕޮއިންޓް ހޯދައި ތާވަލުގެ ދެވަނައަށް ޖެހިލައިފައެވެ. މެޗުން ބަލިވި ޔުނައިޓެޑް އޮތީ ނުވަ މެޗުން ލިބުނު 14 ޕޮއިންޓާ އެކު ތާވަލުގެ ހަތްވަނައިގައެވެ.\nމިރޭގެ މެޗަށް ނުކުން އިރު، އެންމެ ބޮޑު ޕްރެޝަރެއް އޮތީ ޔުނައިޓެޑުގެ ކޯޗު އޮލެ ގުނަ ސޮލްޝަޔާއަށެވެ. ދުނިޔޭގެ އެންމެ އަގުބޮޑު އެއް ސްކޮޑާ އެކު ރަނގަޅު ނަތީޖާތަކެއް ނުނެރެވޭ ކަމުގެ ޝަކުވާތައް އެ ޓީމުގެ ފޭނުން ސޯޝަލް މީޑިއާއަށް ބަންޑުން ކޮށްލާފައިވާ އިރު، މިރޭގެ ނަތީޖާއާ އެކު އިތުރަށް ޕްރެޝަރު ބޮޑުވާނެއެވެ.\nމިރޭގެ މެޗު ފަށައިގެން ފަސްވަނަ މިނަޓުގައި ލިވަޕޫލުން ވަނީ ލީޑު ނަގައިފައެވެ. ލިވަޕޫލުގެ ސްޓްރައިކަރު މުހައްމަދު ސަލާހު ހުސްކޮށްލާފައި ދިން ބޯޅައަކުން އެ ގޯލު ޖެހީ ނަބީ ކެއިޓާއެވެ. އޭގެ ހަތްވަރަކަށް މިނަޓު ފަހުން ލިވަޕޫލުން ވަނީ ޑިއޭގޯ ޔޮޓާގެ ގޯލުން ލީޑު ފުޅާ ކޮށްފައެވެ.\nލިވަޕޫލުގެ ދެވަނަ ގޯލާ އެކު ޔުނައިޓެޑުގެ ޑިފެންސް ވަރަށް ބޮޑަށް ވިހާލިވެ، ގިނަ ގޯސްތަކެއް ވަނީ ޑިފެންސްގައި ހަދައިފައެވެ. ނަތީޖާއަކަަށްވީ ފުރަތަމަ ހާފު ނިމުމުގެ ކުރިން އިތުރު ދެ ގޯލު ލިވަޕޫލުން ޖެހުމެވެ. ލިވަޕޫލަށް އެ ދެ ގޯލު ޖަހައިދިނީ މިވަގުތު ޔޫރަޕުގައި ހުރި އެންމެ ނުރައްކާތެރި ސްޓްރައިކަރު، މުހައްމަދު ސަލާހުއެވެ.\nދެވަނަ ހާފު ފަށައިގެން އިރަކޮޅެއް ތެރޭ ސަލާހު ވަނީ އޭނަގެ ތިންވަނަ ގޯލު ޖަހައި، ހެޓްރިކް ފުރިހަމަ ކޮށްފައެވެ.\nއެއަށްފަހުން ޔުނައިޓެޑުން ޓީމު ކުރިއަށް ޖައްސަން މަޖުބޫރުވި އިރު، ދެވަނަ ހާފުގައި ކުޅެން ނުކުން ޕޯލް ޕޮގްބާއަށް ވަނީ އޭނާ ކުޅެން އެރިތާ 15 މިނަޓު ނުވަނީސް ރަތްކާޑަކާ އެކު ދަނޑުން ފައިބަން ޖެހިފައެވެ.\nމެޗު ނިމެން ދަނިކޮށް ޔުނައިޓެޑަށް ހިތްވަރު ހޯދައިދިނުމުގެ ގޮތުން ކްރިސްޓިއާނޯ ރޮނާލްޑޯ ގޯލެއް ޖެހި ނަމަވެސް، ވީއޭއާރުން ވަނީ އެ ގޯލު އޮފްސައިޑް ކަމަށް ނިންމައިފައެވެ.


Covid-19: Maruvee Hospital Ah Gendhiya Magumathee, Hashigandaai Havaalu Nuwe7Gadi Iru - Vaguthu\n1 މަސް ކުރިން ( ޖުލައި 15, 2020 )\nއިންޑިއާގެ ވެސްޓް ބެންގަލްގައި ކޮވިޑް-19 ޖެހިފައިވާ މީހަކު ހޮސްޕިޓަލަށް ގެންދިޔަ މަގުމަތީ މަރުވެއްޖެއެވެ.\nޕަރްބަތީ ސައު ނަމަކަށް ކިޔާ މި އަންހެން މީހާ ކޮވިޑް-19 ޖެހިގެން މަރުވެފައިވަނީ ހާލަތު ގޯސްވެ، އިތުރު ފަރުވާއަށް ހޮސްޕިޓަލަށް ގެންދަނިކޮށް ދަނިކޮށް ކަމަށް އެގައުމުގެ މީޑިއާތަކުން ވަނީ ބުނެފައެވެ.\nއެ މީހާއަކީ ވެސްޓް ބެންގަލްގެ ހައުރާގެ ތޮއްޖެހިފައިވާ ހިސާބެއްގައި ދިރިއުޅުން އައި މީހެކެވެ. އޭނާ މަރުވެފައިވަނީ ކޮވިޑް-19 އަށް ޝައްކުވެގެން ހޮސްޕިޓަލުން ފަރުވާ ހޯދުމަށްފަހު ގެއަށް ދޫކޮށްލިތާ ތިން ވަނަ ދުވަހުއެވެ.\n"މަރުވުމުގެ3ދުވަސް ކުރިން ހޮސްޕިޓަލަށް ދިއުމުން އޭނާގެ ސުންކު ވަނީ ނަގާފައި. އޭގެ ފަހުން ބޭސް ސިޓީ ލިޔެދީފައި ގެއަށް ފޮނުވާލީ" އާއިލާގެ މީހަކާއި ހަވާލާދީ އެގައުމުގެ މީޑިއާތަކުން ރިޕޯޓް ކޮށްފައިވެއެވެ.\nބޭސް ބޭނުން ކޮށްގެންވެސް ހާލަތައް ބަދަލެއް ނައިސް ދުވަހުން ދުވަހަށް ހާލު ދެރަވާން ފެށިއެވެ. އެންމެ ފަހުން އާއިލާއިން ނިންމީ އޭނާ ހޮސްޕިޓަލަށް ގެންދިއުމަށެވެ. އޭނާ މަރުވެފައި ވަނީ ބެލުރު ސްޓޭޓްގެ ޖެނެރަލް ހޮސްޕިޓަލަށް ގެންދިޔަ މަގުމަތީގައެވެ.\nއޭނާގެ މަރުވުމުން، އޭނާގެ ހަށިގަނޑު އޭނާ ދިރިއުޅުމުން އައި އެޕާޓްމެންޓަށް ގެނައުމުން، އެހިސާބުގައި ތިބި މީހުން އޭނާގެ ހަށިގަނޑު އެތެރެއަށް ވެއްދުވަށް ދެކޮޅުހެދިއެވެ. އެހެން ކަމުން އޭނާގެ ހަށިގަނޑު ބާއްވަން ޖެހުނީ ބޭރުގައެވެ.\n"އެހިސާބު މީހުން އެ ސަރަހައްދަށް މަންމަގެ ހަށިގަނޑު ނުވެއްދުމަށް އެދުމުން ދެން ގުޅީ ސަރުކާރުގެ މީހުންނަށް. އެމީހުންގެ ހަބަރެއް ނުވެގެން ކުރީގެ ކައުންސިލަރަކަށް ގުޅުމުން އޭނާ އައިސް ކަމާއި ބެހޭ ފަރާތްތަކަށް ގުޅައި މަންމަގެ ހަށިގަނޑާއި ހަވާލުވީ" ސައުގެ ދަރިފުޅު ގަނަޝްޔަމް ބުންޏެވެ.\nގަނަޝްޔަމް ބުނީ، އެހިސާބުގެ މީހުން މަންމަގެ ހަށިގަނޑު އެތެރެއަށް ވެއްދުމާއި ދެކޮޅު ހަދާފައިވަނީ ކޮވިޑް-19 ފެތުރިދާނެ ބިރު އޮތުމުން ކަމަށެވެ. އެހެންވެ ކަމާއި ބެހޭ ފަރާތްތަކުން އަންނަންދެން އޭނާ ބޭރުގައި ހަތް ގަޑިއިރު ހޭދަ ކުރި ކަމަށް އޭނާ ބުނެފައި ވެއެވެ.


Furathama test tube baby ah 40 aharu | Mihaaru\nފުރަތަމަ ޓެސްޓް ޓިއުބު ބޭބީއަށް 40 އަހަރު\n14 ނޮވެމްބަރ 2017 - 07:13\nފުރަަތަމަ "ޓެސްޓް ޓިއުބު ބޭބީ" ގަރުބަގަތީ ނޮވެމްބަރު، 10، 1977 ގަ އެވެ. އެއީ މެޑިކަލް ސައިންސަށް ވަރަށް ޚާއްސަ ދުވަހެކެވެ. އަދި ޓެސްޓް ޓިއުބް ބޭބީއެއްގެ ގޮތުގައި ފުރަތަމަ ފަހަރަށް އުފަންވި ލުއިސް ބްރައުން އަށް ވެސް އެ ދުވަސް ހާއްސަ އެވެ.\nއެމްބްރިޔޯލޮޖިސްޓް ޖީން ޕުރްޑީން ނުވަ އަހަރު ވަންދެން ކުރި މަސައްކަތް ކާމިޔާބުވެ ލެބޯޓަރީގައި އިންސާނެއްގެ ބިހެއް ދަރިމައިކޮށް އެތައް ބައެއްގެ އުންމީދުތައް ފުރިހަމަވެގެން ދިޔަ އެވެ.\nއިން-ވިޓްރޯ ފާޓިލައިޒޭޝަން ހަދައިގެން އުފަންވި ފުރަތަމަ ކުއްޖާ އުފަންވިތާ 40 އަހަރު ފުރުނީ އެވެ. މިގޮތަށް ބަލިވެ އިނުމުގެ ސަބަބުން އޭރު ލުއިސްގެ މައިންބަފައިންނަށް ގިނަ ބައެއްގެ ފުރައްސާރަ އާއި މަލާމާތާ ކުރިމަތިލާން ޖެހުނެވެ.\nލުއިސް އަކީ ފުރަތަމަ ޓެސްޓް ޓިއުބު ބޭބީ އަށް ވީ ފަދައިން މިހާރު މި ފަރުވާ އިތުރު ހަރުފަތަކަށް ކުރިޔަށް ގޮސް މިޓޮކޮންޑްރިއަލް ރިޕްލޭސްމަންޓް ތެރަޕީ ނުވަތަ ތިން މީހުންގެ ޖީން ހިމެނޭ ކުދިން ވެސް މިހާރު ވަނީ އުފަންކޮށްފަ އެވެ.\nލުއިސް ހޯދަން އޭނާގެ މައިންބަފައިން ބޭނުންކުރި ފަރުވާ ކަހަލަ ފަރުވާތައް މިހާރު ހޯދާ މީހުންނަށް ވެސް މިކަހަލަ މަލާމާތް އަދިވެސް ކުރާނެތޯ ސުވާލުކުރުމުން ލުއިސް ބުނީ އެފަދަ ގޮތަކަށް ދިމާ ނުވާނެ ކަމަށް އުންމީދުކުރާ ކަމަށެވެ.\nލުއިސް އާ އެކު އޭނާގެ މައިންބަފައިން\nދަރިން ނުލިބިގެން މިފަދަ ފަރުވާ ހޯދުމާ ދެކޮޅުހަދާ ފަރާތްތަކަށް ވެސް ލުއިސް ވަނީ ރައްދު ދީފަ އެވެ. އޭނާ ބުނަނީ އެހެން ސިއްހީ މައްސަލަތައް ހައްލުކުރުމާ މިކަމާ އެއްވެސް ތަފާތެއް ނެތް ކަމަށެވެ. އޭނާ ބުނި ގޮތުގައި ދަރިން ނުލިބިގެން ފަރުވާ ހޯދާ މީހުންގެ ކޮންމެވެސް ކަހަލަ ސިއްހީ މައްސަލަތަކެއް ހުރެ އެވެ. އެހެންވެ މެޑިކަލް ސައިންސުން އެކަމަށް ހައްލެއް ލިބެން އޮތްނަމަ އެކަން ނުކުރަންވީ ސަބަބެއް ނުވިސްނޭ ކަމަށް ބުންޏެވެ.\nވަރަށް މަދުން ނޫނީ އިންޓަވިއު ނުދޭ ލުއިސް މިފަހަރު އިންޓަވިއު ދީފައި މިވަނީ އޭނާ ގަރުބަގަތްތާ 40 އަހަރު ފުރުމާ ދިމާކޮށެވެ. މިހާރު 39 އަހަރު ފުރިފައިވާ، ދެ ކުދިންގެ މަންމަ ބުނީ އެ ދުވަސް ފާހަގަކުރަންވީ ސަބަބެއް އޭނާއަށް އަދިވެސް ނޭނގޭ ކަމަށެވެ.\nއައިވީއެފްގެ ޒަރިއްޔާއިން އުފަންވީ ފުރަތަމަ ކުއްޖަކީ ލުއިސް ނަމަވެސް އޭގެ ފަހުން އައިވީއެފް ހަދައިގެން ހަ މިލިއަން ކުދިން އުފަންވެއްޖެ އެވެ.


Judiciary koalhun kon dhimaalakah?\nއުއްތަމަ ފަނޑިޔާރު އަހުމަދު އަބުދުﷲ ދީދީ އަދި އެމްޑީޕީގެ ރައީސް މުހައްމަދު ނަޝީދު -- އަވަސް ފޮޓޯ\nއެމްޑީޕީގެ ތާރީހުގައި އެޕާޓީއަށް އެންމެ ބޮޑު ކާމިޔާބީއެއް ލިބިގެން މިދިޔައީ އެންމެ ފަހުން ބޭއްވި ރިޔާސީ އިންތިހާބާއި، ރައްޔިތުންގެ މަޖިލީހުގެ އިންތިހާބުންނެވެ. މި ވަގުތުގެ ހާލަތައް ބަލާއިރު، ދައުލަތުގެ ތިން ބާރުގެ ތެރެއިން ވެރިކަން ހިންގުމުގެ ބާރާއި، ގާނޫނު ހެދުމުގެ ބާރު މިއޮތީ އެޕާޓީގެ މުށުތެރޭގައެވެ. އެ ޕާޓީގެ ތާރީހުގައި ވެސް މިހާތަނަށް އެ ޕާޓީއަށް އަތް ނުލެވި އޮތީ ޝަރުއީ ދާއިރާގައި އެކަންޏެވެ. ރިޔާސީ އިންތިހާބާއި، މަޖިލިސް އިންތިހާބުގައި އެމްޑީޕީއަށް ލިބުނު ފުރިހަމަ ކާމިޔާބީއާއެކު، ޖުޑީޝަލް ސާވިސް ކޮމިޝަނުގެ ކޮންޓްރޯލްވެސް އެޕާޓީއަށް މިއޮތީ ލިބިފައެވެ.\nނަން ނުޖެހުމަށް ޝަރުތުކޮށް، ކުރިން ޕީޖީ އޮފީހުގެ މަސައްކަތް ކުރި ވަކީލަކު ވިދާޅުވީ، އެމްޑީޕީން މިހާރު ކުރަމުން ގެންދާ ކަންކަމަކީ ޝަރުއީދާއިރާ އިސްލާހު ކުރުމަށް ކުރާ ކަންކަމެއް ނޫން ކަމަށެވެ. އޭނާ ވިދާޅުވީ، އެމްޑީޕީގެ ޝަރުއީ ދާއިރާ އިސްލާހު ކުރުމުގެ ނިޔަތައްވުރެ ބޮޑަށް އޮތީ ޝަރުއީދާއިރާގެ ކޮންޓްރޯލް ނެގުމުގެ ވިސްނުމެވެ.\n"އެމްޑީޕީން މި ބުނަނީ އެމީހުން ބޭނުންވަނީ ޝަރުއީ ދާއިރާ އިސްލާހު ކުރަންށޭ. މަޖިލީހުގެ ތެރެއިން އެކަންކަން ކުރާނަމޭ. އެހެން ނަމަވެސް އެ ކަމަށް މަސައްކަތް ކުރާތަނެއް ނުފެނޭ. ތެޅި ފޮޅިގަނެގެން އެއްބަޔަކަށް ވުރެ އަނެއްބައެއްގެ ބާރު ގަދަކަން ދައްކަން މިއުޅެނީ. އެމްޑީޕީން ބޭނުން ވަނީ އެމީހުންގެ ބަހުރުވައިން ނަމަ ކޯޓުތައް ސައިޒު ކުރަން. އެމީހުންގެ އަތުގައި ބާރު އޮތްކަން ދައްކަން. އިސްލާހު ކުރަން ބޭނުންވާނަމަ ފުރަތަމަ ހިފަން ޖެހޭނީ ކެމްޕެއިންގައި ކިޔަމުން އައި ގޮތައް ޖޭއެސްސީ ސިޔާސީ ނުފޫޒުން އެއްކިބާ ކުރަން. އެތާތެރެއަށް ރައީސް ނަޝީދާއި، ހާޑްކޯ ދެ އެކްޓިވިސްޓުން ވައްދައިގެން ނުފޫޒެއްނެތި އެއްކަމެއްވެސް ނުވާނެ ކަން އެއީ ޔަގީން ކަމެއް." އޭނާ ވިދާޅުވި އެވެ.\nރާއްޖޭގެ ސިޔާސީ މަޝްރަހު ދިރާސާ ކުރައްވާ ބޭފުޅަކު ވިދާޅުވީ، ދައުލަތުގެ ބާރުތަކުގެ މެދުގައި މިހިނގާ ކަންކަމަކީ ސަރުކާރާއި އޮތް ކޯޅުމެއް ނޫން ކަމަށެވެ. އޭނާ ވިދާޅުވީ އެކަމަކީ ސީދާ އެމްޑީޕީއާއި ޖުޑީޝަރީގެ ކޯޅުމެއް ކަމަށާއި، އެކަމުގެ ތެރެއަށް ސަރުކާރުން ވަންނާނެ ކަމަށް ގަބޫލު ނުކުރައްވާ ކަމަށެވެ. އަދި އެކޯޅުމުގެ ތެރެއިން ޖުޑީޝަރީންވެސް ގޯސްތަކެއް ހަދަމުންދާކަން އޭނާ ފާހަގަ ކުރެއްވި އެވެ. އޭނާ ވިދާޅުވީ، ޝަރުއީދާއިރާ އިސްލާހު ކުރުމަކީ ވަރަށް ރީތިކޮށް މިހާރު ކުރެވެން އޮތް ކަމެއް ކަމަށާއި، އެގޮތުން އެމްޑީޕީއަށް ރައްޔިތުންގެ މަޖިލީހުގެ ސުޕަ މެޖޯރިޓީ ދިވެހި ރައްޔިތުން ދީފައިވަނީ އެކަން ރީތި ގޮތުގައި ކުރުމަށް ކަމަށެވެ. އެހެން ނަމަވެސް މިއަދު ފެންނަމުންދާ މަންޒަރަކީ މަޖިލީހުގެ ތެރެއިން އެކަން ރީތި ގޮތުގައި ކުރުމުގެ ބަދަލުގައި ގަދަ ބާރުން ދަނޑިމާރުއަޅައިގެން ކުރަމުން ގެންދާ މަންޒަރު ކަމަށެވެ.\n"ދިވެހި ރައްޔިތުން އޮތީ ވަރަށް ރީތިކޮށް، އެ ރައްޔިތުންގެ ބަސް މަޖިލިސް އިންތިހާބުގައި އިއްވާފައި. ޝަރުއީ ދާއިރާ އިސްލާހު ކުރަން ބޭނުންވަނީ މަޖިލީހުގެ ތެރެއިންނޭ އެއޮތީ ބުނެދީފައި. މަޖިލީހުގެ ސާފު އަގުލަބިއްޔަތު ރައްޔިތުން އެމްޑީޕީއަށް ދިނީ އެކަން ކުރަން. އެކަމަކު މިހާތަނަށް ކަން ހިނގަމުން މިދާ ގޮތިން އެމްޑީޕީގެ ނިޔަތާއި މެދު ސުވާލު އުފެދޭ. އެމްޑީޕީން ބުނީވެސް ޖޭއެސްސީ އެކުލެވިފައި އޮތީ ސިޔާސީ ނުފޫޒު ފޯރާ ގޮތަށޭ. އެކަމެއް އިސްލާހު ކުރާކަށް ނޫޅޭ. ފެންނަނީ ކޯޅެން އުޅޭތަން. މަޖިލީހަށް އެބައޮތް ފަނޑިޔާރުން ވަކި ކުރެވެން. އެކަން ކުރާކަށްނޫޅޭ. ބާރު އޮތްކަން ދައްކަން މަސައްކަތް ކުރާތަން މިފެންނަނީ. މަޖިލީހުގެ އެބަހުރި ޝަރުއީދާއިރާއާއި ގުޅުން ހުރި ޒަމާންވީ ވަރަށް މުހިންމު ބިލްތަކެއް. މިސާލަކަށް ހެއްކާބެހޭ ބިލް. އޭގެން ކަމަކާވެސް ނޫޅޭ، މުޅިންވެސް މިހާތަނަށް ފެނުނީ ޕާޓީއަށް ފައިދާ ކުރަން، ޕާޓީ ބާރުގަދަ ކުރަން، އެކްޓިވިސްޓުންނަށް ފައިދާ ކުރަން މަޖިލިހުންވެސް މަސައްކަތް ކުރިތަން. ޕްރޮޑަކްޓިވް ބޭނުންވާ ބަދަލެއް ނުފެނޭ" އޭނާ ވިދާޅުވި އެވެ.\nދިވެހި ރާއްޖޭގެ ޝަރުއީ ދާއިރާއަކީ އިސްލާހު ކުރަން ޖެހޭ ތަނެއްކަމަަށް އެދާއިރާގައި އުޅުއްވާ ބޭފުޅުންވެސް ގަބޫލު ކުރައްވައެވެ. އެކަމަށްޓަކައި ބޮޑެތި މަގުޗާޓުތައްވެސް ވަނީ ނެރުއްވާފައެވެ. އަދި މިއަަހަރު ބޭއްވި ރައްޔިތުންގެ މަޖިލީހުގެ އިންތިހާބުގައިވެސް ގިނަ ގޮނޑިތަކެއް އެމްޑީޕީއަށް ދިވެހި ރައްޔިތުން ދިފައިވަނީވެސް އެމްޑީޕީގެ އެޖެންޑާ 19 ގައި ޝަރުއީ ދާއިރާ އިސްލާހު ކުރަން ހުށަހަޅާފައި ހުރި ކަންކަމަށްވެސް ބެލުމަށްފަހު އެވެ. އެމްޑީޕީގެ ނިޔަތް މިކަމުގައި ގޯސްކަމަށް ދެކޭ ބޭފުޅުން ގިނަ ކަމުގައިވީނަމަވެސް އެކަމަށް އެއްބަސް ނުވާ ގިނަ ބޭބޭފުޅުންވެސް އެބަތިއްބެވެ. އެގޮތުން ރައްޔިތުންގެ މަޖިލީހުގެ ޖުޑިޝަރީ ކޮމިޓީގެ ނައިބް މުގައްރިރު އަދި ފޮނަދޫ ދާއިރާގެ މެމްބަރު މޫސާ ސިރާޖު ވިދާޅުވީ، އެމްޑީޕީގެ ނިޔަތް އެކަމުގައި ވަރަށް ސާފު ކަމަށާއި، އެމްޑީޕީގެ ނިޔަތަކީ ޖުޑިޝަރީ އިސްލާހު ކުރުން ކަމަށެވެ.\n"ރައްޔިތުން ބޭނުންވާކަންކަން ވަރަށް ސާފު، ރައްޔިތުން ބޭނުންވަނީ ޖުޑިޝަރީ އިސްލާހު ކުރަން. އެމްޑީޕީގެ ނިޔަތްވެސް މިކަމުގައި ވަރަށް ސާފު. އެމްޑީޕީން ބޭނުންވަނީ ރައްޔިތުން ބޭނުންވާގޮތައް ކަންކުރަން. ރައްޔިތުން ބޭނުންވަނީ އިންސާފުން ހުކުމް ކުރާނެ ކޯޓުތަކެއް ގާއިމް ކުރަން. އެމްޑީޕީގެ ފަރާތުން އެންމެ ބޮޑަށް އެކަމަށް ވަކާލާތު ކުރި ބޭފުޅުން ޖޭއެސްސީގައިވެސް މިހާރު އެ ތިއްބެވީ، އެހެންވީމަ އެކަމާއި ދެކޮޅަށް އެވާހަކަ ދައްކާ މީހުން އެ ދައްކަނީކީ ހަމަޖެހޭ ވާހަކައެއްނޫން. ފަނޑިޔާރުގެ އިސްލާހު ކުރަން އެބަޖެހޭ. މަޖިލީހުން އެކަން އިރާދަ ކުރެއްވިއްޔާ ކުރާނެ. އެމްޑީޕީއަކުން ބޭނުމެއް ނުވާނެ ޝަރުއީދާއިރާ ކޮންޓްރޯލް ކުރާކަށް. އެމްޑީޕީން ބޭނުންވާނީ މިނިވަން އިންސާފުވެރި ފަނޑިޔާރުގެއެއް" ސިރާޖު ވިދާޅުވި އެވެ.\nޝަރުއީދާއިރާ އިސްލާހު ކުރަން ޖެހޭ ކަން އެއީ ޝައްކެތް އޮތް ކަމެއް ނޫނެވެ. އެހެން ނަމަވެސް އެކަން ކުރަންވާނީ، ގާނޫނުތަކާއި، އެކަމަށް ކަނޑައަޅާފައިވާ އުސޫލުތަކުގެ ތެރެއިންނެވެ. ރައްޔިތުންގެ މަޖިލީހުގައި މިއަދު އޮތީ އެމްޑީޕީގެ އަގުލަބިއްޔަތެވެ. ގާނޫނު އަސާސީއަށް ބަދަލު ގެންނަން ބޭނުންވާ މިންވަރު އެމްޑީޕީއަށް ލިބެއެވެ. އެހެން ކަމަށްވާއިރު، މަޖިލީހުގެ ތެރެއިން އެޕާޓީން ވައުދުވެފައިވާ ގޮތަށް ޖޭއެސްސީ ސިޔާސީ ނުފޫޒުން އެއްކިބާކޮށް، ޝަރުއީ ދާއިރާ އިސްލާހު ކުރަންވީއެވެ. މަޖިލީހުން އެކަން ކޮށްފި ކަމަށްވާނަމަ، އެކަމަކަށް ޝަރުއީދާއިރާއިންވެސް އެޅޭނެ ހުރަހެއް ނޯންނާނެ އެވެ.\nއެމްޑީޕީ ރައްޔިތުންގެ މަޖިލިސް ޖޭއެސްސީ + ޝަރުއީ ދާއިރާ


Seychelles ge rahthah ves kulliakah maa bodah giran fashaifi | Mihaaru\nސީޝެލްސްގައި ގިރާލާފައި އޮތް ސަރަހައްދެއް. -- ފޮޓޯ: އެސްއެންއޭ\nސީޝެލްސްގެ ރަށްތައް ވެސް ކުއްލިއަކަށް މާބޮޑަށް ގިރަން ފަށައިފި\n12 ފެބުރުއަރީ 2020 - 22:54 16 comments\nޖަޒީރާ ގައުމެއް ކަމަށްވާ ސީޝެލްސްގެ ރަށްތައް ވެސް މިދިޔަ ހަފުތާ އިން ފެށިގެން ކުއްލިއަކަށް މާބޮޑަށް ގިރަން ފަށާފައިވާ ކަމަށް އެ ގައުމުން ބުނެފި އެވެ.\nސީޝެލްސްގެ މިނިސްޓްރީ ފޯ އެނާޖީ، އެންވަޔަރަމަންޓް އެންޑް ކްލައިމެޓް ޗޭންޖުގެ ސީނިއާ ކްލައިމޭޓް ޗޭންޖެ އޮފިސަރު އެނީ ސިމިއޯންއާ ހަވާލާދީ ސީޝެލްސް ނިއުސް އެޖެންސީން ބުނީ ރަށްތައް މާބޮޑަށް ގިރަން ފަށާފައިވަނީ މޫސުމަށް ބަދަލު އައިސް ކަނޑުގެ ލޮނުގަނޑު އުފުލި ރާޅުތައް މާބޮޑަށް ވަރުގަދަވުމުން ކަމަށެވެ. އެހެންވެ މިހާރު އަންނަނީ ގިރާ ސަރަހައްދުތައް ހިމާޔަތްކުރުމަށް ކުއްލި ގޮތުގައި މަސައްކަތްތަކެއް ކުރަމުން ކަމަށް އޭނާ ވިދާޅުވި އެވެ.\nމި ދުވަސްވަރު ރާއްޖޭގެ ވަރަށް ގިނަ ރަށްރަށަށް ވެސް، ރަށް ގިރުމުގެ މައްސަލަ ކުއްލިއަކަށް ވަނީ ބޮޑުވެފަ އެވެ. ބައެއް ރަށްރަށުގެ ބޮޑު ބައެއް ދެތިން ދުވަސް ތެރޭ ގިރައި ހުސްވެފައިވެ އެވެ.\nސީޝެލްސްގައި ގިރާލާފައި އޮތް ސަރަހައްދެއް ހިމާޔަތްކުރަން ލަކުޑި ޕައިލްކޮށްފައި. -- ފޮޓޯ: އެސްއެންއޭ\nއިންޑިއާ ކަނޑުގެ ހުޅަނގުގައި އޮންނަ 115 ރަށުގެ މައްޗަށް އެކުލެވޭ ސީޝެލްސްގެ ބޮޑު ދިޔަ އާންމުކޮށް ހުންނަނީ 1.5 މީޓަރާއި 1.6 މީޓަރާ ދެމެދުގަ އެވެ. ނަމަވެސް މިދިޔަ ޖެނުއަރީ މަހުން ފެށިގެން މި މިންގަނޑު ވަނީ 1.9 މީޓަރާއި 2.1 މީޓަރާ ދެމެދުގެ މިންވަރަކަށް ބޮޑުވެފަ އެވެ. ސީޝެލްސްގެ މީޓިއޮރޮލޮޖިކަލް އޮތޯރިޓީން ބުނީ މިއީ ނުރައްކާތެރި މިންވަރެއް ކަމަށެވެ.\n"މި ސަބަބާ ހެދި ރަށް ގިރުމުގެ މައްސަލަ ކުރިމަތިވެފައިވާ ތަންތަން ހިމާޔަތްކުރުމަށް އެކި މަސައްކަތްތައް މިހާރު ވަނީ ކުރަންޖެހިފައި،" ސިމިއޯނީ ވިދާޅުވި އެވެ.\nސީޝެލްސްގައި ގިރާލާފައި އޮތް ސަރަހައްދެއް ހިމާޔަތްކުރަން ހިލަ ޖަހާފައި. -- ފޮޓޯ: އެސްއެންއޭ\nސިމިއޯނީ ވިދާޅުވި ގޮތުގައި ސީޝެލްސްގައި މައި މަގުތައް ހަދާފައި ހުންނަނީ އާންމުކޮށް ގޮނޑުދޮށަށްވާ ގޮތަށް ކަމަށާއި އެހެން ވުމުން އަތިރިމަތި ހަލާކުވާ ކަމަށެވެ. އަތިރިމަތި ހަލާކުވެ ރާޅުޖަހާ ހިސާބާއި މީހުން އުޅޭ ހިސާބުގެ ދުރުމިން ކުޑަވެފައި ވާތީ ރާޅު އެރުމުން ލިބޭ ގެއްލުންތައް ވެސް ބޮޑުވާކަން އޭނާ ފާހަގަކުރެއްވި އެވެ.\nރަށް ގިރުމާއި ރާޅު އެރުން ހުއްޓުވަން ތޮށި ލުމާއި ލަކުޑި ޕައިލްކުރުމާއި ހިލަ ޖެހުން ފަދަ ކަންކަން ކުރަމުން އަންނަ ކަމަށާއި އެކަމަކު މިއީ އާންމުން އެހާ ރުހޭ ކަންކަން ނޫން ކަމަށް ވެސް ސިމިއޯނީ ވިދާޅުވި އެވެ.\nސީޝެލްސްގައި ގިރާލާފައި އޮތް ސަރަހައްދެއް ހިމާޔަތްކުރަން ލާފައިވާ ތޮއްޓެއް -- ފޮޓޯ: އެސްއެންއޭ\nސީޝެލްސްގެ ކްލައިމެޓް ޗޭންޖް އެޑެޕްޓޭޝަން އޮފިސަރަކު ވިދާޅުވި ގޮތުގައި ތަރައްގީގެ އެކި މަޝްރޫއުތައް ވެސް ވެފައިވަނީ ރާޅު އެރުމާއި ރަށް ގިރުމުގެ މައްސަލަ ބޮޑުވާން މެދުވެރިވި ސަބަބަކަށެވެ.\nސީޝެލްސް ނިއުސް އެޖެންސީއާ ވާހަކަ ދެއްކި ބައެއް އާންމުން ކިޔައިދީފައިވާ ގޮތުގައި ކުޑަ ދުވަސްކޮޅެއްގެ ތެޜޭގައި ބީޗުން ބޮޑު ބައެއް ވަނީ ގިރާލައިފަ އެވެ. ބީޗުގައި ވިޔަފާރިތައް ހިންގާ މީހުންގެ ކަންބޮޑުވުން ވެސް ވަނީ މިކަމާ ހެދި އިތުރުވެފަ އެވެ.\nއިތުރު ލިޔުންތައް ރަށް ގިރުން މޫސުން ކަނޑުގެ ލޮނުގަނޑު އުސްވުން ކްލައިމެޓް ޗޭންޖް


Male' Ah 19 Councilor Inthihaab Kuran Gaanoon Islaah Kuranee - Vaguthu\nކޮވިޑް-19: ނުރައްކާތެރިކަން ހަނދާން ނައްތާލައިގެން ނުވާނެ! -6ގަޑިއިރު ކުރިން\nމާލެއަށް 19 ކައުންސިލަރުން އައްޔަން ކުރާ ގޮތައް ޤާނޫނު އިސްލާހު ކުރަނީ\n11 މަސް ކުރިން ( ޑިސެމްބަރު 3, 2019 )\nމާލެ ތެރެއިން-ވަގުތު އިމޭޖަސް :-މުހައްމަދު އަފްޒަލް\nއާބާދީގައި 60،000 އަށް ވުރެ ގިނަ މީހުން ދިރިއުޅޭ ސިޓީތަކުގައި 19 ކައުންސިލަރުން ތިބޭގޮތަށް ލާމަރުކަޒީ ގާނޫނަށް އިސްލާހު ގެންނަން ރައްޔިތުންގެ މަޖިލީހުގެ ލާމަރުކަޒީ ކޮމިޓީއިން ފާސްކޮށްފިއެވެ.\nއަންނަ ހޮނިހިރު ދުވަހު މަޖިލީހުގެ މި ދައުރު ނިމުމުގެ ކުރިން ލާމަރުކަޒީ ޤާނޫނަށް ގެނެސްފައިވާ އިސްލާހުތައް ފާސްކުރަން ވަނީ އަމާޒު ހިފާފައެވެ.\nއެހެންކަމުން މިހާރު ކޮމެޓީން ގެނެސްފައިވާ އިސްލާހުތައް ފާސްވެއްޖެނަމަ އޭޕްރީމް މަހު އޮންނަ ކައުންސިލް އިންތިޚާބުގައި މާލޭ ސިޓީއަށް 19 ކައުންސިލަރުން އިންތިޚާބު ކުރާނެއެވެ. ސިޓީއެއް ދަރަޖަ ލިބި އާބާދީގައި ދިހަ ހާހާއި ތިރީސް ހަހާއި ދެމެދުގެ މީހުން ތިބި ނަމަ އިންތިޚާބު ކުރާނީ އަންހެން މެންބަރުންނާއި މޭޔަރާއި އެކު ޖުމްލަ ހަތް ކައުންސިލަރުންނެވެ.\nތިރީސް ހާހާއި ފަސްދޮޅަށް ހާހާއި ދެމެދުގެ އާބާދީއެއް އޮތްނަމަ އިންތިޚާބު ކުރާނީ އަންހެން މެނެބްބަރުންނާއި މޭޔަރާއި އެކު ޖުމްލަ 11 ކައުންސިލަރުންނެވެ.\nލާމަރުކަޒީ ޤާނޫނަށް ކުރިން ގެނައި އިސްލާހެއްގައި ބުނެފައިވާ ގޮތުގައި ކައުންސިލްގެ 33 އިންސައްތަ އަކީ އަންހެނުންނަށް ހާއްސަކޮށްފައިވާ ޖާގައެވެ.\nމިއަދު މަޖިލީހުން ވަނީ ކައުންސިލްތަކުގެ ދައުރު ފަސް އަހަރަށް ދިގު ކުރަން ވެސް ފާސްކޮށްފައެވެ.\nލާމަރުކަޒީ ޤާނޫނަށް ގެންނަ އިސްލާހުގައި ބުނެފައިވާ ގޮތުގައި ރަށު ކައުންސިލުތަކުގެ ރައީސުންނާއި ސިޓީތަކުގެ މޭޔަރުން އިންތިހާބުކުރާނީ ރައްޔިތުންގެ ވޯޓުންނެވެ.\nކައުންސިލަރުން މަގާމުން ދުރުކުރުމުގެ ބާރު ރައްޔިތުންގެ މަޖިލީހަށް ދިނުމަށް ވެސް އަލަށް ގެންނަ އިސްލާހުގައި ހިމަނާފައި ވެއެވެ.\nސިޓީ ކައުންސިލަރުންގެ އަދަދު އިތުރު ކުރަން ޤާނޫނަށް ބަދަލު ގެންނައިރު މިހާރު ވެސް ކައުންސިލަރުން އެކަށީގެންވާ މަސައްކަތެއް ނުކުރެއްވި ނަމަވެސް ކައުންސިލަރުންނަށް ދައުލަތުގެ ބަޖެޓުން ބޮޑު ހޭދައެއް ކުރަން ޖެހުމަކީ ރައްޔިތުންގެ ވަރަށް ބޮޑު ޝަކުވާއެކެވެ.\nމާލޭގެ ބޮޑުބައެއްގައި ފެންބޮޑުވެއްޖެ\nއިންޓަނެޓް ބޭންކިންއާއި މޯބައިލް ބޭންކިންގެ ހިދުމަތަށް ބުރޫއު އަރާފާނެ - ބީއެމްއެލް\nކަރަންޓުގެ ހިދުމަތް ކެނޑުމުން ވެސް ސަރުކާރުގެ އޮންލައިން ހިދުމަތްތައް ދެވުނު - މިނިސްޓްރީ\nޑިސެމްބަރު 3, 2019 22:08\nތިޔަ ކައުންސިލަރުންނޭ ތިކަިޔައިގެން ރައްޔިތުންގެ ފައިސާ ތަޅާ ބުރުއްސަނީ.. ކައުންސިލަރުން ލެއްވުން ހުއްޓާލާ\nއަލިފުބާ ނުދަންނަ ބޮންޑާ\nޑިސެމްބަރު 3, 2019 22:16\n19 އިތުރު ކުރީމަ ނިމުނީ؟ ހުރިހާ ކައުއުންސިލަރުންނާިއ ހުރިހާ މަޖިލިސް މެންބަރުން މޭލެއަށް ކަނޑައަޅާ ވޯޓުވެސް މާލޭ މީހުން އެކަނި ލާގޮތަށް ހަދަން ފެނޭ. ޑިމޮކްރަސީ ފައްކާވާނީ އޭރުން.\nޑިސެމްބަރު 3, 2019 22:17\nރަ އްޔިތުން އިންތިޚާބު ކުރާ ކަ އުންސިލަރުންނަށް ބިރުދެ އްކުމުގެ ގޮތުން މަޖިލީސް އޭގެ ތެރެ އަށް ތިޔަ ވަންނަނީ. މަޖިލީސް މެމްބަރުން ވަކި ކުރެވޭނެ ގޮތެ އްވެސް ކަނޑަ އަޅާބަލަ.\nޑިސެމްބަރު 3, 2019 22:55\nވިއްސައް ހަދިޔަސް އެއްވެސް ކަ މެއް ނުކުރެވޭނެ ބޯ ގިނަކުރެވޭތޯ ބަލާ!\nޑިސެމްބަރު 3, 2019 23:02\nކަދުރުކަޅުދައްތައާ ބައއިވެރިވެގެން ވައްކަން ކުރަން ބައި ގިނަކޮށްލަނީ. ގަދަ އިނގޭ.\nވައްކަން ކޮށްފަބަހައްޓާތި. އޮޑި ތިއޮތީ ހިތަކަށްލިބިފަ. ދިވެހިން ގަމާރުކަންމަތީ އަބަދަށް\nޑިސެމްބަރު 3, 2019 23:38\nވައްކަމެއް މިގައުމަކުވާ ނުކުރޭ މުލުވަގު ޖަލައްލައިގެން ތިހާފޯރިއެއް ތިއަރަނީ ހިއްވަރުކޮށްލާ ރީނދޫކުދިންވެސް ހިއްވަރުކުރިއެންނު ގާނޫނު އަރާ ހަމަކުރަންވީމަ ޓެރެރިސްޓެއް ވަގެއް އިސްތިސްނާ ނުވާނެދޯ\nޑިސެމްބަރު 4, 2019 04:05\nކައުންސިލަރުން މަގާމުދުރުކުރުގެ ބާރު ރައްޔަތުންގެ މަޖިލީހަށް ދިނުމަށްވެސް އަލަށް ގެންނައިސްލާހުގައި ހިމަނާފައިވެއެބެ. އެހެންވީމާ އިދިކޮޅު މީހުން ކައުންސިލަށް ކުރިމަތިލައިގެން ހޮވުނަސް މަޖިލީހުން އިދިކޮޅު ކައުންސިލް ވަކިރުރެވޭނެގޮތް ތާހަދަންމިއުޅެނީ އެހެންވީމާ އިދިކޮޅުން ކައުންސިލްއިންތިހާބާ ކުރިމަތިލުމަކީ ބޭކާރު ކަމެކެވެ. ވަގުން މިފަ ހަރުވެސްވައްކަންކޮއް ގެންގޮޑިތައްނަގާނެއެވެ.\nޑިސެމްބަރު 4, 2019 04:39\nނަރެލްތިހެން ކިޔާލަ ކިޔާލާހުރޭ ރައިސްޔާމީންޖަލަށްލީމަ ވަރަށްއުފަލުން ދޯތިހުރީ މިވަގުވޯޓު ސަރުކާރުގެ އަނިޔާ ވެރިކަން ފެނި ދުވަހަކުވެސް ނަރެލް ނުރޯނެކަމަށް ހީކުރަން މެވެ. ދން ވރށ ސލމ\nޑިސެމްބަރު 4, 2019 10:10\nތިިމާމެން ކުރިކަންތަކުގެ ވާހަކަ އެހެންމީހުންނަށް ގޮވީމަ ގުދޯ ގުދޯ ގޮވުމޭ ކިޔަނި މަށަކީ އެއްވެސް ޕާޓީއެއްގެ މީހެއްނޫން\nޑިސެމްބަރު 4, 2019 08:18\nތިޔައީ ހާދަވަރުގަދަ 19 އެކޭދޯ؟\nޑިސެމްބަރު 4, 2019 10:05\nރައްޔިތުން އިންތިޚާބުކުރާ ބަޔަކު ސީދާ ރައްޔިތުންގެ ބަހެއް ނެތި ވަކިކުރުމީ ޚުދުމުޚުތާރު ކަމުގެ އިންތިހާ. އެހެން ކަމަށްވާނަމަ ތި މަޖްލީހުގެ މެމްބަރުން ވެސް ވަކިކުރެވޭނެ ގޮތެއް އޮންނަންވާނެ.


Yameen Criminal Court Ah Haaziruvaan Chit Fonuvaifi – adduLIVE\nޔާމީން ކްރިމިނަލް ކޯޓަށް ހާޒިރުވާން ޗިޓު ފޮނުވައިފި\n1 Jul 09, 2019, 15:21 މުހައްމަދު އައިމަން\nކުރީގެ ރައީސް އަބްދުﷲ ޔާމީން ކްރިމިނަލް ކޯޓަށް ހާޒިރުވާން ޗިޓް ފޮނުވައިފިއެވެ.\nމައުލޫމާތު ލިބިފައިވާ ގޮތުގައި ޔާމީން ކްރިމިނަލް ކޯޓަށް ހާޒިރު ކުރަނީ އެމަނިކުފާނުގެ މައްޗަށް ދައުލަތުން އުފުލާފައިވާ މަނީ ލޯންޑރިންގެ މައްސަލައިގެ އަޑުއެހުމަކަށެވެ. ޔާމީން ކޯޓަށް ހާޒިރުވާން އަންގާފައިވަނީ އަންނަ ބުރާސްފަތި ދުވަހުގެ ހެނދުނު 11:30 އަށެވެ.\nޔާމީންގެ މައްޗަށް އުފުލާފައިވަނީ މަނީ ލޯންޑރިންގެ ދައުވާގެ އަޑުއެހުމެއް އެންމެ ފަހުން ބާއްވާފައިވަނީ އޭޕްރީލް މަހުގެ 25 ވަނަ ދުވަހުގައެވެ.\nމިދިޔަ މެއިމަހުގައި ސުޕްރީމް ކޯޓުގައި ކުރިއަށް ގެންދިޔަ އިސްތިއުނާފުގެ އަޑުއެހުމުގައި ޕީޖީން ވަނީ ޔާމީންގެ އެކައުންޓުތައް ފްރީޒު ކޮށްދިނުމަށް އެދިފައެވެ. އިސްތިއުނާފުގެ އަޑުއެހުންތައް ނިންމާލައިފައިވާއިރު ދެން އޮންނާނީ އެ މައްސަލައިގެ ހުކުމެވެ.\nޔާމީންގެ އިތުރުން އޭނާގެ ވެރިކަމުގައި ރައީސް އޮފީހުގެ ލީގަލް ރީގެ ލީގަލް އެފެއާޒް މިނިސްޓަރަކަށް ހުންނެވި ޢާއިޝަތު އާޒިމާ ޝަކޫރު ކްރިމިނަލް ކޯޓަށް ހާޒިރުވާންވެސް ވަނީ ޗިޓު ފޮނުވާފައެވެ. އާޒިމާ ކޯޓަށް ހާޒިރުވާން އަންގާފައިވަނީ ބުރާސްފަތި ދުވަހުގެ ހެނދުނު 9:30 އަށެވެ.\nއާޒިމާ ކްރިމިނަލް ކޯޓަށް ހާޒިރުކުރަނީ، ރައީސް ޔާމީންގެ މައްޗަށް ތުހުމަތު ކުރެވޭ މަނީ ލޯންޑަރިންގެ މައްސަލާގައި ރަސްމީ އިދާރާތަކަށް ދޮގު މައުލޫމާތު ދިނުމުގެ ކުށުގެ ދައުވާއާ ގުޅިގެންނެވެ.


06 މޭ 2021 ވީ ބުރާސްފަތި ދުވަހުގެ ރޭ ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު އަވަހާރަކޮށްލަން ދިން ޓެރަރިސްޓު ހަމަލާއާގުޅިގެން އެމަނިކުފާނަށް ލިބިވަޑައިގެންނެވި ޒަހަމްތަކަށް މިހާރު ދަނީ އޭޑީކޭ ހޮސްޕިޓަލްގައި ފަރުވާދެމުންނެވެ. 16 ގަޑިއިރުގެ އޮޕަރޭޝަނަކަށްފަހު މިހާރު އެމަނިކުފާނުގެ ހާލުކޮޅު އަންނަނީ ރަނގަޅުވަމުންނެވެ.\nއެ ހަމަލާގައި އެމަނިކުފާނުގެ އިތުރުން، އެމަނިކުފާނުގެ3ހަށިފާރަވެރިންކަމުގައިވާ މޯލްޑިވްސް ނޭޝަނަލް ޑިފެންސް ފޯސްގެ3އޮފިސަރުންނަށާއި އިތުރު ދިވެއްސަކާއި އިނގިރޭސި ފަތުރުވެރިއަކަށްވަނީ އަނިޔާވެފައެވެ.\nރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދުގެ ފުރާނަފުޅަށް އަމާޒުކޮށް ދިން ފިނޑި ޓެރަރިސްޓު ހަމަލާ، ރައްޔިތުންގެ މަޖިލީހުގެ ނައިބު ރައީސްއާއި މަޖިލީހުގެ ހުރިހާ ޢިއްޒަތްތެރި މެންބަރުންނާއި މުވައްޒަފުންގެ ނަމުގައި ހަރުކަށި ޢިބާރާތުން ކުށްވެރިކުރަމެވެ.\nރައްޔިތުންގެ މަޖިލީހުގެ ރައީސް، ރައީސް މުޙައްމަދުނަޝީދުއަށާއި ހަމަލާގައި އަނިޔާވި އެމަނިކުފާނުގެ ހަށިފާރަވެރިންނަށް އަވަސް ޝިފާއެއް މިންވަރު ކުރެއްވުމަށާއި ރައްކާތެރިކަން ދެއްވުމަށް އެދި ދުޢާ ކުރަމެވެ.\nމަޖިލީހުގެ ރައީސަށް ހެޔޮ ދުޢާގެ މެސެޖު ފޮނުއްވުމަށް\nރައީސް ނަޝީދަށް ހެޔޮދުއާ\nޢީޝާ ޢާދިލް ނަސީމް\nއަޅުގަނޑުގެ ވަޒީފާގެ ގޮތުން، މަޖިލީހުގައި ބޭއްވޭ ހުރިހާ ޖަލްސާތަކެެއްހެން އަޅުގަނޑު ބަލަމެވެ. ރައީސް ނަޝީދަކީ ހަމަގައިމުވެސް މަޖިލީހުގެ ޖަލްސާތަކުގައި ފާހަގަކޮށްލެވޭ ބޭފުޅެކެވެ. އަދި ފޫހިވުމެެއް ނެތި މަޖިލީހުގެ ޖަލްސާތައް ބެލުމަށް ބާރުއަޅާ ސަބަބެކެވެ. ކޮރަޕްޝަންގެ މައްސަލަތަކުގައްޔާއި ސަރުކާރުގެ އިސް ބޭފުޅުން ޖަވާބުދާރީ ކުރުވުމަށް ތިކުރައްވާ މަސައްކަތަށް އަޅުގަނޑު ޝުކުރު އަދާކުރަމެވެ. ރައީސް ނަޝީދު އަވަހާރަކޮށްލުމަށް ދެވުނު ހަމަލާ އަޅުގަނޑު ކުށްވެރިކުރަމެވެ. އަދި އަވަސް ޝިފާއަކަށް އެދެމެވެ. އިރާދަކުރެެއްވިޔާ ހެޔޮ ހާލުގައި ކުރިއެކޭ އެއްފަދައިން މަޖިލީހުގެ ޖަލްސާތަކުން ފެންނާނެކަމަށް އުންމީދުކުރަމެވެ.\nމާލެގަން، މުސްކުޅިގެ، ޏ. ފުވައްމުލައް\nއަޅުގަނޑުމެން އިންސާފާއި ތަރައްގީއަށް މިކުރާ ދަތުރު ފުރިހަމަ ނުކުރެވެނީސް މަނިކުފާނު އަޅުގަނޑުމެންނާއި ވަކިވެއްޖެނަމަ ދެން ދިވެހިރާއްޖެއަށް ވެދާނެ ގޮތަކާއިމެދުގައި ފުރަތަމަ ފަހަރަށް ވިސްނާލެވުނު. ވިސްނަން އުނދަގޫވި. އެ ހިތްވަރު ހުރި، އެ ނަޒާހާތްތެރިކަން ހުރި ދެވަނަ ދިވެއްސަކު ހޯދުމަކީ އުނދަގޫމަކެއް. އަވަސް ޝިފާއަކަށް އެދެން\nދޮންވެލި / ފ. ނިލަންދޫ\nރައީސް މުޙައްމަދު ނަޝީދަށް. މާތް ﷲގެ ހެޔޮ ރަޙްމަތްފުޅުން މަނިކުފާނު ހެޔޮ ހާލުކޮޅުގައި ލެއްވުން އެދި ދުޢާ ކުރަމެވެ. އެކަލާނގެ އިރާދަފުޅުން މަނިކުފާނު ގަދަވެ ސަލާމަތުން އަލުން ބައްދަލުވުމަށް އެދެމެވެ. ހެޔޮދުއާ ސަލާމް! އަމީން ފައިސަލް\nވެލްކަމްގޭޓް ޅ. ނައިފަރު\nއަޅުގަނޑުގެ ހެޔޮ ދުޢާ އަބަދުވެސް ވަނީ ރައީސް ނަޝީދު އާއިއެކު.\nވަރަށް ހެޔޮދުއާ ސަލާމް . ﷲު ގެ ރަހުމައިފުޅުން ރަނގަޅުވާނެ. ވަރަށް ބައްދަލުކޮއްލަން ބޭނުން\nމިސް ޔޫ ބްރޯ. ޓޭކް ކެއާރ\nޖަޒީރާ ، އައްޑޫ ސިޓީ\nރައީސް އަަށް އަވަސް ޝިފާއަކަށް އެދެން\nއިރުޒުވާގެ ކުޅުދުއްފުށި ސިޓީ\nއަޅުގަނޑާ އަޅުގަނޑުގެ އާއިލާގެ ފަރާތުން ނުހަނު އަވަސް ޝިފާއަކަށް އެދެން\nމަޖްލިސް ރައީސް ރައީސް މުހައްމަދު ނަޝީދަށް އަވަސް ޝިފާއެއް މިންވަރު ކުރަށްވާށި ❤\nވަލުތެރޭގެ / ގއ.ގެމަނަފުށީ\nމަނިކުފާނަށް އަމާޒުކުރެވުނު އުދުވާނީ ހަމަލާގެ އަޑު އިވުނީ ވަރަށް ހިތްދަތިކަމާ އެކުގައެވެ. އަދި މަނިކްފާންގެ ހާލުކޮޅު ރަނގަޅުކަމުގެ ޙަބަރު ލިބެންދެން އުޅުނީ ވަރަށް ވެސް ނުތަނަވަސް ކަމެއްގަތެރޭގައި އެވެ. ނަމަވެސް މަނިކުފާންގެ ހާލުކޮޅު ރަނގަޅުވުމާއި، މަނިކުފާން ރައްޔިތުންނަށް ދެއްވި ހިތްވަރުބަސްތަކުން ވަރަށް ވެސް އުއްމީދު އާވެ، ދިރުންތަކެއް ލިބިއްޖެއެވެ. އަޅުގަނޑުގެ ދުއާ އަކީ މާތް ރަސްކަނލާގެ ވާގިފުޅާއި އެކު، މަނިކްފާނަށް ދުޅަހެޔޮ ސިއްޙަތަކާއެކު ދިގު އުމުރެއް ދެއްވުން. އަދި މަނިކްފާން އިތުރު ފަރުވާއަށް ޖަރުމަންއަށް ދުރުވެ، ހެޔޮހާލުގައި އަވަހަށް އަޅުގަނޑުމެންނަށް ފެނިގެން ދިޔުން. ހެޔޮދުއާ ސަލާމް. އީދު މުބާރިކް.\nރައީސް ނަޝީދަކީ ހިތްވަރުގަދަ ބޭފުޅެއް. އަބަދުމެ ދުޢާ އަކީ ތިބާ ހެޔޮހާލުގައި ލެހެއްޓެވުން\nމަނިކުފާނަށް އަމާޒުކޮށްދިން ލާއިންސާނީ ޓެރަރިޒަމް އަމަލު ކުށްވެރިކުރަން. މަނިކުފާނަށް އަވަސް ޝިފާއަކަށް އެދި މާތްﷲ ހަޟުރަތުގައި ދުޢާދަންނަވަން.\nމަނިކުފާނައް އަވަސް ޝިފާއަކައް އެދެން، ތިޔައީ ދިވެހި އެތައް ރައްޔިތުންގެ ހިއްތަކުގެ ވެރިޔެއް💛\nއަޙްމަދު މަމްނޫން އަލީ\nމ.ތަންތާރަ / ކ.މާލެ\nމަނިކްފާނަށް ﷲ ހެޔޮރަޙްމަތް ލައްވާ އަވަސް ޝިފާ މިންވަރުކުރައްވާށި. އާމީން.\nރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދުގެ ފުރާނަފުޅަށް އަމާޒުކޮށް ދިން ފިނޑި ޓެރަރިސްޓު ހަމަލާ، ހަރުކަށި އިބާރާތުން ކުއްވެރިކުރަން. މަނިކުފާނަށް އަވަސް ޝިފާއެއް މިންވަރު ކުރައްވާށިއެ. އާމީން. މި އަމަލު ހިންގި މީހުން ހޯދާ ހަރުކަށި އަދަބު ދިނުމަށް ގޮވާލަން\nއަންނި އަވަހަށް ޖަރުމަނަށް ގޮސް ބޭސްކޮށްލައިގެން އާދޭ.\nރައީސް ފުރާނަ ފުޅަށް ގެއްލުންދިން ވާހަކަ އަޑު އެހީ ވަރަށް ފުން ހިތާމައާއި އެކުއެވެ. އެނބުރި ކުރިޔަށް ވުރެން ވަރުގަދަކޮށް ބޮޑު ވަޒީރުގެ ގޮތުގައި ފެންނާނެ ކަމަށް އުންމީދު ކުރަމެވެ. ޚާދިމްކުމް\nފުނަމާ އާދަމް މަނިކު\nމަނިކުފާނުންގެ ފުރާނަފުޅަށް އަމާޒުކޮށް ދިންހަމަލާ ހަރުއަޑުން ކުށްވެރި ކުރަން! މިހަމަލާއަކީ މަނިކުފާނުންގެ އިތުރުން އިންސާފުގެ މިދަތުރުގައި ހިމެނޭ އަޅުގަނޑުމެން އެންމެނަށް ދެވުނު ހަމަލާއެއް. ﷲ މަނިކުފާނުން ސަލާމަތް ކުރެއްވީތީ ހާސްފަށުން ޝުކުރު ދަންނަވަން. އަބަދުވެސް ދެގޮތެއްނުވެ މަނިކުފާނާއެކުގައި ދެމިތިބޭނެ ކަމުގެ ޔަޤީންކަން އަރުވަން.💛💛\nލިލީގެ / ގއ.ކޮލަމާފުށި\nހިތްތަކުގެ ރައީސް އަށް އަވަސް ޝިފާއެއް ލިބި މިރާއްޖޭގެ ރައްޔިތުންގެ ހައްގު ގައި ރައީސް ފައްޓަވާފައިވާ އިސްލާހީ ހަރަކާތާއި އަވަސް މުސްތަގުބަލެއްގައި އަލުން ރައީސް ގުޅިވަޑައިގަތުމުގެ މަގު ފަހިވެގެން ދިއުން އެއީ އުއްމީދަކީ.\nމއ ފޮގެޓް މީނޮޓް\nމަނިކުފާނަށް ތިދިން ލާއިންސާނީ ޓެރަރިސްޓް ހަމަލާ ކުއްވެރިކުރަން.އަދި މަނިކުފާން ތިޔަކަމުން ސަލާމަތްކުރެއްވީތީ މާތްﷲގެ ހަސްރަތައް ދުއާ ދަންނަވަން. އެދެނީ މަނިކުފާނަށް އަވަސް ޝިފާއެއް ދެއްވާ މިކުރަންހުރި ބުރަބޮޑު އަދި އުދަގޫ މަސައްކަތްކޮށް ނިންމާ މަނިކުފާން ފެއްޓެވި އިސްލާހީ މަސައްކަތުގެ ފޮނިމީރުކަން ދިފެހި ރައްޔިތުންނަށް ލިބިގެންދިއުން. އަޅުގަނޑުމެން ކޮންމެ ކަޑެއްގައި ދުއްވަން ޖެހުނަސް މަނިކުފާނުގެ ފަހަތުގައި ހުންނާނެ ވާހަކަ ދަންނަވަން. ބާއްޖަވެރި އީދަކަށް އެދެން،އީދު މުބާރިކް.\nއިއްޒަތްތެރި މަނިކުފާނުގެ ފުރާނަފުޅަށް އަމާޒުކޮށް ދިން ހަމަލާގައި ކިރިޔާހެން ސަލާމަތްވެވަޑާގަތްކަން އަޅުގަޑުވެސް ފާހަގަކުރަން. މި ކަންކަމާމެދު ޚިތާމަކުރަން. މަނިކުފާނުގެ ހެޔޮ ސިއްޙަތަށް ދުޢާކުރަން!\nރައީސް މުޙައްމަދު ނަޝީދަށް. މާތް ﷲގެ ހެޔޮ ރަޙްމަތްފުޅުން މަނިކުފާނު ހެޔޮ ހާލުކޮޅުގައި ލެއްވުން އެދި ދުޢާ ކުރަމެވެ. އެކަލާނގެ އިރާދަފުޅުން މަނިކުފާނު ގަދަވެ ސަލާމަތުން އަލުން ބައްދަލުވުމަށް އެދެމެވެ. ހެޔޮދުއާ ސަލާމް.މުހައްމަދު ވަލީދް\nއަޅުގަނޑު އަބަދުވެސް އެދެނީ މިސްލިމުންނަށް ނަސްރު ލިބި ފާގަތި ދުވަސްތަކެއް މިންވަރު ކުރެއްވުމެވެ. ދިވެހި އުއްމަތަށް ތިކަހަލާގެ މީހަކު އުފަންވެ ގައުމުހަލަބޮލިކޮށް ފިތުނަ ފަސާދަ އުފެއްދުމުގެ އާހިރު ނަތީޖާއަކީ ދިވެހި ރައްޔިތުން ބައިބަވެ ގައުމުގެ މިސްރާބް ބޭރު ކަރަ އަށްގޮސް ފެއްޓެވި މަސައްކަތުގެ ތެރެއިން ރައްޔިތުން އަށް ދަސްވެ ދަސްކޮށްދެއްވި ދަންތޫރާގައި މުހައްމަދު ނަސީދު ވެސް ޖެހި މިއަދު އެ ތަހައްމަލު ކުރަން ޖެހުމުން ހެޔޮވިސްނުން ދެއްވާ އަވަސް ސިފާއެއް މިންވަރު ކުރެއްވުން އެދެމެވެ .\nޢަވަސް ޝިފާއަކައް އެދެން. ޢަލްހަމްދުލިއްލާހި\nއާބާދީއުފާ / ފ.ފީއަލީ\nދިވެހިރާއްޖޭގެ އެންމެ ބޮޑު ސިޔާސީ ޕާޓީގެ ރައީސް، އެންމެ ގިން ދިވެހި ރައްޔިތުންގެ ތާއީދާއި ލޯބި ހޯއްދަވާފައިވާ ސިޔާސީ ލީޑަރު، ދިވެހިރާއްޖޭގެ ކުރީގެ ރައީސް އަދި 19 ވަނަ ރައްޔަތުންގެ މަޖިލީހުގެ ރައީސް، ރައީސް މުޙައްމަދު ނަޝީދަށް އަވަސް ޝިފާއެއް މިންވަރުކުރެއްވުން އެދި ދުޢާ ކުރަން. އިރާދަކުރެއްވިއްޔާ ރައީސް ނަޝީދު އެނބުރި އަންނާނީ ގަދަކޮށް. ކުރިއަށްވުރެ މާވަރުގަދަކޮށް. ” ޒާލިމުން އަނިޔާކުރާއިރު ބައްލަވަން މިރުޞާދުގައި ޙާލިޤުލް ކަޢުނައިނި ވާކަން ނޭނގެނީތަ، އަޖައިބެކޭ “\nއަވަސް ޝިފާ އަކަށް އެދެމެވެ.\n06 މޭ 2021 ވީ ބުރާސްފަތި ދުވަހުގެރޭ ރައީސްގެ ފުރާނަ ދުއްވާލަން އަމާޒުކޮށް ދިން ޓެރަރިސްޓް ހަމަލާ ކުއްވެރިކުރަމެވެ. އަދި ފިނޑި އަމަލު ހިންގުމުގައި ބައިވެރިވި އެންމެނަށް ހައްގު އަދަބުދިނުމަށް ގޮވާލަމެވެ. ރައީސް ނަޝީދާއި މިހަމަލާގައި އަނިޔާވި އެންމެނަށް އަވަސް ޝިފާ މިންވަރުކުރައްވާށިއެވެ. އާމީން.\nރޫބީ / ށ. މާއުނގޫދޫ\nމަނިކުފާނަށް އަމާޒުކޮށް ދެވުނު ހަމަލާގެ ވާހަކަ އަޑުއިވުނު ހިސާބުންފެށިގެން އަޅުގަނޑުގެ ސިކުނޑީގަ އެހެން ކަމެއް ނެތް. ހެޔޮހާލުކޮޅުގަ ލެހެއްޓެވުމަށް އެދި ދުޢާ ކުރަން. އިރާދަ ކުރެއްވިއްޔާ ދާދި އަވަހަށް އެނބުރި ވަޑައިގެން މަނިކުފާނުގެ މަސައްކަތައިގެން، މާ ބާރަށް ކުރިޔަށް ވަޑައިންނެވޭނެ.\nޢަބުދުލް މުހްސިން ޔޫސުފް\nމަނިކުފާނަށް ދިން ޓެރަރިސްޓް ހަމަލާ ހަރުކަށި އިބާރާާތުން ކުއްވެރިކުރަން،އެބަޔަކަށް ހައްގު އަދަބު އަވަސްކުރުމަށް ގޮވާލަން، އަޅުގަނޑުމެން އަދި އަޅުގަނޑުމެންގެ ދަރިންގެ އުންމީދުތައް ގުޅިފައިވަނީ ތިޔަ ރައީސްސާ އަވަސް ޝިފާއަކަށް އެދެން\nފިތުރު ޢީދުގެ ހެޔޮދުޢާ އާއި ހެޔޮއެދުން އަރިސް ކުރަމެވެ. އަދި ﷲގެ ރަޙްމަތްފުޅާއި އެކު އަވަސް ޝިފާއެއް ދެއްވުންއެދި ދުޢާ ކުރަމެވެ.\nސުޖާއު އާދަމް، އއ.ބޮޑުފޮޅުދޫ ކައުންސިލްގެ ރައީސް\nރައްޔިތުންގެ މަޖިލިސްގެ ރައީސް،ރައީސް މުހައްމަދު ނަޝީދަށް އަމާޒުކޮށް ދެވުނު ނިރުބަވެރި ހަމަލާ އަޅުގަނޑުގެ އަމިއްލަ ނަމުގަޔާއި ބޮޑުފޮޅުދޫ ރައްޔިތުންގެ ނަމުގައި އެންމެ ހަރުކަށި އިބާރާތުން ކިއްވެރިކުރަން ! އަދިި ނުރައްކާތެރި ހަމަލާ ރޭވުމުގައި އާއި ހަމަލާ ދިނުމުގައި ހަރަކާތްތެރިވި އެންމެހައި ފަރާތްތައް ހޯދާ ޤާނޫނުގައި ބަޔާންކޮށްފައިވާ އެންމެ ހަރުކަށި އަދަބެއް ދިނުމަށް ގޮވާލަން! ރައީސް ނަޝީދުއަށް އަވަސް ސިފާއެއް ދެއްވުން އެއީ އަޅުގަނޑުމެންގެ އިހްލާސްތެރި ދުޢާ !\nގާކޮށި ފޮލެޓް އޭ 201\nރައީސް ނަޝީދު އަށް ދިން ނާތަހުޒީބީ ފިޑި އަމަލު ވަރަށް ހަރުކަށި ޢިބާރާތުން ކުއްވެރި ކުރަން ރައީސް ޢަށް އަވަސް ޝިފާއެއް މިންވަރު ކުރައްވާށިއެވެ. ޢާމީން\nއިލްހާމް މުހައްމަދު ވަހީދު\nދީނާރު / ގދ. މަޑަވެލި\nއަޅުގަނޑުގެ ޢާއިލާގެ އެންމެހާ މެންބަރުންގެ ފަރާތުން ހެޔޮއެދުމާއި ސަލާމް.އެންމެން މިތިބީ ކުރެއްވި އޮޕަރޭޝަންތަކުން ރަގަޅުވެ ރައްޔިތުންނަށް ޚިދުމަތް ކޮށްދެއްވަން އަންނާނެ ދުވަހެއްގެ އިންތިޒާރުގައި. ރަހުމަތާއި ބަރަކާތް ލައްވާށި. ޢީދުމުބާރިކް 🙏\nރައިސް ނަޝީދުއަށް އަވަސް ސިފާ މިންވަރުކުރެވުމަށް ހިތުގެ އެންމެ ފުމިނުން އެދި ދުޢާ ދަންނަވަމެ.\nރައީސް ނަޝީދަކީ އެއްމެ ތުއްތު އިރުއްސުރެ އިންސާނީ ހައްގުތަކާއި ދިވެހި ރާއްޖެ އަށް އަދި ދިވެހިންނަ ހައްގުވާ މިންވަރު ހޯދާދިނުމުގަ އުމުރުގެ ބޮޑުބައެއް ހޭދަކޮށް އެތަކެއް އަނިޔާއެއް ޖަލުގެ ހުރަގޭގަލިބިފައިވާ ފަރާތެއް ކަން މިވަގުތުވެސް ހަންދާންކުރަމެއެވެ.މި އެޕްރީލް މަހު ހަވަނަދުވަހު ރައީސް ނަޝީދު އަށް އަމާޒް ކުރި ނިބުރުވެރި ބިރުވެރި ހަމަލާ އެއްމެ ހަރުކަށި އިބާރާތުން ކުށްވެރި ކުރާ ހާލުގަ ރައީސް އަށް އަވަސް ޝިފާއެއް މިންވަރުކޮށް މާތްﷲ ހަޒުރަތުގަ ދުޢާކުރަމެއެވެ.އުއްމީދު ކުރަނީ އަވަސް ޝިފާއަކަށް ފަހު ކުރިޔަށްވުރެ ބޮޑު އަޒުމެއްގަ ދިވެހި މުޖުތަމައު އަށް ހިދުމަތް ކުރަން މަނިކުފާނު އެންބުރި އައުމެއެވެ މާތް ﷲ ރައީސް ނަޝީދު އަށް ދިގު އުމުރެއްދެއްވާށި އާމީން\n20165 Dhanburuh Magu\nMy prayers are always with you. May Allah bless you and wish youaquick recovery!\nރައީސް ނަޝީދު އަށް އަވަސް ޝިފާ އަކާއި ދިގު އުމުރުފުޅެއް ލައްވާށި.\nނައިލޯނުގެ ހއ ދިއްދޫ\nދިވެހި ރައްޔިތުންގެ އިޙުސާސްތައް އެއްމެ ގާތުން ދެނެގަނެ، ރައްޔިތުންގެ އަސާސީ ޙައްޤުތައް ރައްކާތެރި ކޮށްދެއްވާ، ކަށަވަރު ކޮށްދެއްވުމަށް އެއްމެ ދަތި އުނދަގޫ ޙާލަތުގައި ބުރަ އަދި ބޮޑު މަސައްކަތެއް ކުރެއްވި ބޭފުޅަކީ ރައްޔިތުންގެ އަންނި، މަނިކުފާނަށް ދިން ބިރުވެރި، އަދި ނުރައްކާތެރި ޓެރަރިސްޓު ހަމަލާގެ އަޑުއެހީ ކަންބޮޑުވުމާއިއެކު، އަދި މަނިކުފާނަށް ދިން އަނިޔާގެ ވާހަކަ ޑޮކުޓަރުން ބަޔާން ކުރަމުން ދިޔައިރު އަޅުގަނޑުގެ އިތުރުން މަނިކުފާނަށް ތާޢީދު ކުރާ ކޮންމެ ރައްޔިތެއްގެ ލޮލުން ކަރުނައައި މިފަދަ ބޮޑު ހަމަލާޔަކުން މަނިކުފާނު ސަލާމަތްވެ ވަޑައިގެން ކަމަށްޓަކައި ﷲ ށް ޙަމްދުކޮށް ޝުކުރުކުރަން. މިޙަމަލާ ރާވައޖި ހިންގުމުގައި ބައިވެރިވި އެއްމެނަށް ޙައްޤު އަދަބު ދެވެން ޖެހޭ! އަޅުގަނޑުގެ އުއްމީދަކީ އަދި ދުޢާއަކީ މަނިކުފާނު އެނބުރި ވަޑައިގެން ޤައުމުގު ކުރިއެރުމާއި ތަރައްޤީއަށް މާފުރިހަމަ ކާމިޔާބު މަސައްކަތްތަކެއް ކުރުމުގެ މަގު މާތް ﷲ ފަހިކޮށްދެއްވުން! ވީހާލެއްގައި މަނިކުފާނާއިއެކު ވާނަން. ރަތްވިލާ ހާޝިމް ހއ ދިއްދޫ\nނޮވެމްބަރުގެ/ އައްޑޫ ހިތަދޫ\nރައީސަށް ވަރަށް އަވަސް ޝިފާއަކަށް އެދެން 💛 އީދު މުބާރިކް\nއާދަމް އިބްރާހީމް ( ވިލާ އެޑަމް )\nވިލާ ފ. ދަރަނބޫދޫ\nރައީސް މުޙައްމަދު ނަޝީދަށް. މާތް ﷲގެ ހެޔޮ ރަޙްމަތްފުޅުން މަނިކުފާނު ހެޔޮ ހާލުކޮޅުގައި ލެއްވުން އެދި ދުޢާ ކުރަމެވެ. އެކަލާނގެ އިރާދަފުޅުން މަނިކުފާނު ގަދަވެ ސަލާމަތުން އަލުން ބައްދަލުވުމަށް އެދެމެވެ. ހެޔޮދުއާ ސަލާމް! އަމީން\nރައީސް ނަޝީދު އަށް އަވަސް ޝިފާ އަކާއި ދިގު އުމުރުފުޅެއް ލައްވާށި. އާމީން\nރަބީޢުގެ ނ. މަނަދޫ\nމަނިކުފާނަށް ބަޔަކު ދިން ރަޙްމުކުޑަ ޓެރަރިސްޓް ހަމަލާ އަޅުގަނޑާ އާއިލާއިން ހަރުކަށި ޢިބާރާތުން ކުށްވެރިކުރަމެވެ. މާތް الله މަނިކުފާނަށް އަވަސް ޝިފާއެއް މިންވަރު ކޮށްދެވާ އަޅުގަނޑުމެން އެންމެންގެ މަސައްކަތުގައި މަނިކުފާނަށް ބައިވެރިވެ ވަޑައިގަތުމުގެ ތައުފީގު ދެއްވާށި. أمين\nރައީސް ނަޝީދުއަށް އަވަސް ޝިފާއެއް މިންވަރު ކުރައްވާށި. ރައީސް ނަޝީދަކީ އެންމެ ނިކަމެތި ރައްޔިތުމީހާ ހެއްވާލަދިން ރައީސް. ވަރަށް ހެޔޮދުޢާ ސަލާން.\nރައީސް ނަޝީދު އަށް ހެޔޮދުއާ އާއި ސަލާމް . މާތް ﷲގެ ހެޔޮ ރަޙްމަތްފުޅުން މަނިކުފާނު ހެޔޮ ހާލުކޮޅުގައި ލެއްވުން އެދި ދުޢާ ކުރަމެވެ. މަނިކުފާނު ތިޔައީ މި ދިވެހި ގަވްމުގެ މުސްތަގުބަލަށް ކުރާ އުއްމީދެވެ.އެކަލާނގެ އިރާދަފުޅުން މަނިކުފާނު ގަދަވެ ސަލާމަތުން އަލުން ބައްދަލުވުމަށް އެދެމެވެ. ހެޔޮދުއާ ސަލާމް!\nނޫނު އަތޮޅު، ދިވެހިރާއްޖެ\nފުޅިތޮށިކާންދިން ޓިނުގޮޅީގެ އެކަނިވެރިކަމުންވެސް ވީއްލުނެވެ. 24 ގަޑިއިރަކީ ކިހާގިނަވަގުތެއްކަން ތަސައްވަރު ވިނޫންތޯއެވެ. ބަނޑޭރިގޭ ބޭރު ގުޅަކުޅޭ ފަސްގަނޑަށް ނެރެ ހަވަރަށް ދޭންއުޅުން ދުވަހުވެސް ސަލާމަތްވީއެވެ. ހަތުރުންނާ މިތުރުންނާ އިތުބާރަކީ ބޭކާރު އެެއްޗެއްކަން ދަސްނުވޭތޯއެވެ. މީގާ މިއޮންނަނީ “އިންޓްރެސްޓް”އެވެ ރައީސް ބުނާތީ އަބަދުވެސް އެހީމެވެ. ދައުލަތުގެ ނިވަލުގައި އޮވެ ރާއްޖެލޫޓުވާ ވިއްކާ އެފައިސާއަށް މަންތިރިކޮށްޕަން ތިބިތަރިތައްވެސް އަރައަރާފަ އޮއްސިއްޖެއެވެ. މަންތިރިން އަޑީއަނދިރި ބާރުހޯދާ މަނާފުށްކޮއްޕާ ތަންތަންގޮއްވަން ފަށައިފިއެވެ. ހަވާއަރުވާއިރު ބަޑިބޭހުގެ އަޑުނިކަން ބާރަށް ހުރެއެވެ، އިރާދަކުރެއްވިއްޔާ ވިދާވިދުވަރާއެކު މިކަންވެސް ޖައްވުގެތެރެއަށް ފަޒާގެތެރެއަށް ބުރައިގެން ގޮސްދާނެއެވެ. އަލިކަން މިޖައްވާ ފަޒާއަށް ގެނެސް ތޯއްޗެކެވެ. މާތްރަސްކަލާންގެ ހެއޮހާލުގައި ލަހައްޓަވާށި. އާމީން.\nމަނިކުފާނަށް އަމާޒުކުރެވުނު އުދުވާނީ ހަމަލާގެ އަޑުއިވުނީ ވަރަށް ހިތްދަތިކަމާ އެކުގައެވެ.އަދި މަނިކްފާންގެ ހާލުކޮޅު ރަނގަޅުކަމުގެ ހަބަރު ލިބެންދެން އުޅުނީ ވަރަށް ވެސް ނުތަނަވަސް ކަމެއްގެ ތެރޭގައި އެވެ. އަވަސް ޝިފާއެއް މިންވަރު ކުރައްވާށިއެވެ.\nއަވަސް ޝިފާއަކަށް އެދި ދުޢާ ކުރަން.\nއިރުމަތީއާގެ / ގއ.ވިލިނގިލީ\nރައީސް ނަޝިދުއަށް ދެވުނު ޓެރަރިސްޓް ހަމަލާއަކީ އަޅުގަނޑުމެން އެންމެންނަށް ދެވުނު ހަމަލާއެކެވެ. އަޅުގަނޑުގެ ދުއާ އަކީ މަނިކުފާން ރަނގަޅުވެ ކުރިއަށްވުރެ މާވަރުގަދަކޮށް އަޅުގަޑުމެން އެންމެންގެ ހައްގުގައި މަސައްކަތް ކުރާތަން ފެނުމެވެ. ޝުކުރިއްޔާ\nއަޅުގަނޑުމެންގެ ހިތްތަކުގެ ރައީސް، ރައީސް މުހައްމަދު ނަޝީދަށް އަވަސް ޝިފާއެއް މިންވަރު ކޮށްދެއްވާށިއެވެ. އަދި ރައިސް ހަމަލާ ދިން މީހުން އިންސާފުގެ ކުރިމައްޗަށް ގެނައުމަށްޓަކައި ރައީސް އިބްރާހިމް މުހައްމަދު ސޯލިހް ކުރައްވާ މަސައްކަތްޕުޅަށް ނަސްރު ދެއްވާފާނދޭވެ. އާމީން!\nރައިސް މުހަންމަދު ނަސީދު އަށް ﷲ އަވަސްސިފާއެއް މިންވަރުކޮއް ދެއްވާދެއްވާށި އާމީން\nއަޅުގަނޑުގެ ފަރާތުން މަނިކުފާނަން އިޚުލާސްތެރި ހެޔުދުއާ ފޮނުވަން. އަދި މަނިކުފާނަން ހަލި އަވަސް ޝިފާއެއް މިންވަރުކޮށްދެއްވާ އާއިލާއަށް ކެއްތެރިކަން މިންވަރުކޮށްދެއްވުމަށް އެދި ދުޢާކުރަން.\nހިއްވަރު ހުރި ހަމަޔާ އިންސާފަށް ލޯބިކުރާ ބޭފުޅެެއް.އަބަދުވެސް ހެޔޮހާލުގައި ލަހައްޓަވާށި\nAbdulla Hanis Moosa\nރައީސް ނަޝީދުގެ ފުރާނަ ދުއްވާލުމަށްޓަކައި ދެވުނު ޓެރަރިސްޓް ހަމަލާ ހަރުކަށި އިބާރާތުން ކުއްވެރި ކުރާޙާލު މަނިކުފާނަށް އަވަސް ޝިފާ އެއް މިންކޮށްދެއްވާދޭ އެވެ. އަދި ރިކަވަރީއަށް ފަހު މަނިކުފާނުގެ ސިޔާސީ މަސައްކަތް ބާރަށް ކުރިޔަށް ދާތަން ފެނިގެން ދިޔުމަށް ވަރަށް ބޮޑަށް އެދެމެވެ. މަނިކުފާނަށް ދިގު އުމުރެއް ދެއްވާށި. އާމީން!\nރައީސް ނަސީދުއަށް ހެއޮދުއާސަލާމް❤\nރައީސް ނަށީދަށް އަމާޒުކޮށް ދިން ރަހުމު ކުޑަ ޓެރަރިސްޓު ހަމަލާ އެންމެ ހަރުކަށި ކޮށް ކުއްވެރިކުރަން. މާތްﷲ ރައީސް ނަށީދަށް އަވަސް ޝިފާއެއް މިންވަރު ކުރައްވާށިއެވެ. ރައީސް ނަށީދު ކުރައްވާ މަސައްކަތް ތަކަކީ ރައްޔިތުންނަށް ގައުމަށް ވަރައް ފައިދާވާ އެހާމެ މުހިންމު މަސައްކަތްތަކެއް އަވަސް މުސްތަގުބަލެއްގައި ރައީސް ނަށީދަށް ރައްޔިތުންގެ ޙިދުމަތަށް އެނބުރި އާދެވޭނެ ގޮތް މާތްﷲ. މިންވަރު ކުރައްވާށިއެވެ.\nހުޅުމާލެ ފްލެޓް ސީ7- ޖީ-އެފް-ބީ\nރައީސް ނަޝީދު އަށް އަވަސް ޝިފާ ދެއްވާށި !!!! ރާއްޖެ އިސްލާހު ކުރުމައް ތިކުރައްވާ މަސައްކަތުގައި އަބަދުވެސް ރައީސް ނަޝީދު އާއި އެކު ހުންނާނަން\nވާރުގެ، ހުޅުދޫ، އައްޑޫ ސިޓީ\nރައީސްއަށް ޓެރޮރިސްޓުން ދިން ފިނޑި ހަމަލާ ކުއްވެރިކުރަން، އަދި ރައީސްއަށް މިހަމަލާގައި ލިބުނު ޒަހަމްތަކަށް އަވަސް ފަރުވާއެއް ދެއްވުންއެދި ދުޢާ ކުރަން. އަދި އަވަސް މުސްތަޤްބަލެއްގައި ހެޔޮހާލުކޮޅުގައި ހުންނަވާ ދިވެހި ރައްޔަތުންނާ ބައްދަލުކުރައްވާނެ ކަމަށް އުއްމީދުކުރަން.\nމަނިކުފާނުގެ ފުރާނައަށް އަމާޒުކޮށް ދިން ނިރުބަވެރި ހަމަލާއަކީ ދިވެހި ގައުމުގެ ހިތަށް އަމާޒުކުރެވުނު ހަމަލާއެކެވެ. ﷲގެ ހެޔޮ ރަހުމަތްފުޅުން މަނިކުފާނަށް އަވަސް ޝިފާއެއް މިންވަރު ކުރެއްވުމަށް އެދި ދުޢާކުރަމެވެ. މަނިކުފާނުގެ ހިތްވަރާއި ނުގުޑާ އަޒުމަށް ދިވެހިދަރިއެއްގެ ހައިސިއްޔަތުން ތަހުނިޔާކިޔާ މަރުހަބާ ދަންނަވަމެވެ. ގައުމަށް ހިދުމަތް ކުރެއްވުމުގައި އިހުނަށްވުރެ އިތުރު ސާބިތުކަމާއެކު، މާތްﷲަ ގެ އިރާދަފުޅާއެކު، ނުހަނު އަވަހަށް ބައްދަލުވާނެ ކަމަށް އުންމީދު ކުރަމެވެ.\nމަނިކުފާނަށް އަމާޒުކޮށްދިން ލާއިންސާނީ ޓެރަރިޒަމް އަމަލު ކުށްވެރިކުރަމެވެ. މަނިކުފާނަށް އަވަސް ޝިފާއަކަށް އެދި މާތްﷲ ހަޟުރަތުގައި ދުޢާދަންނަވަމެވެ.\nރައީސް ނަޝީދުއަށް އަވަސް ޝިފާއެއް މިންވަރު ކުރައްވާށި. ނިކަމެތި ރައްޔިތުމީހާގެ ހައްގުގައި ވަކާލާތުކޮށް އެމީހާ ހެއްވާލަދިން ރައީސްއަކީ ތިޔައީ. ދުޢާ އަކީ ގަދަކޮށް އެނބުރި ވަޑައިގަތުން ދިގު އުމުފުޅަކަށް އެދެން.\nމުނާ / ރ. ހުޅުދުއްފާރު\nމަނިކުފާނަށް އަމާޒުކޮށްދިން އަނިޔާވެރި ލާއިންސާނީ ހަމަލާ އަލުގަޑު ކުއްވެރިކުރަން ، އަލުގަޑު މަނިކުފާނަށް ތާއިދުކުރަނީ މިގައުމުގެ ރައްޔިތުންނަށް ދުލާއި ގަލަމުގެ މިނިވަންކަން ހޯދާ ދިނުމަށް ، ކުރެއްވި ބިރު ކުޑަ މަސައްކަތް ފެނި އިހްސާސް ކުރެވިގެން. ފެށުނީ ސުރެ ވިދާލު ވަމުން ދިޔ ހައްޤުމިންވަރު ހޯދާދިނުމަށް ކުރި މަސައްކަތް ހޯދާދެއްވި އިނާޔަތްތައް. އަބަދުވެސް އަލުގަޑު ގަބޫލުކުރާ ހަޤީޤަތް މަނިކުފާނުއަކީ ރައްޔިތުންނަށް ކުލުނާއި ލޯބިހުރެގެން ގުރުބާންވި ލީޑާރ.\nރައީސް ނަޝީދު އަވަހާރަކޮށްލުމަށް ދެވުނު ހަމަލާ އަޅުގަނޑުގެ އެންމެ ހަރު އަޑުން ކުށްވެރިކުރަމެވެ. އަދި އަވަސް ޝިފާއަކަށް އެދެން. އިރާދަކުރެެއްވިޔާ މާ ގަދަކޮށް އެނބުރި އަންނާނެ\nޢަބްދުﷲ ނަޝީދު (އައްވޮ)\nހެޔޮދުއާ ސަލާމް އަވަސް ޝިފާއަކަށް އެދެން އީދު މުބާރަކް\nއަބުދުالله ރަޟީދު (އަބުދުالله)\nއެމް،ޑީ،ޕީ ކޮމަންޑޫ ދާއިރާގެ ރައީސް\nރައީސްގެ ފުރާނަފުޅު ދުއްވާލުމަށް ދިން މިނުރައްކާ ތެރި ހަމަލާ އަކީ އަޅުގަޑާ އާއިލާ އަށް ވ.ފުށްހިތާމަ އެއްލިބުނު ހަމަލާއެކެވެ. ރައީސް އަކީ އަޅުގަޑު ނުހަނު ލޯތްބާ އިހްތިރާމް ލިބިގެންވާ ބޭފުޅަކަށް ވުމާއެކު މިހަމަލާގެ ސަބަބުން މިލިބުނހިތާމަ ވ.ބޮޑުވެވެ. އުއްމީދަކީ އަދި ދުއާއަކީ މާތްالله ރަޙްމަތްފުޅުން އަވަސް ޟިފާއެއް ރައީސް އަށް މިންވަރުކުރައްވާ އަޅުގަޑުމެންނާ އެއްކޮށްއުފާވެރިކަމާއެކު ފުރިހަމަ ސިއްހަތެއްގައި ލެހެއްޓުވުމެވެ.\nޢަވަސް ޝިފާ އަކަށް އެދެމެވެ.\nފެހިއައްސޭރި، ގއ. ކޮލަމާފުށި\n2005 ވަނަ އަހަރު އެމްޑީޕީ އުފެދިގެން ދިޔައީ ޤަވްމުގައި އޮތް ކޮރަޕްޝަނާއި ވައްކަމާއި ޚުދުމުހުތާރުކަން ނައްތާލައި ރައްޔިތުންނަށް ހެޔޮ ވެރިކަމެއްކޮށް ދިނުމުގެ ބޭނުމުގައެވެ. މިގޮތުން 2008 ވަނަ އަހަރު ވެރިކަމަށް މަނިކުފާނު ރައްޔިތުން ހޮވައި ދެއްވަވައި އެވެރިކަމުގެ ކުރު މުއްދަތުގައި ރައްޔިތުންނަށް ލާބައާއި މަންފާކުރަނިވި ނުހަނު ގިނަ ކަންކަން މަނިކުފާނުކޮށްދެއްވިއެވެ. ވެރިކަން ބަޤާވާތްކޮށްގެން ވައްޓާލައި ވެރިކަން ކުރި2ވެރިންވެސް ވެގެން ދިޔައީ ރައްޔިތުންނާއި ބީރައްޓެހި މުލައްދަޑީގެ ބާރު ބޭނުންކޮށް ރައްޔިތުންގެ ފައިސާ އިސްރާފްކޮށް ބޭކާރު އެތަށްކަމެެއް ކުރި ބައެއްގެ ގޮތުގައެވެ.7އަހަރުދުވަހު އެމްޑީޕީން އެތަށް މަސްކަތެއްކޮށްގެން ވެރިކަން ލިބި ރައްޔިތުންގެ ފައިސާއަށް ޚިޔާނާތް ތެރިވި އަމިއްލަ ޕާޓީގެ މެމްބަރުންނާއި އެހެނިހެން ފަރާތްތަކުގެ ވާހަކަ ދައްކަން ކެރިވަޑައިގަތް ހަމަ އެކަނި ލީޑަރަކީ މަނިކުފާނު ނޫން އެހެން ފަރާތެް ނޫނެވެ. މިވަގުތުވެސް އަދި ފަހުންވެސް ދިވެހި ޤައުމަށް ބޭނުންވަނީ މަނިކުފާނު ކަހަލަ ކެރޭ އިޚްލާސްތެރި ރައްޔިތުންދެކެ ލޯބިވާ ވެރިއެކެވެ. މަނިކުފާނަށް އަވަސް ޝިފާއެއް ﷲ ސުބުޙާނަހޫ ވަތަޢާލާ މިންވަރު ކުރައްވާށިއެވެ. އާމީން\nމަނިކުފާނައް އަވަސް ޝިފާއަކައް އެދެން، ތިޔައީ ދިވެހި އެތައް ރައްޔިތުންގެ ހިއްތަކުގެ ވެރިޔެއް💛 މިރަށުގެ ހުރިހާ އެމްޑީޕީ މެމްބަރުންގެ ފަރާތުން މަނިކުފާނަށް ވަރަށް ހެޔޮދުޢާއި ސަލާމް. ތިޔަކުރައްވާ މަސައްކަތުގައު ބަރަކާތްލައްވާށިއެވެ.\nއަޅުގަނޑަކީ މިހާރަކު މަނިކުފާނަށް އެއްވެސް ވަރަކަށް ސިޔާސީ ކަންކަމުގައި ތާއީދުކުރާމީހެއް ނޫނީ އަކީމު. އެކަމަކު މަނިކުފާނުގެ ހިތްވަރަށް ސާބަސް ދެން. ރާއްޖޭގެ ސިޔާސީ މައިދާނުގައި މަނިކުފާނު ފަދަ ޝަޚުސެއް ނުފެނޭ. އަޅުގަނޑު އެދެނީ، މި ހިނގާ ދިޔަ ހިތާމަވެރި ހާދިސާ އިން އިބްރަތްލިބިގަނެ، ﷲގެ މަގަށް ރުޖޫޢަވެ، ދިވެހިންގެ ދީނާއި ޤައުމިއްޔަތާ ރައްޓެހި ސިޔާސަތުތަކަށް މަނިކުފާނު ވަކާލާތު ކޮށްދެއްވުން. ދިވެހިންގެ ދީން ގެއްލިދާނެ މި ނާޒުކު ހާލަތުން ގައުމު ސަލާމަތްކޮށްދެވޭނެ ލީޑަރެއް މަނިކުފާނީ. ހެޔޮ ބަދަލަކާއެކު ސިޔާސީ މައިދާނަށް އެނބުރި އަންނާނެ ތަން ދެކިލަން ބޭނުން.\nދިވެހިރާއްޖެއަށް އަބަދުވެސްރަގަޅުގޮތް ހޯއްދަވާދެއްވުމައް މަނިކުފާނުވަރުބަލިކަމެއްނެތި ތިޔަކުރައްވާބުރަމަސައްކަތްއަޅުގަޑުމެންފާހަގަކުރަނީ ސުކުރުވެރިކަމާއި އެކުގައެވެ މިދަޑިވަޅުގައި ޓެރަރިސްޓުން މަނިކުފާނުގެފުރާނަފުޅުދުއްވާލުމަށްދިންނުރައްކާތެރި ހަމަލާ އެންމެހަރުކަށި އިބާރާތުންކުށްވެރިކުރަމެވެ މާތްﷲގެމަނިކުފާނަށްއަވަސް ޝިފާއެއްމިންވަރުކުރައްވާ ފުރިހަމަސިއްހަތުގައިލަހައްޓަވާށިއެވެ ހަމަމިދަޑިވަޅުގައި އުފާވެރިފިތުރުއީދުގެތަހުނިޔާ މަނިކުފާނަށްއަރިސްކުރަމެވެ އަބަދުވެސްވީހާލެއްގާމަނިކުފާނާއިއެކު ދެމިތިބޭނެކަމުގެފުރިހަމަޔަގީންކަންއަރުވަމެވެ.\nރައީސް މުޙައްމަދު ނަޝީދު އާއި އެމަނިކުފާނުގެ ޢާއިލާގެ މައްޗަށް އަޅުގަނޑާއި ޢާއިލާގެ އިޚުލާޞްތެރި ހެޔޮ ދުޢާމެނުވީ ނުވެއެވެ. ރައީސް އަށް އަނިޔާއެއް ދެރައެއް ލިބޭ ކޮންމެ ދުވަހަކީ ހިތުގައި ޖެހޭ ދުވަހެކެވެ. އެއިން ކޮންމެ ވަގުތެއްގައި މަނިކުފާނަށް ހެޔޮދުޢާކުުރުމުގައި ސާބިތުވެ ހުންނަމެވެ. އާދެ، ރައީސް ނަޝީދަކީ، ފޯކަސް ނުގެއްލި ދިވެހިންނަށް ޙައްޤުމިންވަރު ހެޔޮ ގޮތްތައް ހޯއްދަވައި ދެއްވުމުގައި ދެގޮތެއްނުވެ ސާބިތުވެ ހުންނެވި އޯގާތެރި ލީޑަރެވެ. ދިވެހިން ދުށް އެންމެ ހީވާގި ލީޑަރެވެ. ދީނަށް ލޯބިކުރައްވާ މީހެއްގެ ފުށުން ފެންނާނެ ހެޔޮ ލަފާ ގިނަ ސިފަތައް އެބޭފުޅެއްގެ ފުށުން ފެންނަ ލީޑަރެވެ. މުހިއްމު މައްސަލަތައް ޢާއްމު ބަހުސަށް ހުޅުވާލަ ދެއްވާ ޢިލްމުވެރި އެކެވެ. ދިވެހި ރާއްޖޭގެ ހިންގުމުގެ ނިޒާމަށް އައު ބޮޑެތި ބަދަލުތަކެއް ގެނެސް ދެއްވި ދިވެހިންގެ ރައީސުލް ޖުމްހޫރިއްޔާ އެވެ. ދިވެހި މީހާގެ ގާތަށް އަދި އޭނާގެ ގެދޮރަށް ޒިޔާރަތް ކުރި ދިވެހިންގެ ރައީސެވެ. ދިވެހިންގެ އެންެމެ ގިނަ ގޭތަކަށް ވަޑައިގެން، އެ ޢާއިލާތަކުގެ ދުވަހުގެ ސުފުރާ މަތިން ގަޔާވެގެން ފަރިއްކުޅުއްވާ އުޅުއްވި އެފަދަ ދެވަނަ އެއް ދިވެހި ތާރީޚު ދެކިފައި ނުވާ ދިވެހި ވެރިޔާއެވެ. މި ދަންނަވާލި ފަދަ ގިނަ ސަބަބުތަކާހުރެ އަޅުގަނޑުގެ ހިތުގައި ރައީސް ނަޝީދުގެ މައްޗަށް އުފެދި އާލަވަނީ އިޙުތިރާމާއި ޤަދަރެވެ. މަތިވެރި ލޯތްބެވެ. ރައީސް ނަޝީދު އަވަހާރަކޮށްލުމަށް އަނިޔާވެރި ޖާހިލުންގެ ރާވާ ހިންގި އުދުވާނީ ހަމަލައިން އެމަނިކުފާނާއި އެހެނިހެން ބޭފުޅުންގެ ފުރާނަ ސަލާމަތްވިކަމަށްޓަަކައި ﷲ ތަޢާލާއަށް ޙަމްދު ކުރަމެވެ. ރައީސް ނަޝީދަށް އަވަސް ޝިފާ މިންވަރު ކޮށްދެއްވާ، ފުރިހަމަ ޞިއްޙަތާއި ރައްކާތެރިކަން މިންވަރު ކޮށްދެއްވުން އެދި މިހިނދުގައިވެސް ދުޢާ ދަންނަވަމެވެ. ދިވެހިންގެ ޚިދުމަތަށް އަވަހަށް ނިކުންނެވުމުގެ ހެޔޮ ތައުފީޤު ރައީސް މުޙައްމަދު ނަޝީދަށް މިންވަރު ކުރައްވާށި. އަދި ރައީސްގެ ލޮބުވެތި ޢާއިލާއަށް ކެތްތެރިކަމާއި ސާބިތުކަން މިންވަރު ކުރައްވާށި. އާމީން. އަދި އެކިވަރުގެ ޒަހަމްތައް ލިބިވަޑައިގެންނެވި އެންމެ ބޭފުޅުންނަށް އަވަސް ޝިފާއަށް އެދި ދުޢާ ދަންނަވަމެވެ. އެބޭފުޅުންގެ ލޮބުވެތި ޢާއިލާތަކަށް ކެތްތެރިކަމާއި ސާބިތުކަން ދެއްވާށި. އާމީން.\nގއ. ދެއްވަދޫ/ ޗާންދަނީގެ\nއަވަސް ޝިފާައަކަށް އެދެން، މަނިކުފާނަކީ މިގައުމު ހަމަމަގަށް ގެނެސްދެއްވޭނެ ރަގަޅު ރައީސެއް ހަމަ އެހެންމެ ރައްޔިތުންނަށް ބޯހިޔާވަހިކަން ކަށަވަރުކޮށްދެވޭނެ ވެރިޔެއް. އީދުމުބާރިކް.\nމަނިކްފާނަށް ދެވުނު ހަމަލާވީ ކުއްލި ސިހުމަކާއި އެތަށް ދަތި ޝުޢޫރެއް ގެނުވި ޚަބަރަކަށެވެ. އަދި އަދަށްވެސް ކުރެވޭ ދުޢާއަކީ ކުރިޔަށް އޮތްތަނުގައި އިހަށްވުރެ ރަނގަޅަށް ހެޔޮހާލުގައި މަނިކްފާނު އަނބުރާ އަޅުގަނޑުމެން ގާތަށް އައުމެވެ. އުންމީދުކުރަނީ އިސްލާޙީ މަސައްކަތުގައި މަނިކްފާނާއެކު އަދި މަސައްކަތް ކުރުމުގެ ފުރުސަތު ލިބޭނެކަމަށެވެ.\nތީ ހަމަ މޭން އެށް، މަނިނުފާނަށް އަވަސް ޝިފާ އެށް މިންވަރުކުރެއްވުމަށް ދުއާކުރަން.\nއަވަސް ޝިފާ އާއި އެކު އިހުނަށް ވުރެ ގަދަ ސާބިތު އަޒުމް ދެއްވާށި. އާމީން\nމަނިކުފާނަށް ﷲގެ ހަޒްރަތުން އަވަސް ޝިފާޔަށް އެދެމުން، ފިތުރުއީދުގެ ތަހުނިޔާ އަރިސް ކުރަމެވެ.\nއަވަސް ޟިފާއަކަށްްްއެދެން ދުނިޔޭގަ ލެހެއްޓެވީތީ ހަމްދުކުރަން\nރައްޔިތުންގެ މަޖިލީހުގެ ރައީސް، އެމްޑީޕީގެ ރައީސް، ރައީސް މުޙައްމަދު ނަޝީދަ ހިތުގެ ލޯތްބާއި އިޙުތިރާމާއި އެކު ދަންނަވަމެވެ. މަނިކުފާނަކީ ދިވެހިރާއްޖެ ދުށް އެންމެ އޯގާތެރި ރާއީސެވެ. ސިޔާސީ ލީޑަރެވެ. އަމިއްލަ އެދުން ދޫކުރައްވާ ރައްޔިތުންގެ ހައްގުގައި ތާއަބަދުމެ މަސައްކަތް ކުރައްވާ އިޚްލާސްތެރި ބޭފުޅެކެވެ. މިރާއްޖޭގެ ރައްޔިތުން މިހާރު ދެކެމުންމިދާ އެންމެހާ އިޖުތިމާޢީ ރައްކާތެރިކަމުގެ އަސްލަކީ ބާނީ އަކީ މަނިކުފާނެވެ. މަނިކުފާނު ރައްޔިތުންގެ ހައްގުގައި ކުރައްވަމުން ތިޔަ ގެންދަވާ އިޚުލާސްތެރި މަސައްކަތްތައް މަޑުޖައްސާލައި ހުއްޓުވާ ލުމުގެ މަގުޞަދު ގައި މަނިކުފާނުގެ ފުރާފުޅު ދުއްވާލުމަށް އަމާޒުކޮށް މަނިކުފާނަށް ދިން ޓެރަރިޒަމްގެ ޙަމަލާ އަޅުގަނޑުގެ އަމިއްލަ ނަމުގަޔާއި، އެމްޑީޕީ މާޅެން ގޮފީގެ ހުރިހާ މެންބަރުންގެ ނަމުގައި އެންމެ ހަރުކަށި ޢިބާރާތުން ކުށްވެރި ކުރަމެވެ. އަޅުގަނޑުގެ ދުޢާ އަކީ މަނިކުފާނަށް އަވަސް ޝިފާއެއް މިންވަރު ކުރައްވައި، ވީ އެންމެ އަވަސް ފުރުޞަތެއްގައި ދިވެހި ޤައުމާއި ރައްޔިތުންގެ ހައްގުގައި މަނިކުފާން ކުރައްވަމުން ތިޔަ ގެންދަވާ އިޚުލާސްތެރި މަސައްކަތުގައި އިހުނަށްވުރެ ބާރަށް ފައްޓަވައި ކުރިއަށް ގެންދިއުމުގެ ހެޔޮތައުފީގު މިންވަރު ކުރެއްވީމެވެ.\nރައީސް ނަޝީދުއަވަހާރަކޮށްލަން ދެވުނު ހަމަލާ އެންމެ ހަރުކަށިކޮށް ކުށްވެރިކުރަން. އަދި ރައީސް ނަޝީދަށް އަވަސް ޝިފާއަކަށް އެދެން.\nMM Dhaftharu no 3069\nމަނިކުފާނުގެ ފުރާނަދުއްވާލުމަށް ދިން ޓެރަރިސްޓް ހަމަލާ ކުއްވެރިކުރަން. އަވަސް ޝިފާއަކަށް އެދި ދުޢާކުރަން، އެދެނީ ގައުމުހިންގުމުގަ މަނިކުފާ ތާއަބު ދެމިހުރުން. އާމިން\nބީޗްނެސްޓް / ގއ.ވިލިނގިލި\nރައީސް އަށް އަވަސް ޝިފާއަަކަށް އެދެން. އީދު މުބާރިކު\nާައާހަނދުވަރު / ހއ. ދިއްދޫ\nރައީސް ނަޝީދަށް އަވަސް ޝިފާއަކަށް އެދެން. މަނިކުފާނުގެ ފުރާނަ ސަލާމަތްވީތީ ﷲ އަށް ޙަމުދުކުރަން. އަބަދުވެސް މަނިކުފާނަށް ކާމިޔާބީ އާއި ދެދުނިޔޭގެ ބާއްޖަވެރިކަން އެދެން. آمين\nރައީސް ނަޝީދު އަށް އަވަސްޝިފާއެއްދެއްވާށި. އާމީން 🤲\nމުޙައްމަދު ޠާރިޤު އަބްދުއްރައްޒާޤު\nއާގަރާގެ / ބ މާޅޮސް\nރައީސް ނަޝީދަށް އަވަސް ޝިފާއަކަށް އެދެން. އެނބުރި އައުން ގަދަވާނެ ކަމުގައި އުންމީދުކުރަން.\nދޯ ވީ ޑޯންޓް އެގްރީ އޮން ޕޮލިޓިކްސް. އައި ވިޟް ޔޫ ވެލް. މިސް ޔޫ އެލެކްސް. ގެޓް ވެލް ސޫން\nރައްޔިތުންގެ މަޖިލީހުގެ ރައީސް ، ރައީސް މުހަންމަދު ނަޝީދުގެ ފުރާނަފުޅަށް އަމާޒުކޮށް ދިން ފިނޑި ޓެރަރިސްޓު ހަމަލާ، އެންމެ ހަރުކަށި ޢިބާރާތުން ކުށްވެރިކުރަމެވެ. މަނިކުފާނަށް އަވަސް شفاء އެއް މިންވަރު ކުރެއްވުން އެދެމެވެ. آمين ވަރަށް ހެޔޮދުޢާ އާއި ސަލާން | 🇲🇻\nމަނިކުފާނަށް އަވަސް ޝިފާއެއް މިންވަރު ކޮށްދެއްވުންއެދި ﷲ ގެ ޙަޟުރަތުގައި ދުޢާ ކުރަން.\nމަނިކްފާނަށް އަވަސްޝިފާއަކަށްއެދިދުއާކުރަން މަނިކްފާނުއަޅުގަނޑުމެންނާއިވަކިވެގެންދިޔަނަމަ މިއަދުރާއްޖެމިދެކޭޑިމޮކްރަސީދިގު30އަހަރުގައި މިރާއްޖެއޮތްހިސާބަށްދާނެކަމާއިމެދުޝައްކެއްނެތް އަދިމަނިކްފާނުތިޔަކުރައްވަމުންގެންދަވާހިއްވަރުކުރައްވާނެ އިތުރުދިވެއްސެއްއަދިމިރާއްޖެއަކުނުވެސްއުފެދޭ އަޅުގަނޑުމެންގެހެޔޮދުއާއަބަދުވެސްމަނިކްފާނަށް\nރައީސް މުހައްމަދު ނަޝީދުއަށް، މާތް الله ރަޙުމަތްފުޅުން މަނިކުފާނަށް އަވަސް ޝިފާއެއް ލިބުމަށް އެދި ދުޢާކުރަން. ދުޢާއަކީ މަނިކުފާނު ގަދަވެ އަލުން މިޤައުމު އިސްލާހަށް ތިޔަ ކުރައްވަމުންދިޔަ މަސައްކަތް ކުރިއަށް ގެންދެވުން. އަނިޔާ ލިބިފަ ތިބި މީހުންނަށް އިންސާފަށް އެދި އެންމެ ބާރަށް އަޑުއުފުލީ މަނިކުފާނު. މިއަދު އަޅުގަނޑުމެން އެންމެންވެސް، މަނިކުފާނަށް އިންސާފު ލިބެންދެން އަޑުއުފުލާނަން. إِنْ شَاءَ ٱللَّٰهُ އަބަދުވެސް ވީހަލެއްގައި މަނިކުފާނުއާއެކު ހުންނާނެކަމުގެ ޔަޤީންކަންދެން. 💛\nޓްވިޓާގަ އުޅޭ ދިޔާ\nާއަމިއްލަ ބޯހިޔާވަހިކަމެއް ލިބުނު ދުވަހަކުން ޖަހާ ގޮތައް\nރައީސަށް އަވަސް ޝިފާއަކަށް އެދެން. 💐 ގައުމު ނީޑްސް ޔޫ. ކަމް ބެކް ސޫން. ❤\nރައީސަށް ހެޔޮދުއާ އާއި ސަލާމް، އިންޝާﷲ، ކުރިޔަށް ވުރެށް ބާރަށް ވަރުގަދަކޮށް ރައީސް ކުރައްވާ މަސައްކަތުގައި ބައިވެރިވާނަމެވެ.\nލޯބިވާ ރައީސް ނަޝީދަށް، ރައީސް ނަޝީދަށް ލިބުނު ނިރުބަވެރި ހަމަލާ ދިނުމުން ވަރަށް ދެރަވޭ. މާތް ރަސްކަލާނގެ އިރާދަފުޅުން ވަރަށް އަވަސް ޝިފާއަކަށް އެދެން. ވަރަށް ލޯބިވޭ\nރައީސް ނަޟީދް ހެޔޮހާލުގައި ލަހައްޓަވާތޯ ދުޢާ ކުރަން. އީދު މުބާރިކް\nލޯބިވާ ރައީސަށް ހެޔޮދުޢާ އާއި ސަލާމް. އަޅުގަނޑުގެ دعا އަކީ އަބަދުވެސް ހެޔޮހާލުގައި އަޅުގަނޑުމެންނަށް މާއުފާވެރި ދުވަސްތަކެއް ހޯދައިދިނުމަށް ސިޔާސީ މަސައްކަތުގައި ދެމިހުރުން. އަވަސް ޝިފާއަކަށް އެދެން ♥💛\nޝަހީމީމަންޒިލް/ ގއ. ވިލިނގިލި\nލޯބިވާ ރައީސް އަށް މަނިކުފާނު ހެޔޮހާލު ކޮޅުގައި ލެއްވުމަށް އެދި ދުއާ ކުރަން🤲 އަޅުގަނޑުމެންގެ ހިތުގަ މަނިކުފާނަށް ދެވިފައިވާ ލޯބި އޭގެ ދެގުނަ މިހާރު މިވަނީ އިތުރު ވެފަ. އުންމީދަކީ މިޔަށް ވުރެން މާ ވަރުގަދަ ކޮށް އަޅުގަނޑުމެންނާ ބައްދަލު ކުރުން. އީދު މުބާރިކް❤🌹\nއަޅުގަނޑު އެހާމެ އިހުތިރާމުކުރާ ރައީސް ނަޝީދަށް އީދުގެ ތަހުނިޔާ އަރިސް ކުރަން. ރައީސްއަށް އަމާޒުކޮށް ދިންހަމަލާ ކުއްވެރިކުރަން އަދި ރައީސްގެ ފުރާނަ ސަލާމަތް ކޮށްދިން ކަމަށް ޓަކާ މާތްﷲއަށް ޝުކުރުކުރު ކުރަން. ރައީސްގެ ހަށިފާރަވެރިންއަށް ޝުކުރު ހައްގު ޝުކުރިއްޔާ. އަޅުގަނޑުގެ ދުއާ އަކީ ރައީސްއަށް އަވަސް ޝިފާއެއް ދެއްވުން އަޅުގަނޑުގެ ދުއާ އަކީ ބަލިން ފަސޭހަވެ އިހުނަށް ވުރެވެސް ހިތްވަރާއި އެކު ގައުމުގެ ކުރިމަގަށް ރައީސް ކޮށްދެއްވަމުން އައި މަސައްކަތާއިގެން ކުރިއަށް ވަޑައިގަތުން. ވަރަށް ބޮޑަށް ޝުކުރިއްޔާ ރައީސް ❤🤗\nއަޅުގަޑާ އަޅުގަޑުގެ އާއިލާގެ ފަރާތުން ރައީސް ނަޝީދަށް ހެޔޮދުއާ އާއި ސަލާމް، މަނިކުފާނަށް އަވަސް ޝިފާ އަކަށް އެދެން، މާތް ﷲ މަނިކުފާނަށާ އާއިލާއައް ދުޅަހެޔޮ ފާގަތި ދުވަސްތަކެއް މިންވަރު ކުރައްވާ މަނިކުފާނުގެ ޤައުމީ މަސައްކަތްޕުޅުގައި ބަރަކާތް ލެއްވުމައް އެދި ދުއާކުރަން... އީދު މުބާރިކް...\nއަޅުގަނޑާ އަޅުގަނޑުގެ އާއިލާގެ ފަރާތުން ރައީސް ނަޝީދަށް ނުހަނު އަވަސް ޝިފާއަކަށް އެދެން.\nއަޅުގަނޑުގެ ހެޔޮ ދުޢާ ވަނީ މަނިކްފާނާއެކު ، އުއްމީދަކީ ރައީސް ވީހާވެސް އަވަހަކަށް މި ގައުމުގެ ހެވާ ލާބަޔަށްޓަކާ ސިޔާސީ މަސައްކަތުން ފެނިގެން ދިއުން\nގުލްފާމްގެ / ގއ.ދާންދޫ\nއުންމީދުކުރަނީ މަނިކުފާނު ގަދަވެ ސަލާމަތުން އައު ހިތްވަރަކާއެކު މި ރާއްޖެ ހަމައަކަށް އަޅުވަން އަވަހަށް ވަޑައިގަންނަވާނެ ކަމަށް. އަވަސް ޝިފާއަކަށް އެދެން.\nރައީސް ނަޝީދަށް ދިން ލާއިންސާނީ ހަމަލާ އެންމެ ހަރުކަށި އިބާރާތުން އަޅުގަޑާއި އަޅުގަޑުގެ އާއިލާއިން ކުއްވެރިކުރަން. އަދި އެމަނިފާނަށް އަވަސް ޝިފާއެއް މިންވަރު ކުރެއްވުމަށް އެދި ދުޢާކުރަން.💛\nރައީސަށް އަވަސް ޝިފާއެއް މިންވަރުކޮށްދެއްވުން އެދި ދުޢާ ކުރަން. އަދި ހެޔޮ ހާލުކޮޅުގައި އަދިވެސް އަޅުގަނޑާ ބައްދަލުވާނެ ކަމަށް އުއްމީދު ކުރަން. އިޙްތިރާމާއި އެކު ޝުކުރިއްޔާ އީމާން (ފޮރިން ރިލޭޝަންސް ޑިޕާޓްމަންޓް)\nމަޖިލިސްގެ ރައީސް، ރައީސް މުޙައްމަދު ނަޝީދު އަށް އަމާޒުކޮށް މިމަހުގެ ހަވަނަ ދުވަހު ދިން ޓެރަރިސްޓް ހަމަލާ އެއްމެ ހަރުކަށި އިބާރާތުން ކުއްވެރިކުރަން، އަދި މަނިކުފާނަށް އަވަސްޝިފާއެއް މިންވަރު ކޮށްދެއްވުން އެދި މާތް ﷲ އަށް ޙަސްރަތަށް ދުޢާ ދަންނަވަން. އަދި ބަރަކާތްތެރި ފިތުރު ޢީދުގެ ހެޔޮއެދުމާ ތަޙްނިޔާ ފޮނުވަން. _ޢީދުމުބާރިކް ހިތްތަކުގެ ރައީސް ރައީސް މުޙައްމަދު ނަޝީދު_\nއަމަން / ނ. ވެލިދޫ\nރައީސް ނަޝީދަށް އަވަސް ޝިފާއަކަށް އެދެން. އަދި ޢީދުގެ ތަހުނިޔާ އާއި މުބާރަކްބާދީ އަރިސްކުރަން.\nއަޅުގަނޑުގެ ހެޔޮ ދުޢާ އަބަދުވެސް ވަނީ ރައީސް ނަޝީދު ޢާއިއެކު\nމަނިކުފާނަށް އަވަސް ޝިފާއެއް މިންވަރު ކުރައްވާށި…! ޢީދުމުބާރިކު…\nއަވަސް ޝިފާއަކަށް އެދެން 🥺❤\nސަލާމް ރައީސް ނަޝީދް. ރައީސް ގެ ހާލު ރަނގަޅުވަމުންދާ ކަމަށް އުންމީދު ކުރާ ހާލު ހެޔޮދުއާކުރަން. ފަސްޖެހިވަޑައި ނުގަންނަވާތި. އަނބުރާ މާ ގަދަކޮށް އަންނަންވާނެ. މމޕރސ ގެ ހިޔާނާތާ ގުޅުންހުރި ފަރާތްތަކަށް ދޭންޖެހޭ އަދަބު ދޭން ކުރެވެންހުރި ހުރިހާ ކަމެއް ކޮއްދެއްވާތި. ނަޝީދާ މެދު އަޅުގަނޑު ވަރަށް ފޮނި އުއްމީތުތަކެއް ކުރަން. ހިޔާނާާތުގެ ލިސްޓްގަ އެމްޑީޕީގެ ވެރިން ތިއްބެވިކަމާމެދު ހިތާމަ ކުރަން. އެފަރާތްތަކައް ދޭންޖެެހޭ އަދަބު އެއީ ހަގީގަތް ކަމުގަވާނަމަ ދޭންވާނެ. ގައުމައް އިހުލާސްތެރި ވަޑަިއިގަންނަވާތި. ﷲ އިރާދަ ފުޅާއެކު ރައީސް ނަޝީދައް އަވަސް ޝިފާއެއްމިންވަރު ކޮއްދެއްވާތޯ އަބަދުއެސް ދުއާކުރަން. ގެޓް ވެލް ސޫން ރައީސް\nMy dear RN My prayers are granted..Alhamdulillahi Shukuru🙏. Almighty Allah’s blessings were with you through out the ordeal. Suchanarrow escape..gives me shudders.. Today I am so relieved to learn that you are fit to travel for further treatment. Get well soon Come back to continue the great work you started..we can’t afford to lose you even forasecond.. We need you...need you badly...keep that in mind. Get well soon... Allah’s blessings be with you always.🙏 Lobi aiy Eku Salaam. Aisth N\nރައީސް މުޙައްމަދު ނަޝީދު އައް އަވަސް ޝިފާއެއް މިންވަރު ކުރައްވާާށި. އާމީން\nރައީސަށް ހެޔޮދުއާ އާއި ސަލާމް، އިންޝާﷲ، ކުރިޔަށް ވުރެށް ބާރަށް ވަރުގަދަކޮށް ރައީސް ކުރައްވާ މަސައްކަތުގައި ބައިވެރިވާނަމެވެ. 💛\nނ. މިލަދޫ/ ދިލްޝާދު ވިލާ\nއީދު ދުވަހުގެ ތަހްނިޔާ ރައީސް. އަވަސް ޝިފާއަކަށް އެދެން.\nރައިސްނަސީދުއަށް ހުޔޮދުވާސަލާންއަދިމަނިކުފާނައްއެދިންހަމަލާގާ އެންމެހަރުކަށިއިބާރާތުންކުވެރިކުރަމެ އަދިމަނިކުފާނުއަވަސްސިފާމާންއަލޯހުމެންވަރުކޮދެށިއެ އާމީން\nނައީމާ މުހައްމަދު (ނައީމައްތަ)\nއަޅުގަންޑާއި އަޅުގަނޑުގެ ދަރިންގެ ފަރާތުން ރައީސް ނަޝީދަށް ހެޔޮ ދުއާ އަރިސްކުރަން އަވަސް ޝިފާ އަކަށް އެދެން.\nރައީސް އަށް ހެޔޮ ދުއާ އަދި އަވަސް ޝިފާ އަށް އެދެން. ސާބިތު ކަމާއެކު އަބަދުވެސް ރައީސްގެ ފަހަތުގަ ތިބޭނަން އީދު މުބާރިކް\nމަނިކުފާނަށް އަވަސްޝިފާ އެއް މިންވަރު ކުރެއްވުން އެދެން. އާމީން.\nއަވަސް ޝިފާއަކަށް އެދެން.ވ ހެޔޮދުއާ\nނާރެސް ، މާފުށި\nދިވެހިރާއްޖެ ދުށް، ދިވެހި ރައްޔިތުންނަށް އެންމެ އިޚުލާސްތެރި ޚިދުމަތެއް ކޮށްދެއްވި، ރައްޔިތުންގެ ހިތުގެ ލޯބި ހޯއްދަވާ ފައިވާ ލޮބުވެތި ރައީސް މުޙައްމަދު ނަޝީދު އަވަހާރަ ކޮށްލުމަށް ދިން ހަމަލާ ވަރަށް ހަރުކަށި ޢިބާރާތުން ކުއްވެރި ކުރަމެވެ. އެ ހަމަލާއަކީ ހަމައެކަނި އެމަނިކުފާނަށް ދިން ހަމަލާއެއްގެ އިތުރަށް، އެ ހަމަލާއަކީ މުޅި ދިވެހި އުއްމަތަށް ދިން ހަމަލާ އެއްގެ ގޮތުގައި ދެކެމެވެ. އެހެނީ، އެމަނިކުފާނަކީ މި ޤައުމު މިއަދު ދެކެމުން މީދާ މިނިވަން ޖައްވު، އުފާވެރި ދިރިއުޅުން، ރައްޔިތުން ގެ ބޭނުންތަކަށް ޚިދުމަތް ކުރަންޖެހޭ ކަމުގެ ވިސްނުން ސިޔާސީ ފަރާތްތަކަށް ދަސްކޮށް ދެއްވި އެދުރެވެ. އަދި މިއަދު ވެސް އެ މަނިކުފާނު އެހުންނެވީ ރައްޔިތުންގެ ޚިދުމަތުގައި އެއްވެސް ވަރުބަލިކަމެއް، ފޫހިފުޅު ކަމެއް ނެތި އެވެ. އެއީ ނަމޫނާ ލީޑަރެކެވެ. އަޅުގަނޑު ގެ ހެޔޮ ދުޢާ އަކީ ރައީސް ނަޝީދަށް އަވަސް ޝިފާ އެއް ﷲ ތަބާރަކް ވަތަޢާލާ މިންވަރު ކޮށްދެއްވުމެވެ. ޢާއިލާ އަށް ކެތްތެރިކަން ދެއްވުމެވެ. އާމީން.\n06 މޭ 2021 ވީ ބުރާސްފަތި ދުވަހުގެ ރޭ ރައްޔިތުންގެ މަޖިލީހުގެ ރައީސް، އެމްޑީޕީގެ ރައީސް، ކުރީގެ ރައީސް، ރައީސް މުޙައްމަދު ނަޝީދު އަވަހާރަކޮށްލަން ދިން ފިނޑި ޓެރަރިސްޓު ހަމަލާ ހަރުކަށި އިބާރާތުން ކުއްވެރިކުރަން،އެ ހަމަލާ ރާވާ ހިންގި ފަރާތްތައް ހޯދާ އެފަރާތްތަކަށް ޤާނޫނުގައި ބުނާ އެންމެ ހަރުކަށި އަދަބު ދިނުމަށް ކަމާއިބެހޭ މުވައްސަސާތަކަށް ގޮވާލަން އަދި އެހަމަލާއާގުޅިގެން މަނިކުފާނަށް ލިބިވަޑައިގެންނެވި ޒަޚަމްތަކަށް އަވަސް ޝިފާއަކަށް އެދި ﷲ ގެ ހަޟުރަތުގައި ދުޢާ ދަންނަވަން އަދި އެނބުރި ކުރިޔަށް ވުރެން ވަރުގަދަކޮށް ބޮޑު ވަޒީރުގެ ގޮތުގައި ފެންނާނެ ކަމަށް އުންމީދު ކުރަން. ޢީދު މުބާރިކް.\nަައަވަސް ށިފާ އަކަށް އެދެން\nވ. އަވަހަށް ގަދަވެ ސަލާމަތުން އެބުރި އިސްލާހީ މަސަކަތުގެ ރަގަބީލު އިތުރަށް ގަދަކޮށް ބަދަހިކޮށް، ދުނިޔެ މިދެކޭ ބަލަކަށި ގަމުތަކަކީ ކޮރޮޕްޝަންގެ ވަބާ ކަން އެންމެން ދަންނަހާލު މި ގައުމުގެ ކަށިން އެލައްފިލުވާ ތާހިރުދިރިއުޅުމެއް ހޯއްދަވައި ދެއްވަން ކުރައްވާ މަސައްކަތުގެ ނަތީޖާ ފެނި އަދި އެ އުފާ އެންމެނަށް ކަށަވަރު ކޮށްދެއްވުމަށް ރައްޔިތުންގެ މަރުހަބާ އާއި އެކު ކުރިއަށް ކުރިއަށް ބާރަށް ކުރިއަށް ވަޑައިގަންނަވާ!!! މާތްﷲ ގެ ވާގިފުޅާއި އެކު ގަދަވެ އަވަސް ޝިފާ މިންވަރު ކުރެއްވުމަށް ދުއާ ކުރަން.\nނިޔާމަ / ރ.މަޑުއްވަރި\nހިތްތަކުގެ ރައީސް އަށް ދިން ޓެރަރިޒަމްގެ ބިރުވެރި ހަމަލާ އެންމެ ހަރުކަށި އިބާރާތުން ކުއްވެރިކުރާހާލު ރައީސްއަށް އަވަސް ޝިފާއެއް މިންވަރު ކުރެއްވުން އެދި ދުޢާކުރަން! އާމިން\nއަޅުގަނޑާ އަޅުގަނޑުގެ އާއިލާގެ ފަރާތުން ރައީސް ނަޝީދަށް އަވަސް ޝިފާއަކަށް އެދެން.\nޜައީސް ނަސީދު އަށް ހެޔޮދުއާ އާ ސަލާމް\nޢަވަސް ޝިފާ އަކަށް އެދެން.\nކުރީގެ ރައީސް،އެމްޑީޕީގެ ރައީސް، ރަށްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު އަށް 6މެއި2021 ވީ ބުރާސްފަތި ދުވަހުގެ ރޭ ދިން ޓެރަރިޒަމްގެ ޙަމަލާ އެންމެ ހަރުކަށި ޢިބާރާތުން އަޅުގަނޑު ކުއްވެރި ކުރަމެވެ. އަދި މަނިކުފާނުގެ ސިއްޙީ ޙާލު ކޮޅު ވީ އެންމެ އަވަހަކަށް ރިކަވާ ވުމަށް އެދި މާތް ﷲ ގެ ޙަޒުރަތުގައި ދުޢާ ދަންނަވަން. މާތްﷲ މަނިކުފާނަށް އަވަސް ޝިފާއެއް މިންވަރު ކުރައްވައި ޢާއިލާއަށް ކެތްތެރިކަން މިންވަރު ކުރައްވާށި. "އާމީން"\nމއ. ޝިމާޤް، މާލެ\nރައީސް ނަޝީދަށް އަވަސް ޝިފާ އަކަށް އެދެން. އަދި މި ޢީދުގެ ތަހުނިޔާ އާއި މުބާރަކްބާދީ އަރިސް ކުރަން. މާތް ﷲ ތިޔަ މަނިކުފާނަށް ރަޙްމަތާއި ހެޔޮގޮތް މިންވަރު ކުރައްވާ، ތިޔަ ކުރައްވާ މަސައްކަތްޕުޅުގައި ބަރަކާތް ލެއްވުމަށްއެދި ދުޢާލުކުރަން. އަލްޙަމްދުލިއްލާޙި.\nރައްޔިތުންގެ މަޖިލީހުގެ ރައީސް ފުރާނަފުޅަށް އަމާޒުކޮށް ދިން ފިނޑި ޓެރަރިސްޓު ހަމަލާ، އެންމެ ހަރުކަށި ޢިބާރާތުން ކުށްވެރިކުރަމެވެ. މަނިކުފާނަށް އަވަސް شفاء އެއް މިންވަރު ކުރެއްވުން އެދެމެވެ. آمين ވަރަށް ހެޔޮދުޢާ އާއި ސަލާން | 🇲🇻\nރައީސް މުޙައްމަދު ނަޝީދަށް އަވަސް ޝިފާ ލައްވައި، ރާއްޖެ އިސްލާޙު ކުރެއްވުމުގެ މަސައްކަތުގައި ދެމި ހުންނެވުނުގެ މަގު މާތް ﷲ ގެ ރަޙްމަތްފުޅުން ފަހިކުރަށްވާށިއެވެ.\nއީދުގެ ހެޔޮ ދުއާ އާއި ސަލާމް.\nމަނިކުފާނަށް ދިން ޓެރަރިސްޓް ޙަމަލާ ހަރުއަޑުން ކުއްވެރި ކުރަން . މަނިކުފާނަށް އަވަސް ޝިފާއެއް މިންވަރު ކުރައްވާށި. އާމީން! އަޅުގަނޑު ޤަބޫލު ކުރާގޮތުގައި މަނިކުފާނު ފިޔަވައި ރައްޔިތުންނަށް އުއްމީދެއް ގެނުވި ސިޔާސީ ލީޑަރެއް އަދި ފެނިފަކާ ނެތް. އަދިވެސް އުއްމީދު ކުރަނީ މަނިކުފާނުގެ ޒަޢާމަތަކަށް. އަބަދުވެސް މަނިކުފާނާ އެކު ހުރިވާހަކަ ދަންނަވަން.\nރައީސް މުޙައްމަދު ނަޝީދަށް. މާތް ﷲގެ ހެޔޮ ރަޙްމަތްފުޅުން މަނިކުފާނު ހެޔޮ ހާލުކޮޅުގައި ލެއްވުން އެދި ދުޢާ ކުރަމެވެ. އެކަލާނގެ އިރާދަފުޅުން މަނިކުފާނު ގަދަވެ ސަލާމަތުން އަލުން ބައްދަލުވުމަށް އެދެމެވެ. ހެޔޮދުއާ ސަލާމް! އަބަދުވެސް ރައީސް އަށް ހެޔޮއެދޭ އާދިލް.\nދިވެހި ނިކަމެތި ރައްޔިތުންގެ ހިތްތަކުގެ ރައީސް، ރައީސް މުހައްމަދު ނަޝީދު އަށް އަވަސް ޝިފާއެއް މިންވަރުކުރައްވާށި! އާމީން !\nހދ. ވައިކަރަދޫ، މިސުރުރުވާގެ\nކުޑައީދު ތަހުނިޔާ! މަޖްލިސް ރައީސް ރައީސް މުހައްމަދު ނަޝީދަށް އަވަސް ޝިފާއެއް މިންވަރު ކުރަށްވާށި ❤\nކުރީގެ ރައީސް މުހައްމަދު ނަސީދު އަށް ދިން ހަމަލާއކީ ވަރަށްމުޑުދާރު ފިނޑި އަމަލެކޭވެ. އަޅުގނޑާ އަޅުގަނޑުގެ އާއިލާ އިން އެދެނީ އެކަލާންގެ ތަނަވަސް ރަހްމަތްފުޅުން ސިފާލިބިގެން ހިދުމަތް ކުރުމުގެ ނަސީބް އަހަށްލިބުން\nގަލްގާސްގެ / ކ.ދިއްފުށި\nޔާ ﷲ ރައީސް މުޙައްމަދު ނަޝީދަށް އަވަސް ޝިފާއެއް މިންވަރު ކުރަށްވާށި. "އާމީން"\nރައްޔިތުންގެ މަޖިލީހުގެ ރައީސް ، ރައީސް މުހަންމަދު ނަޝީދުއަށް އަވަސް شفاء އެއް މިންވަރު ކުރެއްވުން އެދެން. آمين 🤲 ވަރަށް ހެޔޮ ދުޢާ އާއި ސަލާން | 🇲🇻\nMohamed Waheed Ali\nމަޖިލީހުގެ ޢިއްޒަތްތެރި ރައީސް، ރައީސް ނަޝީދަކީ ރާއްޖޭގެ ދިމިގުރާތީ ނިޒާމް ގެ އެންމެ ވަރުގަދަ އެއް ތަނބެވެ. އެމަނިކުފާނު ފައްޓަވާފައިވާ ހެޔޮ ވެރިކަމުގެ ނިޒާމް ފުނޑުފުނޑު ކޮށްލުމަށް ނުރައްކާތެރި ރޭވުންތައް ރާވައި ޚުދު އެމަނިކުފާނު ގެ ހަށިކޮޅަށް ގެއްލުން ދީ އަވަހާރަކޮށްލުމަށް ދިން ނުރައްކާތެރި ޢުދުވާނީ ނިރުބަވެރި ޙަމަލާ އެންމެ ހަރުކަށި ޢިބާރާތުން ކުށްވެރި ކުރަމެވެ. އެމަނިކުފާނަށް އަވަސް ޝިފާއެއް ދެއްވާށި އެވެ. އެމަނިކުފާނު ގެ އިޞްލާޙީ މަސައްކަތްޕުޅަށް ހުރިހާ ގޮތަކުން ކާމިޔާބު މިންވަރު ކުރައްވާށި އެވެ.\nއާފަސް ، ބ.ކަމަދޫ\nރައްޔިތުންގެ މަޖިލިސްގެެ ރައީސް ރައީސް މުހައްމަދު ނަޟީދަކީ އަޅުގަނޑު މިހާތަނައް ދުއް އެންމެ ހިތްހެޔޮ އެންމެއޯގާތެރި ރައީސްއެވެ.މަނިކްފާނުގެފުރާނަފުޅައްް ދިން ޓެރަރިސްޓް ހަމަލާ އެންމެ ހަރުލަށި އިބާރާތުން ކުއްވެރިކުރަން.އަދި އަޅުގަނޑު އެދެނީ މަނިކުފާނައް އަވަސް ޟިފާއެއް މިންވަރު ކޮއްދެއްވުން. ޟުކުރިއްޔާ\nރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދުގެ ފުރާނަފުޅަށް އަމާޒުކޮށް ދިން ފިނޑި ޓެރަރިސްޓު ހަމަލާ، ހަރުކަށި އިބާރާތުން ކުއްވެރިކުރަން. މަނިކުފާނަށް އަވަސް ޝިފާއެއް މިންވަރު ކުރައްވާށިއެ. އާމީން. މި އަމަލު ހިންގި މީހުން ހޯދާ ހަރުކަށި އަދަބު ދިނުމަށް ގޮވާލަން އަދި އިސްލާމް ދީނަށާއި މި އުމްމަތުގެ މާތް ނަބިއްޔާ މުޙައްމަދު (ސ.އ.ވ) އަށް ފުރައްސާރަކުރި އެންމެހާ މީހުންނަށް ފިޔަވަޅު އެޅުމަށް ގޮވާލަން.\nޜައިސްނަށީދު އަށްއަވަސް ށިފާއެތްދެއްވާށި\nދަފްތަރު ނަންބަރ ރސ 8708\nމަނިކުފާނުގެ ފުރާނައަށް އަމާޒުކޮށް ދިން ނިރުބަވެރި ހަމަލާއަކީ ދިވެހި ގައުމުގެ ހިތަށް އަމާޒުކުރެވުނު ހަމަލާއެކެވެ. ﷲގެ ހެޔޮ ރަހުމަތްފުޅުން މަނިކުފާނަށް އަވަސް ޝިފާއެއް މިންވަރު ކުރެއްވުމަށް އެދި ދުޢާކުރަމެވެ. މަނިކުފާނުގެ ހިތްވަރާއި ނުގުޑާ އަޒުމަށް ދިވެހިދަރިއެއްގެ ހައިސިއްޔަތުން ތަހުނިޔާކިޔާ މަރުހަބާ ދަންނަވަމެވެ. ގައުމަށް ހިދުމަތް ކުރެއްވުމުގައި އިހުނަށްވުރެ އިތުރު ސާބިތުކަމާއެކު، މާތްﷲަ ގެ އިރާދަފުޅާއެކު، ނުހަނު އަވަހަށް ބައްދަލުވާނެ ކަމަށް އުންމީދު ކުރަމެވެ. eid mubarak\nހުޅުމާލެ ލޮޓް 10090\nލޮބުވެތި ރައީސްއަށް ވެދުމާއި ސަލާމް މަނިކުފާނަށް އަވސް ޝިފާއަށް އެދެން މަނިކުފާނުގެ މަސައްކަތުގައި މާތްالله ބަރަކާތް ލައްވާށި - އާމީން- އަޅުގަނޑު މަނިކުފާނާއި ބައްދަލު ވުމުގެ އުއްމީދުގައި 11 އަހަރު ވެއޖެ އުއްމީދު ކުރަން މަނިކުފާނާއި ބައްދަލު ވުމުގެ ފުރުސަތު ލިބޭނޭ ކަމަށް ( ވަރަށް ލޯތްބާއި އެކު عيد مبارك❤ ) شفاك الله و عفاك\nރައީސް ނަޝީދަށް ހެޔޮ ދުއާ ސަލާމް. މިކަމުގައި އަޑީގައި ތިބި މީހުން ނުހޯދެނީސް މަނިކުފާނު ހުއްޓާނުލައި ކުރިޔަށް ދިއުމަށް ހިތްވަރުދެން. ހެޔޮ ހާލުގައި އެނބުރި ވީއެންމެ އަވަހަކަށް ސިޔާސީ މައިދާނަށް އައުމަށް އެދެން. ގޮޑް ބުލެސް ޔޫ.\nރައީސް ނަޝީދުއަށް ރައްކާތެރި އަމާން ދަތުރަކައްއެދެން.އީދުމުބާރިކު\nއެވަރޗާންސް/ ބ. އޭދަފުށި\nހެޔޮވެރިކަމަކަށް އޮތް ހަމައެކަނި އުއްމީދަކީ މަނިކުފާނު. މަނިކުފާނަށް ހެޔޮހާލުގައި އަވަސް ޝިފާއެއް ލެއްވުން އެދި ދުޢާކުރަން. އަދި ވައްކަމާއި ކޮރަޕްޝަނާއި ދެކޮޅަށް ތިޔަ ކުރަށްވާ މަސައްކަތުގައި ކާމިޔާބު ދެއްވުން އެދި ދުޢާކުރަން.\nރައީސް ނަޝީދު އައް އަވަސް ޝިފާއެއް މިންވަރު ކޮއްދެއްވާށި. މަނިކުފާނުގެ ފުރާނަފުޅައްދީފައިވާ ނުރައްކާ ތެރި ހަމަލާގެ އަމަލު ކުއްވެރިކުރަން. މަނިކުފާނު ތިޔަކުރައްވާ މަސައްކަތް ތައް ހިތުގެ އަޑިން ބަލައިގަންނަން. މަނިކުފާނު ހެޔޮހާލުގަ ވީހާވެސް އަވަހަކައް ރަށްޔިތުންނާ ބައްދަލު ވެލާނެ ވަގުތަކަށް އެދި ދުއާކުރަން. މަނިކުފާނަށް އަވަސް ޝިފާއެއް މިންވަރު ކުރައްވާށި އާމީން. ތީ ހިތްތަކުގެ ރައީސް.💛💛💛💛💛💛💛💛\nޢަބުދުލް މުހުސިން ޔޫސުފް\nވަރަށް ހެޔޮދުއާ ސަލާމް . ﷲު ގެ ރަހުމަތްފުޅުން ރަނގަޅުވާނެ. ބައްދަލުކޮއްލަން ބޭނުން... އަޅުގަނޑުގެ ހެޔޮ ދުޢާ އަބަދުވެސް ވަނީ ރައީސް ނަޝީދު އާއިއެކު💕\nއަހްމަދު އަންވަރު (ސިމްވާރ)\nރައީސް މުހައްމަދު ނަޝީދަކީ ދިވެހި ރައްޔިތުން އެންމެ ލޯބިވާ ރައީސް، ދިވެހިންނަށް އުފާވެރި މުސްތަޤްބަލެއް ހޯދައިދިނުމަށްޓަކައި ކުޑަވެސް ފަސްޖެހުމެއްނެތި ވަރުބަލިވުމެއްނެތި މުޅި އުމުރު ހޭދަކުރަވަމުން ގެންދަވާ އަޅުގަނޑުމެންގެ އެންމެންގެ ރައީސް، މިކުލުނެއް މިގަދަރެއް ނުކެނެޑޭނެ! މީ #ހިތާހިތުގެގުޅުން 💛 މާތް ރަސްކަލާނގެ ރައީސް ނަޝީދަށް ދުޅަހެޔޮ ސިއްހަތެއް ދެއްވާށި! ޤައުމު އިސްލާހު ކުރުމަށް ތިކުރައްވަވާ މަސައްކަތުގައި ބަރަކަާތް ލައްވާށި! އާމީން\nރައީސް މުޙައްމަދު ނަޝީދައް އަމާޒުކޮއް6މޭ 2021 ވަނަދުވަހުގެ ރޭ ދިން ޓެރަރިސްޓް ހަމަލާ އެންމެ ހަރުކަށި އިބާރާތުން ކުއްވެރިކުރަން. މި ނުރައްކާތެރި ހަމަލައިން މަނިކުފާނު ސަލާމަތް ކުރެއްވި ކަމައްޓަކައި ގަދަ ކީރިތިވަންތަ ﷲ ސުބުޙަނަހޫވަތަޢާލާއަށް ޙަމްދުކުރަން. އަދި މަނިކުފާނަށް އަވަސް ޝިފާއެއް މިންވަރު ކޮއްދެއްވުން އެދި ދުޢާ ކުރަން.\nއބްދުލް ހަމީދު ޔޫސުފް\nތިޔައީ ދިވެހި އެތައް ރައްޔިތުންގެ ހިއްތަކުގެ ވެރިއެއް ، ތިޔައީ މިއަދު މުޅި ޤައުމު ފަހުރުވެރިވާފަދަ ލީޑަރެއް 💛.. ދުޢާ އަކީ އަވަސް ޝިފާއެއް މިންވަރު ކޮއްދެއްވުން -އާމީން-\nރައީސަށް އަވަސް ޝިފާ އެއް މިންވަރު ކުރައްވާށި! ދިގު ޢުމުރެއް ދެއްވާށި! އިސްލާހީ ހަރަކާތުގައި ތިޔަ ދައްކަވާ ކެތްތެރިކަމާއި ހިކްމަތުގައި ބަރަކާތް ލައްވާށި! ދަތި އުނދަގޫ ކޮންމެ ކަމެއްގައި ކާމިޔާބު މިންވަރު ކުރައްވާށި! ދެދުނިޔޭގެ ބާއްޖަވެރިކަން މިންވަރު ކުރައްވާށި! އަނިޔާވެރީންނަށް ތެދުމަގު ދައްކަވާށި! ދެ ރައީސުންގެ މެދުގައި އިތުބާރާއި ކެތްތެރިކަން އިތުރުކުރައްވާށި! އާމީން!\nعيد مبارك شفاك الله ﷲ ގެ ރަޙުމަތްފުޅުން ލިބިފަވާ އަނިޔާ ތަކަށް އަވަސް ޝިފާެއެއްލިބި، ކުރިއައްވުރެ އަދި މާބާރަށް ގައުމަތް ޚިދުމަތް ކުރުމާއިގެން މަސައްކަތް ކުރުމަށް ވަރަށް އަވަހަށް ގައުމަށް އެބުރި އާދެވޭނެ. އާމީން އިންޝާ ﷲ\nފީރޯޒުގެ / ހއ، ކެލާ\nރައްޔިތުންގެ މަޖިލިސްގެ ރައީސް، ރައީސް މުހައްމަދު ނަޝީދު އަވަހާރަކޮށްލުމަށް އެމަނިކުފާނުގެ ހަށިކޮޅަށް އަމާޒުކުރި ޓެރަރިސްޓް ހަމަލާގެ އަޑުއެހީ ނުހަނު ފުންހިތާމަޔާ ހާސްކަމާއެކުގައެވެ. މާތްﷲ މަނިކުފާނަށް އަވަސް ޝިފާއެއް މިންވަރުކުރައްވާ ދުޝްމަނުންގެ ކިބައިން މަނިކުފާނު ރައްކަތެރިކުރެއްވުން އެދި ﷲ ގެ ހަޒުރަތުގައި ދުޢާދަންނަވަމެވެ. އަޅުގަނޑުގެ ދުޢާއަކީ ރައްކާތެރިކަމާއެކު މަނިކުފަނު ރާއްޖެއަށް ވަޑައިގެންނެވުމުގެ މަގު ތަނަވަސްކުރައްވާ ރާއްޖޭގެ ރައްޔިތުން ލާބަޔާ މަންފާއަށް މަނިކުފާނު ކެނޑިނޭޅި ތިޔަ ކުރައްވާ ބުރަ މަސައްކަތުގައި މާތްﷲ ބަރަކާތްލައްވާ ކާމިޔާބު މިންވަރުކުރެއްވުން. މާތްﷲ މަނިކުފާނަށް ދެދުނިޔޭގެ ބާއްޖަވެރިކަން މިންވަރުކުރެއްވުން އެދި ދުއާދަންނަވަން. އާމީން. -ފަތުޙުﷲ އިސްމާޢީލް / ފީރޯޒުގެ. ކެލާ-\nމ.އެންދެރިމާގެ، މާލެ، ދިވެހިރާއްޖެ\nރައީސް މުޙައްމަދު ނަޝީދަށް އަވަސް ޝިފާއެއް މިންވަރުކުރެއްވުން އެދި ދުޢާކުރަން. ހެޔޮ ދުޢާ ސަލާމް\nާހުޅުމާލެ ފްލެޓް 02-1-12\nރައީސް މުހައްމަދު ނަޝީދަށް އަމާޒުވި ނުރައްކާތެރި ހަމަލާއިން ސަލާމަތް ވީތީ މާތް ﷲ ހަސްރަތަށް ޝުކުރު ކުރަމެވެ. މަނިކުފާނަށް އަވަސް ޝިފާއެއް މިންވަރު ކޮށް ދެއްވުން އެދި މާތް ﷲ ހަޟްރަތަށް ދުއާ ދަންނަވަމެވެ.\nލޯބިވާ ރައީސް ނަޝީދަށް އަވަސް ޝިފާއަކަށް އެދެން. أمين 🤲💛 \nދިވެހިރާއްޖޭގެ ތާރީހުގަ ވެސް އެންމެ ފުރަތަމަ އިސްލާމިކް މިނިސްޓްރީ އުފެއްދި ރާއްޖޭގެ އިންތިހާބީ ފުރަތަމަ ރައީސް މުހައްމަދު ނަޝީދު އަށް ﷲ އިރާދަ ފުޅުން އަވަސް ޝިފާއެއް މިންވަރު ކުރައްވާ އެމަނިކުފާނަށް ރައްކާތެރިކަން ދެއްވާށި. = އާމީން =\nރައީސް އަށް ވެދުން. އިންސާފް ލަސްވުމަކީ އިންސާފު ހޯދައިނުދެވުން، ގެއްލުން.🤲 އާ ދުވަހަކަށް މަރުހަބާ 💚 އާ އުފަންދުވަހެއް💙\nޢަވަސް ށިފާ އަކަށް އެދި ދުއާ ކުރަން އުންމީދަކީ އެނބުރި ވަޑައިގެން އިހުނައްވުރެ ބާރަށް ކުރިއަށް ވަޑައިގަތުން. ޢަޅުގަނޑުމެން މިތިބީ މަނިކުފާނާ އެކު ސާބިތު ކަމާއިއެކު.\nޔާ ﷲ.ރައީސް މުޙައްމަދު ނަޝީދަށް އަވަސް ޝިފާއެއް މިންވަރުކުރައްވާށި..آمين\nމަނިކުފާނު ޔިތުން ސަލާމަތްވުމުން އެއީ ދިވެހި ރައްޔިތު ސަލާމަތްވުމެވެ، މނުކުފާނަކީ އޯގާތެރި ރައީސެކެވެ.


India-Pakistan nuthanavaskan:Pakistange ithuru airport thah hulhuvaifi\nދުނިޔެ - އިންޑިއާ - ޕާކިސްތާން\nއިންޑިއާ-ޕާކިސްތާން ނުތަނަވަސްކަން: ޕާކިސްތާނުގެ އިތުރު އެއާޕޯޓްތައް ހުޅުވައިފި\nދެ ގައުމުގެ ގުޅުން މިފަހަރު ގޯސްވެފައިވަނީ ޕުލްވަމާގައި ދިން ހަމަލާއަށްފަހު\nކ. މާލެ4މާރޗް 2019 | ހޯމަ 09:04 1,489\nވައިގެ ދަތުރުފަތުރާ ބެހޭ ގޮތުން އެޅިފައި ހުރި ފިޔަވަޅުތައް ހޯމަ ދުވަހު އުވާލާނެ -\nއިންޑިއާ އާއި ޕާކިސްތާނާ ދެމެދު އުފެދިފައިވާ ނުތަނަވަސްކަމާއެކު ޕާކިސްތާނުން އެ ގައުމުގެ ވައިގެ ސަރަހައްދު ބަންދުކޮށްފައި އޮތް އޮތުން އެއްކޮށް ނިމުމަކަށް ނުގެނެސް އިތުރު ބައެއް އެއާޕޯޓްތަކުގެ އޮޕަރޭޝަން ފަށައިފިއެވެ.\nޕާކިސްތާނުގެ ސިވިލް އޭވިއޭޝަން އޮތޯރިޓީން އާދީއްތަ ދުވަހު ބުނީ އިރުމަތީގެ ސިޓީއެއް ކަމަށްވާ ލާހޯރްގެ އައްލާމާ އިގްބާލް އިންޓަނޭޝަނަލް އެއަރޕޯޓް، ވަރުގަދަ ސަލާމަތީ ފިޔަވަޅުތަކާއެކު ހުޅުވާލާފައިވާކަމަށެވެ.\nމި އެއާޕޯޓް ހުޅުވާލާފައިވަނީ ކަރާޗީ، ކުއެއްތާ، ޕެޝާވަރު އަދި ވެރި ރަށް އިސްލާމް އާބްދުގެ އެއާޕޯޓް ހުކުރު ދުވަހު ހުޅުވާލުމަށްފަހު އެވެ.\nއިތުރު އެއާޕޯޓްތައް ކަމަށްވާ ގިލްގިތް ބަލްޓިސްތާން، ޕަންޖާބު ޕްރޮވިންސް އަދި ސިންދު ސަރަހައްދުގެ އެއާޕޯޓްތައްް އާދީއްތަ ދުވަސް ނިމިގެންދިޔަ އިރުވެސް އޮތީ ބަންދުކޮށްފައެވެ.\nއެ ގައުމުގެ ސިވިލް އޭވިއޭޝަން އޮތޯރިޓީން ބުނެފައިވަނީ ވައިގެ އުދުހުންތައް މަނާކުރެވިފައި އޮތް އޮތުން ނިމުމަކަށް ގެންނާނީ ހޯމަ ދުވަހުގެ މެންދުރު 1 ޖަހާއިރުއެވެ.\nއިންޑިއާ އާއި ޕާކިސްތާނާ ދެމެދު ނުތަނަަވަސްކަން އުފެދި ބައިނަލްއަޤްވާމީ އުދުހުންތަކާއި އެތެރޭގެ އުދުހުންތައް ހުއްޓާލައި ދަތުރުކުރާ މަގުތަކަށް ބަދަލު ގެނައީ ދެ ގަައުމުގެ މެދުގައި އަސްކަރީ ހަމަލާތަކެއް ފެށިދާނެކަމުގެ ބިރަށެވެ.\nއެއްގައުމު އަނެއްގައުމެއްގެ ވައިގެ ސަރަހައްދަށް ވަދެ ހަމަލާ ދީފައިވާއިރު ޕާކިސްތާނުންވަނީ އިންޑިއާގެ ދެ މަތިންދާ ބޯޓެއް ވައްޓާލައި ޕައިލެޓަކު ހައްޔަރުވެސް ކޮށްފައެވެ. ނަމަވެސް ސުލްހައިގެ އަތެއް ދިއްކޮށްލުމުގެ ރަމްޒެއްގެ ގޮތުން ޕައިލެޓްވަނީ މިނިވަންކޮށްފައެވެ.\nޕާކިސްތާނާއި އިންޑިއާގެ ގުޅުން ގޯސްވީ އިންޑިއާގެ ބެލުމުގެ ދަށުގައި އޮތް ކަޝްމީރުގެ ޕުލްވަމާގައި ފެބްރުއަރީ މަހުގެ 14 ވަނަ ދުވަހު ދިން ޖާނުން ފިދާވުމުގެ ހަމަލާއެއްގައި އިންޑިއާ ޕެރަމިލިޓަރީ ސިފައިންގެ 42 މީހަކު މަރުވުމާ ގުޅިގެންނެވެ. އިންޑިއާ އިން ވަނީ މި ހަމަލާ ދިން ޖައޭޝް ޖަމާއަތަށް ޕާކިސްތާނު ސަރުކާރުން ހިމާޔަތްދޭ ކަމަށް ތުހުމަތުކޮށްފައެވެ. ނަމަވެސް ޕާކިސްތާނުން މި ވާހަކަތައް ދޮގުކުރެއެވެ.


SunOnline: Column: Miee fahuruveri dhaulatheh.... Bidheyseenge crime yard eh noon\nމިއީ ފަޚުރުވެރި ދައުލަތެއް ... ބިދޭސީންގެ ކްރައިމްޔާޑެއް ނޫން\nއަޙުމަދު މާޖިދު 02 Feb 2021, 09:32\nޝަހީދު ހުސައިން އާދަމް --\nދިވެހިރާއްޖެޔަކީ މިނިވަން، މުސްތަޤިއްލު، އަދި ސިޔާދަތު ލިބިގެން ވާ ދައުލަތެކެވެ. އަންޒަމާނުއްސުރެ އިންސާނީ ދުނިޔޭގެ އުރުފުތަކާއި ތަހުޒީބާއި ތަމައްދުނާއި ހަމަޔާއި އުސޫލުތަކުގެ އަހުލުވެރީން ހުރިހައި ޒަމާނެއްގައި އަދި ހުރިހައި މަކާނެއްގައި ގަބޫލު ކުރި އަދި ކުރާ ރިވެތި ގޮތްތަކާއި، ބައިނަލްއަޤުވާމީ ޤާނޫނުގެ އެންމެހައި ޤާޢިދާތަކާއި ހަމަތައް ލާޒިމު ކުރަނީ، ދުނިޔޭގެ އެހެން ކޮންމެ ދައުލަތެއް ވެސް ދިވެހި ދައުލަތުގެ މި ދެންނެވި މިނިވަންކަމަށާއި މުސްތަޤިއްލުކަމަށާއި ސިޔާދަތަށް އިޙުތިރާމު ކުރުމަށެވެ. ބައިނަލްއަޤްވާމީ ޤާނޫނުގެ "ޕެރެމްޕްޓޮރީ ނޯރމް" އެއްގައި ބުނާ ހަމައިން، ދިވެހިރާއްޖެޔަކީ ވެސް ދުނިޔޭގެ އެހެން ކޮންމެ ދައުލަތެކޭ އެއްފަދަ ދައުލަތެކެވެ. "ސޮވްރިންގ އީކުއާލިޓީ"ގެ މަބްދައުގެ ދަށުން، އެންމެހައި ދައުލަތްތައް ހަމަހަމަވުމުގެ އުޞޫލުން، ކޮންމެ ދައުލަތަކަށް ވެސް ލިބިދެވޭ ހުރިހައި ޙައްޤުތަކަކާއި ޢިއްޒަތަކާއި ޤަދަރަކާއި ކަރާމާތެއް ލިބި ކަށަވަރު ވެފައި އޮންނާން ޖެހޭ ދައުލަތެކެވެ.\nމި ދެންނެވި ޤަދަރާއި ޢިއްޒަތް ދިވެހި ދައުލަތަށް އެހެން އެއްވެސް ފަރާތަކުން ނުދީފި ނަމަ، ދެން ހަދާނީ ކިހިނެއްތޯއެވެ؟ ޖަވާބު ވަރަށް ސާފެވެ. އެ ބަޔަކާ ހަތަރުކަޅި ހަމަ ކޮށްފައި ބުނާން ވީ ބައިނަލްއަޤްވާމީ "ލިންގުއާ ފްރާންކާއިން" ވަރަށް ސާފުސާފުކޮށް "ގޯ ޓު ހެލް" މިހެންނެވެ.\nތަހުޒީބީ ދުނިޔެ ޤަބޫލު ކުރާ ހަމަތަކުގެ ދަށުން، ދިވެހި ދައުލަތަކީ ޤާނޫނީ ވެރިކަމެއް ހިނގަމުން އަންނަ ދައުލަތެކެވެ. ޤާނޫނުގެ ޙުކުމް ނުވަތަ "ރޫލް އޮފް ލޯވ"ގެ މަބްދައުގެ މައްޗަށް ބިނާ ވެފައި އޮތް ދައުލަތެކެވެ. މާތް ވެގެން ވާ އިސްލާމް ދީނުގެ މަތިވެރި ޝަރީޢަތާއި އެ ޝަރީޢަތުގެ އަސާސުގެ މައްޗަށް ބިނާ ވެފައި ވާ ހަރުދަނާ ޤާނޫނީ އުޞޫލުތަކެއްގެ މައްޗަށް ޢަދުލުއިންޞާފު ޤާއިމު ކުރުމަށް ޢަހުދުކަށަވަރު ހިފައިގެން އޮތް ދައުލަތެކެވެ. އިންސާނީ ކަރާމާތާއި ޝަރަފާއި ޙައްޤުތައް ނެގެހެއްޓުމުގައި ޢަދުލުވެރި އަދި އިޙްސާންތެރި ގޮތްތަކަށް ޢަމަލު ކުރުމަށް ތަޚްޞީޞު ވެގެން އޮތް ދައުލަތެކެވެ. ބައިނަލްއަޤްވާމީ އުޞޫލުތަކާއި ތަހުޒީބީ ދުނިޔެ ޤަބޫލު ކުރާ ހަމަތަކުގެ މަތީން، ދިވެހި ދައުލަތުގެ ތަޝްރީޢީ، ތަންފީޛީ އަދި ޤަޟާއީ އިޚްތިޞާޞުގެ ދާއިރާ ވަނީ ކަނޑައެޅިފައެވެ. އެ ދާއިރާގެ ތެރޭގައި ދިވެހި ދައުލަތުގެ ޤާނޫނު ހިންގޭން ވާނެއެވެ. ކޮންމެ މީހެއްގެ މައްޗަށް ވެހެވެ.\nމި ދެންނެވި ގޮތުގެ މަތީން ދިވެހި ދައުލަތުގައި ކަންކަން ކުރުމަށް އެއްވެސް ފަރާތަކުން އެއްވެސް ސިފައެއްގައި ހުރަސް އަޅައިފި ނަމަ، ދެން ހަދާނީ ކިހިނެއްތޯއެވެ؟ ޖަވާބު ވަރަށް ސާފެވެ. އެ ބަޔަކާ ހަތަރުކަޅި ހަމަ ކޮށްފައި ބުނާން ވީ ބައިނަލްއަޤްވާމީ "ލިންގުއާ ފްރާންކާއިން" ވަރަށް ސާފުސާފުކޮށް "ގޯ ޓު ހެލް" މިހެންނެވެ. އެތައް ހާސް އަހަރަކުއްސުރެ އަޅުގަނޑުމެންގެ އަމިއްލަ ވަޒަން، އަޅުގަނޑުމެންގެ އަމިއްލަ ބިން، އަޅުގަނޑުމެންގެ އަމިއްލަ ގައުމުގެ ގޮތުގައި އޮތް، އަދި އެ ބިމެއްގައި އެއްވެސް އެހެން ބަޔަކަށް އުނދަގުލެއް ކުރުމެއް ނެތި އަޅުގަނޑުމެން އަޅުގަނޑުމެންގެ އަމިއްލަ ދައުލަތެއް ބިނާ ކޮށްގެން އުޅޭތާ އެތައް ސަތޭކަ އަހަރެއް ވީ ބިމުގައި އަޅުގަނޑުމެންގެ ޤައުމިއްޔަތާއި ދައުލަތްވަންތަކަމަށް ގޮން ޖަހައި، އަޅުގަނޑުމެންގެ ޤައުމީ ޢިއްޒަތުއްނަފުސާއި ޝަރަފާއި ޙުރުމަތާއި ކަރާމާތަށް އަރައިގަންނަ ކޮންމެ މީހަކީ އަދި ކޮންމެ ފަރާތަކީ އަޅުގަނޑުމެންގެ ދުޝްމަނެކެވެ. އެފަދަ ކޮންމެ ފަރާތަކަށް ވަރަށް ސާފު ބަހުން ފޮނުވާން ޖެހެނީ "ސީޒް އެންޑް ޑެސިސްޓް"ގެ ސިޓީއެކެވެ.\nތެދުފުޅެކެވެ! ދިވެހިރާއްޖެޔަކީ ކުޑަކުޑަ ޤައުމެކެވެ. މީސްކޮޅު މަދު ޤައުމެކެވެ. ފައިސާޔާއި މުދާ މަދު ޤައުމެކެވެ. އިޤްތިޞާދީ ގޮތުން ނިކަމެތި ޤައުމެކެވެ. ޢަސްކަރީ ބާރުގެ ގޮތުން ވެސް ނިކަމެތި ޤައުމެކެވެ. ސުވާލަކީ، މިއީ އަޅުގަނޑުމެން އަޅުގަނޑުމެންގެ ދައުލަތާއި ޤައުމުގެ ސިޔާދަތާއި އިސްތިޤްލާލާއި ކަރާމާތާއި ޢިއްޒަތް ދޫ ކޮށްލައި، ބޮޑު ޤައުމުތަކުގެ ކަސްބީޔަކަށް ނުވަތަ ބޮޑުވަޅުދޮށު ސައިބޯންޏަކަށް ވާން ޖެހޭ ސަބަބުތަކެއް ހެއްޔޭއެވެ! ޖަވާބު ވަރަށް ސާފެވެ! ޖަވާބަކީ ފިސާރި ބޮޑު އަކުރުން ނޫނެކޭ އެވެ. ފިސާރި އަޑުހަރުކޮށް ނޫނެކޭ އެވެ. ފަޤީރުންނާއި މުއްސަނދީންގެ އިންސާނީވަންތަކަން ތަފާތުތޯއެވެ؟ ހަށިގަނޑުން ބިޔަ އަދި ބޮޑު މީހުންނާއި ހަށިގަނޑުން ކުޑަ އަދި ނިކަމެތި މީހުންގެ އިންސާނީވަންތަކަން ތަފާތުތޯއެވެ؟ މުލައްދަނޑީގެ ބާރު ވަރުގަދަ މީހާޔާއި މުލައްދަނޑީގެ ބާރު ދެރަ މީހާގެ އިންސާނީވަންތަކަން ތަފާތުތޯއެވެ؟ ޢަދުލުއިންޞާފަކީ ބައިގިނަ ކޮޅާއި ބައިމަދު ކޮޅު ތަފާތު ކުރާ އެއްޗެއްތޯއެވެ؟ ނޫނެކެވެ! އެއްގޮތަކަށް ވެސް އެހެންނެއް ނޫނެވެ. ބޮޑު ޤައުމަކަސް، ކުޑަ ޤައުމަކަސް، މީސް ގިނަ ޤައުމަކަސް، މީސްކޮޅު މަދު ޤައުމަކަސް، މުއްސަނދި ޤައުމަކަސް، ފަޤީރު ޤައުމަކަސް، ބާރުގަދަ ޤައުމަކަސް، އަދި ބާރުދެރަ ޤައުމަކަސް، ކޮންމެ ޤައުމަކަށް މެ އެ ޤައުމެއްގެ ޤައުމީ އަދި ދައުލީ ޙައިޘިއްޔަތާއި ޙައްޤުތައް ޙިމާޔަތް ކޮށް ރައްކައުތެރި ކުރުމުގެ ޙައްޤު އެއް މިންވަރަކަށް ލިބިގެން ވެއެވެ.\nބައިނަލްއަޤުވާމީ ނިޒާމުގެ ޢަމަލީ ޙަޤީޤަތްތައް އަޅުގަނޑު ހަނދާން ނައްތައެއްނުލަމެވެ. ބޮޑުމަސް ކުޑަމަސް ކައިލުމުގެ ސަގާފަތުގެ ޙަޤީޤަތުގެ މައްޗަށް ލޯ މަރައެއްނުލަމެވެ. އެކަމަކު އަޅުގަނޑު ދަންނަވާން އޮތް އެއްޗަކީ، ކައިލާން އަންނަ މަސް ކިތަންމެ ބޮޑަސް، އެސޮރު ދެކެ ގަންނާކުރައްވާ ބިރުން އެސޮރުގެ ކުރިމަތީގައި ސަޖިދަ ކުރާ ކުޑަ މަހަކަށް ވާކަށް އަޅުގަނޑުމެން ރުހިގެނެއް ނުވާނެޔޭ މިއެވެ. މީހަކަށް އަޅުގަނޑުމެންގެ ބުރިކަށްޓަށް އެރޭނީ އަޅުގަނޑުމެން ގުދު ވީމައެވެ. ވިދާޅުވެބައްލަވާށެވެ! އަޅުގަނޑުމެން ގެންގުޅޭންވީ ފަލްސަފާޔަކީ، ފުރާނަ ހުއްޓައި އަދި ނޭވާފަށެއް ހިނގާހައި ހިނދަކު ގުދު ނުވެ މުހައްމަދު ތަކުރުފާނާއި ދޮންބަންޑާރައިން ފަދައިން ޢިއްޒަތުއްނަފުސާ އެކު ހަމަ އިސްކޮޅަށް ތެދު ވެގެން ތިބުމުގެ ފަލްސަފާތޯއެވެ؟ ނުވަތަ ދިރިތިބެ، މިނިވަނުންގެ ނަމުގައި ތިބެ، ޙަސަން ތާޖުއްދީނުގެ ޚިޔާނާތްތެރި ދެ ދަރީން ފަދައިން ގުދު ވެގެން އަޅުންނަށް ވެގަތުމުގެ މަގުތޯއެވެ؟ އަޅުންގެ ގޮތުގައި ދިރިއުޅުމުގެ ޝަރަފަކީ އަދި އިއްޒަތަކީ ކޮބައިތޯއެވެ؟ އެގޮތުގައި ދިރިއުޅުމަށް ވުރެ، މިނިވަންކަމާއި އަމިއްލަވަންތަކަމާއި އަމިއްލަ ޝަޚްޞިއްޔަތަށް ޓަކައި މަސައްކަތް ކޮށް އެ މަސައްކަތުގައި މަރު ވެގެން ދިޔުން މާ ހެޔޮކަން ބޮޑު ނޫންތޯއެވެ؟\nދެން ދެވަނަ ވާހަކައެވެ.\nދިވެހި ދައުލަތަކީ ސިޔާދަތާއި ޢިއްޒަތާއި ކަރާމާތް ލިބިގެން ވާ މުސްތަޤިއްލު ދައުލަތެއް ކަމުގައި ވީ ހިނދު، މި ދައުލަތުގެ ޤާނޫނީ އިޚްތިޞާޞުގެ ދާއިރާގެ ތެރޭގައި ކޮންމެ މީހަކު ވެސް ކުށެއް ކޮށްފި ނަމަ، އެކަމާ ގުޅިގެން ދިވެހި ދައުލަތުގެ ޤާނޫނުތައް، ދިވެހި ދައުލަތުގެ ނިޒާމުގެ ތެރެއިން، ތަންފީޛު ކުރުމަކީ ދިވެހި ދައުލަތަށް އޮންނަ، އޮންނާނެ، އަދި އޮންނާން ޖެހޭ ޙައްޤެކެވެ. އެމެރިކާ މީހަކަށް ވިޔަސް، އިނގިރޭސި ވިލާތުގެ މީހަކަށް ވިޔަސް، ރޫސީ ވިލާތުގެ މީހަކަށް ވިޔަސް، ސީނު ކަރައިގެ މީހަކަށް ވިޔަސް، އިންޑިޔާ މީހަކަށް ވިޔަސް، ސުޢޫދީ ޢަރަބިއްޔާގެ މީހަކަށް ވިޔަސް، އަދި އެހެން ކޮންމެ ތަނެއްގެ މީހަކަށް ވިޔަސް، ދިވެހި ދައުލަތުގެ ޤާނޫނު ހިނގާ ސަރަޙައްދުގައި ހުރެގެން ދިވެހި ރައްޔިތަކާ ދެކޮޅަށް ވިޔަސް އަދި އެހެން ޤައުމެއްގެ މީހަކާ ދެކޮޅަށް ވިޔަސް، ދިވެހި ދައުލަތުގެ ޤާނޫނުތައް މަނާ ކުރާ ކުށެއް ނުވަތަ ޖަރީމާއެއް ހިންގައިފި ނަމަ، އެ މީހަކާ މެދު ޤާނޫނު ހިންގުމުގެ ހުރިހައި އިޖުރާއާތުތަކެއް ހިންގުމަކީ ދިވެހި ދައުލަތުގެ ޙައްޤެކެވެ. އެކަމަށް ހުރަސް އަޅާ ކޮންމެ މީހަކު ނުވަތަ ބަޔަކު އެ އަރައިގަންނަނީ ދިވެހި ދައުލަތުގެ ސިޔާދަތަށެވެ. ދިވެހި ދައުލަތުގެ ޤާނޫނީ އިޚްތިޞާޞުގެ ދާއިރާގައި ކުށް ކުރުމުގެ އިޖާޒާއެއް ނުވަތަ ލައިސަންސެއް އެއްވެސް ޤައުމެއްގެ އެއްވެސް މީހަކަށް ދެވިގެން ނުވާނެއެވެ.\nއެކަމަކު މިހާރު ފެންނަ މަންޒަރުތަކާއި އިވޭ އަޑުތަކުން ދޭހަ ވާން އުޅެނީ، ދިވެހިރާއްޖެ ބިދޭސީ ޤައުމެއްގެ މީހުންގެ "ކްރައިމްޔާރޑަކަށް" ބަދަލު ވެދާން އުޅޭކަމެވެ. ނުވަތަ ބަދަލު ވަމުންދާ ކަމެވެ. އެހެންކަމުން، ވަގުތު ފާއިތު ނުވަނީސް އެންމެންނަށް ވެސް ސާފުކޮށް ކިޔައިދެމާ ހިންގަވާށެވެ! ދިވެހިރާއްޖެޔަކީ އެއްވެސް ބައެއްގެ، އެއްވެސް ޤައުމެއްގެ، އެއްވެސް މީހެއްގެ "ކްރައިމްޔާރޑް" އެއް ނޫނެވެ. އެއްވެސް ޤައުމެއްގެ "ބެކްޔާރޑް" ކަމުގައި ވެސް މި ޤައުމު ނުވާ ފަދައިންނެވެ. މި ޤައުމުގައި އެންމެ ފުރަތަމަޔަށާއި، ދެވަނަޔަށާއި، ތިންވަނަޔަށް ވެސް ނެގެހެއްޓޭން ވާނީ އަދި ރައްކައުތެރި ކުރެވޭން ވާނީ މި ޤައުމުގެ މަޞްލަޙަތެވެ. ދާޚިލީ ސިޔާސަތުގައި ވެސް، ޚާރިޖީ ސިޔާސަތުގައި ވެސް، ޤާނޫނު ހެދުމުގައި ވެސް، ޤާނޫނު ހިންގުމުގައި ވެސް، ޢަދުލުއިންޞާފު ޤާއިމު ކުރުމުގައި ވެސް، ވިޔަފާރި އާއި އިޤްތިޞާދުގެ ކަންކަން ހިންގުމުގައި ވެސް، އަދި އެހެނިހެން ކަންކަމުގައި ވެސް، ދިވެހި ދައުލަތުގައި އޮންނާނީ "މޯލްޑިވްސް ފަރސްޓް" އަދި "މޯލްޑިވްސް ސެކަންޑް" އަދި "މޯލްޑިވްސް ތަރޑް" އަދި "މޯލްޑިވްސް ތްރޫ އެންޑް ތްރޫ ޓިލް ދި އެންޑް" ސިޔާސަތެވެ. އެ ނޫން ސިޔާސަތެއް ހިންގުމަށް ބަޔަކު އަޅުގަނޑުމެންގެ ކިބައިން އެދުމަކީ ބައްތަމީޒު އިސްތިޢުމާރީ ޢަމަލެކެވެ. އަޅުގަނޑުމެންގެ ތެރެއިން މީހަކު އެހެން ބުނުމަކީ ޤައުމަށް ޚިޔާނާތްތެރި ވުމެވެ.\nދިވެހި ޤައުމު އިޞްލާހު ކުރުމުގެ ނަމުގައި، ބަޔަކު ނުކުމެ ކުރީގެ ރައީސް އަލްއުސްތާޛު މައުމޫން ޢަބްދުލް ޤައްޔޫމުގެ ވެރިކަން ފިތުނަފަސާދަޔާއި "ޑިމެގޮގީ"ގެ ނުބައި ކުޅިގަނޑެއްގެ ތެރެއިން ވައްޓައިލުމަށް ފަހު، ދިވެހިރާއްޖޭގެ ސިޔާދަތާއި މިނިވަންކަމަށް ބޭރު ދުނިޔޭގައި އޮތް ޤަދަރާއި އިޙުތިރާމު ވަރަށް ބޮޑަށް ކުޑަ ވެގެން ދިޔައެވެ. ޚާއްސަކޮށް، ދިވެހި ޤައުމުގެ ސިޔާދަތާއި މިނިވަންކަމާ މެދު ކުރީއްސުރެ ވެސް ހުރުމަތެއް ނުބަހައްޓާ ބައެއް ފަރާތްތަކުގެ ކަންތައް ކުރިޔަށް ވުރެ ބޮޑު ވެގެން ދިޔައެވެ. މި ނުރައްކައުތެރި އަދި ހިތާމަވެރި ޙާލަތު އިތުރަށް ގޯސް ވެފައި ވަނީ، ރާއްޖޭގެ ދާޚިލީ ކަންކަމަށް ބޭރުގެ ފަރާތްތަކުން ނުފޫޒު ފޯރުވުމަށް ދިވެހި "ލީޑަރުންތަކެއް" ކުރާން ފެށި އަދި މިއަދު ވެސް ކުރަމުންދާ މަސައްކަތްތަކުގެ ސަބަބުންނެވެ. އެހެން ގައުމެއްގައި ނަމަ ޚާއިނުން އަދި ޣައްދާރުންގެ ލަގަބާ އެކު ގާނޫނީ އަދަބުތައް ތަންފީޛު ކުރުމުގެ ގޮޅިތަކުގައި ތިބޭން ޖެހޭ މި މީސްމީހުން މިއަދު ތިބީ ރާއްޖޭގެ ބަނުމާއި މޮހުމުގެ ވެރީންގެ ގޮތުގައެވެ.\nމި ދެންނެވި ފަސްމަންޒަރުގައި ހިނގަމުން ދާ ބައެއް ހާދިސާތަކަށް ބަލައިލަމާ ހިންގަވާށެވެ! އެއީ ތިންވަނަ ވާހަކައެވެ.\nމީގެ އަހަރުތަކެއް ކުރީން އިންދިރާ ގާނދީ މެމޯރިޔަލް ހޮސްޕިޓަލުގެ ލެބް ޓެކްނީޝަނަކަށް ހުރި މީހަކަށް "އޮޅިގެން" ދިވެހި މާބަނޑު އަންހެނެއްގެ ގަޔަށް އެޗްއައިވީ ހުރި ލެއި އެޅުނެވެ. "އޮޅިގެން" މި ލަފުޒު ކޮމާކޯޅިޔަކަށް ލީ، ކޮންމެހެން އޭނާ އެކަން ކުރީ އޮޅިގެނެއް ނޫނޭ ދެންނެވުމުގެ މުރާދުގައެއް ނޫނެވެ. އެއީ އެކަމާ ބެހޭގޮތުން ތުހުމަތު ކުރެވުނު މީހާގެ ފަރާތުން ނެގުނު މައުގިފު ކަމުގައި ވާތީއެވެ. ކަން ހިނގައިދިޔައީ އޮޅުމެއްގެ ތެރެއިންކަން ނުވަތަ ނޫންކަން ވެސް އެނގޭނީ ތަޙުޤީޤު ކޮށް ބެލީމައެވެ. ކޮންމެއަކަސް، އެ ބިދޭސީ މީހާ ހައްޔަރު ކުރެވުނެވެ. ކޯޓަށް ގެންދެވުނެވެ. ތަޙުޤީޤު ފެށުނެވެ. ކޯޓުން އޭނާ ތަޙުޤީޤުގެ ބޭނުމަށް ބަންދުގައި ބަހައްޓައިވެސްދިނެވެ. ނަމަވެސް ދެން އިވުނު ޚަބަރަކީ އޭނާ ރާއްޖެއިން ފުރުވައިލެވުނު ޚަބަރެވެ. ތަޙުޤީޤު ފުރިހަމަ ނުކުރެވިއެވެ. ޝަރީޢަތް ނުކުރެވިއެވެ. އޭނާގެ ގަސްދުން ވިޔަސް، އިހުމާލުން ވިޔަސް، އަދި އޭނާގެ އެއްވެސް ކުށެއް ނުވަތަ ގޯހެއް ނެތި އެރި އޮޅުމެއްގެ ސަބަބުން ވިޔަސް، ވީ އެ ކަންތަކުގެ ނަތީޖާއެއްގެ ގޮތުން މުޅި އުމުރަށް އެ މީހެއްގެ ދިރިއުޅުން ބަރުބާދު ވެގެން ދިޔަ ދިވެހި ރައްޔިތަކަށް އިންސާފު ނުލިބިއެވެ.\nދެން ތަންކޮޅެއް ފަހުގެ ދެ ހާދިސާއެއްގެ ވާހަކައެވެ. މި ދިޔަ ދެ މަހެއްގެ ތެރޭގައި ހިނގައިދިޔަ ދެ ހާދިސާއެއްގެ ވާހަކައެވެ. ފުރަތަމަ ހާދިސާޔަކީ ދިވެހިރާއްޖޭގެ ރިސޯޓެއްގައި ދިވެހި އަންހެން ކުއްޖަކު ރޭޕް ކުރެވުނުކަމުގެ ތުހުމަތު ފެންމަތި ވި ހާދިސާއެވެ. ތުހުމަތު ކުރެވުނީ ބިދޭސީއެއްގެ މައްޗަށެވެ. ޖެހިގެން އައި ދުވަހު އޭނާ ފުރުވައިލެވިއްޖެއެވެ. އެ ވާހަކަ ގައުމުގެ އެންމެން ދައްކަދައްކައި ތިއްބައެވެ. ތަޙުޤީޤެއް ނުވެސް ފެށުނެވެ. ދެވަނަ ހާދިސާޔަކީ ހުޅުމާލޭގައި ހުންނަ މަސްޖިދުލް ޢަޒީޒާގައި ބިދޭސީއަކު ދިވެއްސަކަށް ހަމަލަ ދިން ހާދިސާއެވެ. މި ހާދިސާގައި ވެސް ތުހުމަތު ކުރެވުނު ބިދޭސީ މީހާ ފުރުވައިލެވުނީއެވެ. ތަޙުޤީޤު ފުރިހަމަ ނުކުރެވިއެވެ.\nދެން ހަތަރުވަނަ ވާހަކައެވެ.\nމި ދެންނެވި ހުރިހައި މައްސަލައެއްގައި ވެސް، ތުހުމަތު ކުރެވި އަދި ފަހުން ޢަދުލުއިންސާފުގެ ނިޒާމު ދަތި އަޅުވައި ވައްޓައިލައިފައި ރާއްޖެއިން ފުރައިގެން ދިވެހީންނާ ދިމާޔަށް "ދެން ލަލަލާ" އޭ ބުނެފައި ދިޔައީ އިންޑިޔާގެ ރައްޔިތުންނެވެ. ވަޒީފާ އަދާ ކުރުން ފަދަ ކަންކަމުގައި އައިސް ދިވެހިރާއްޖޭގައި އުޅެމުން ދިޔަ އިންޑިޔާގެ ރައްޔިތުންނެވެ. ތުންތުންމަތީން އިވުނު އަޑުތައް ބުނާ ގޮތުން، މި ހުރިހައި މައްސަލައެއްގައި ވެސް، ފުރުވައިލެވުނު މީހުންގެ މައްޗަށް ދިވެހި ދައުލަތުގެ ޤާނޫނު ތަންފިޛު ނުކުރެވި، އެމީހުން "ސަލާމަތް ކުރެވުނީ" އަދި "ސްކޮޓްފްރީ" އުޞޫލުން ގެދޮރަށް ފޮނުވައިލެވުނީ އިންޑިޔާ ސަރުކާރުން ދިވެހި ސަރުކާރަށް "އެންގި އެންގުންތަކަށް ތަބައަ ވުމުގެ" ގޮތުންނެވެ.\nސުބުޙާނަﷲ އެވެ! އަވަށްޓެރި އިންޑިޔާއިން، އެކުވެރި އިންޑިޔާއިން، އުޚުއްވަތްތެރި އިންޑިޔާއިން އަޅުގަނޑުމެންގެ ދައުލަތުގެ ސިޔާދަތާއި މިނިވަންކަމާއި އިސްތިޤުލާލަށް ގޮން ޖަހަނީތޯއެވެ؟ އަޅުގަނޑުމެންގެ ދައުލަތުގައި އަޅުގަނޑުމެންގެ ޤާނޫނު ތަންފީޛު ކުރުމަށް ހުރަސް އަޅަނީތޯއެވެ؟ އެ ޤައުމުގެ ކޮންމެ މީހަކަށް ވެސް ދިވެހިރާއްޖެޔަށް އައިސް ދިވެހިރާއްޖޭގައި ކޮންމެ ފަދަ ކަމެއް ކޮށްފައި ވެސް ހަމަޖެހިލައިގެން ފުރައިގެން ދެވޭނެކަމުގެ ޔަޤީންކަން ހޯދައިދޭން މަސައްކަތް ކުރަނީތޯއެވެ؟ އިންޑިޔާއިން މިފަދަ ކަމެއް ކޮށްފާނެ ކަމަކަށް ޤަބޫލު ކުރާ ހިތެއް އަޅުގަނޑު ނުވެއެވެ. ވާނީ ވެސް އެހެން ނޫންތޯއެވެ! އިންޑިޔާ އަކީ އަމިއްލަ މިނިވަންކަމާއި އިސްތިޤްލާލާއި ސިޔާދަތަށް ޓަކައި ފަޤީރުންނާއި މުއްސަނދީން، ކުދި މީހުންނާއި ބޮޑެތި މީހުން، ގަދަފަދަ މީހުންނާއި ބަލިކަށި މީހުން އެއް އަޑަކުން "އިންޞާފޭ" ބުނެ އަނިޔާވެރި އިސްތިޢުމާރީ ބާރަކާ ދެކޮޅަށް ތެދުވި ޤައުމެކެވެ. ޝާހު ވަލިއްޔުﷲ އާއި މަހާތުމާ ގާނދީގެ ޤައުމެވެ. އެ ޤައުމެއްގެ ތަޢުލީމީ ނިޒާމުގެ ބާނީއަކީ މައުލާނާ އަބުލްކަލާމް އާޒާދު ކަމުގައި ވި ޤައުމެވެ. ދުނިޔޭގެ އެންމެ ބޮޑު ޑިމޮކްރަސީ ކަމުގެ ފަޚުރާއި ޝަރަފު ލިބިގެން ވާ ޤައުމެވެ. ޑރ. ބާބާސާހިބް އަމްބެދްކަރް އެ ޤައުމަކަށް ނިސްބަތް ވެވަޑައިގަންނަވާ ޤައުމެވެ. އެހެންވީމާ އިންޑިޔާއިން އެފަދަ މުޑުދާރު، ނާތަހުޒީބު، ބަރުބަރީ، ގޮތްކުޑަ، ނުލަފާ، އަދި މާފިޔާ ޒާތުގެ ޢަމަލުތަކެއް ކުރާނެ ކަމަކަށް އަޅުގަނޑު ޤަބޫލެއް ނުކުރާނަމެވެ.\nއެކަމަކުވެސް ހަމަ އިންޑިޔާގެ ކަމާ ބެހޭ ފަރާތްތަކުން އެހެން ހަދަނީތޯއެވެ؟ އެހެންވިއްޔާ ކަށަވަރު ވެގެން ވާ ކަމަކީ، އެކަން ކުރާ ބަޔަކީ ޚުދު އިންޑިޔާ އެ އުޞޫލުތަކަކާއި އެ ހަމަތަކެއްގެ މައްޗަށް ބިނާ ކުރެވުނު އުޞޫލުތަކަށް ފުރަގަސް ދީ އިންޑިޔާއަށް ޣައްދާރު ވެގެން އުޅޭ ބައެއްކަމެވެ. މަހާތުމާ ގާނދީ އެ ޝިޢާރުތަކެއްގެ އަޑު އުފުއްލެވި ޝިޢާރުތަކަށާއި، ޑރ. އަމްބެދްކަރް އެ ޢަދުލުއިންޞާފުގެ ނިޒާމެއްގެ ބިންގާ އެޅުއްވި ޢަދުލުއިންޞާފުގެ ނިޒާމުގެ މަބްދައުތަކަށް ޚިޔާނާތްތެރި ވެގެން އުޅޭ ބައެއް ކަމެވެ. އިންޑިޔާގެ އުޚުއްވަތްތެރި ރައްޔިތުންނަށް ޚިޔާނާތްތެރި ވެ، ޣައްދާރު ވެ، އެމީހުންގެ ނަމުގައި އެމީހުން ޤަބޫލު ނުކުރާނޭ ބާވަތުގެ ހުތުރު ޖަރީމާތަކެއް ހިންގަމުން ދާ ބަޔަކުކަމެވެ.\nއެހެންވިއްޔާ ދެން އަޅުގަނޑުމެން ކުރާން ވީ ކަމަކީ ކޮބައިތޯއެވެ؟\nޖަވާބު ވަރަށް ސާފެވެ. އެންމެ ފުރަތަމަ ކަމަކަށް، ދިވެހި ދައުލަތުގެ ސިޔާދަތާއި އިސްތިޤްލާލުގެ ޙުރުމަތް ކަނޑައިލައި، ދިވެހިރާއްޖޭގައި ކުށް ކުރި އިންޑިޔާ މީހުންނަށް ދިވެހިރާއްޖޭގައި ޝަރީޢަތް ކުރިޔަނުދިނުމަށް ބާރު އެޅި އެންމެންގެ ނަންތައް ލިސްޓު ކުރައްވައި، އެ އެންމެންނަކީ ދިވެހި ދައުލަތުގައި "ޕާރސޮނާ ނޮން ގްރާޓާ" ކަމުގައި އިޢުލާން ކުރައްވާށެވެ. އެއިގެ ތެރެއިން އެއްވެސް މީހަކު ރާއްޖޭގައި ހުރި ނަމަ، އެއިގެ ތެރެއިން ސަފާރީ އިމްތިޔާޒާއި ރައްކައުތެރިކަން ލިބިނުދޭ އެންމެންގެ މައްޗަށް ތަޙުޤީޤު ހިންގަވައި ޝަރީޢަތް ކުރައްވާށެވެ. ސަފާރީ އިމްތިޔާޒާއި ރައްކައުތެރިކަން ލިބިދޭ އެންމެން ދިވެހިރާއްޖެޔަށް ދުވަހަކު ވެސް ނައުދެވޭ ގޮތަށް ދިވެހި ދައުލަތުން ބޭރު ކުރައްވާށެވެ. އިންޑިޔާގެ ޙުކޫމަތަށް ރަސްމީކޮށް ލިޔުމުން ޝަކުވާ ހުށައަޅުއްވާށެވެ. ބައިނަލްއަޤްވާމީ ނިޒާމު ހިންގުމުގެ މަސްއޫލިއްޔަތު ބައިނަލްއަޤްވާމީ މުޖުތަމަޢުގެ ގާތްގަނޑަކަށް އިއްތިފާޤުން އެ ފަރާތަކާ ޙަވާލު ކުރެވިފައި ވާ އަލިފުދާލު ޖަމްޢިއްޔާއަށް ރަސްމީކޮށް ޝަކުވާ ހުށައަޅުއްވާށެވެ. އަދި ދިވެހި ދައުލަތުގެ ޢިއްޒަތާއި ކަރާމާތާއި ޙުރުމަތާއި ޙައިޘިއްޔަތާއި ޙައްޤުތަކަށް ޙުރުމަތްތެރިކޮށް ނުހިތާ އެއްވެސް ދައުލަތަކާ މެދު، އަޅުގަނޑުމެން ވެސް އެއީ ދައުލަތެއް ކަމަށް ބަލައިގެން ނުތިބޭނެކަން އިޢުލާން ކުރައްވާށެވެ. ދިވެހި ދައުލަތުގެ ސަރަޙައްދުގައި ދިވެހި ދައުލަތުގެ ސިޔާދަތީ ބާރާއި ޤާނޫނުތައް ހިންގައި ތަންފީޛު ކުރުމަށް ހުރަސް އަޅައިފި ކޮންމެ މީހަކީ ދުޝްމަނެއް ކަމަށް ބަލައި އެގޮތުގެ މަތީން އެ މީހަކާ މެދު ޢަމަލު ކުރާނެކަން މުޅި ދުނިޔޭގެ އެންމެނަށް އިވޭނޭ ބީދައިން އިޢުލާން ކުރައްވާށެވެ. އަދިވެސް އެއް ކަންތަކެވެ. ލަސް ނުކޮށް، އެއްވެސް ބަހަނާއެއް ނުދައްކައި، ހަމަ ވަގުތުން، ރާއްޖޭގައި ކުށްތައް ކޮށްފައި ފުރަފުރައިގެން ދިޔަ އެންމެން ދިވެހިރާއްޖޭގައި އެމީހުންގެ މައްޗަށް ދިވެހި ޤާނޫނު ތަންފީޛު ކުރުމަށް ޓަކައި ދިވެހި ދައުލަތާ ޙަވާލު ކުރުމަށް އަންގަވާށެވެ.\nއަޅުގަނޑުމެން މިހެން ހެދީމާ، އިންޑިޔާ ބޮޑު ވެފައި، ބާރުގަދަ ވެފައި، ގަދަފަދަ ވީމާ، އަޅުގަނޑުމެންގެ ކަންކަށިމަތީގައި ޖެހިޖެހީނުން ވައްޓައި ޗިސްޗިސް ކޮށްލާނީތޯއެވެ؟\nއިންޑިޔާ އެހެންނެއް ނުހަދާނެއެވެ. ނުވެސް ހެދޭނެއެވެ. ޚުދު އިންޑިޔާގެ އެތެރެއިން ތަހުޒީބާއި އިންޞާފާއި ހަމަޔަށް ލޯބި ކުރާ ރައްޔިތުންނާއި ލީޑަރުން ނުކުމެ، އިންޑިޔާގެ ނަމުގައި އެފަދަ ޖަރީމާތަކެއް ބަޔަކު ހިންގަނީ ނަމަ އެކަން ހުއްޓުވާނެކަން ވެސް ޔަޤީނެވެ. މިކަން މި މަގުން ނުހިނގިޔަސް، އަޅުގަނޑުމެން ކުރާން ވީ ކަންތައް އަޅުގަނޑުމެންނަށް އޮޅިގެން ނުވާނެއެވެ. ތަމަޅަ ޓެރަރިސްޓުން ބަޑި ހިފައިގެން އައިސް ސިފައިންގެޔާ ޙަމަލަ ދިނުމުން، ޝަހީދު ޙުސައިން އާދަމް ރައްދު ދިނީ ވަގުތުން ދިން ދިފާޢީ ޖިހާދުގެ ޙަމަލާއިންނެވެ. ތިމާގެ ހަށިގަނޑު ކުޑަކަމާ މެދު، ތިމާގެ އަތުގައި ހުރި ވަޒަނުގެ ޢަދަދު މަދުކަމާ މެދު، ތިމާގެ ބަޑީގެ މުސްކުޅިކަމާ މެދު ވިސްނާކަށް އޭނާ މަޑެއް ނުކުރެއެވެ. ޙުސައިން އާދަމުގެ ދަރީން ދެން ވެސް އެ ކަންކަމާ މެދު ވިސްނާން މަޑެއް ނުކުރާނެއެވެ. މަޑު ކޮށްގެން ނުވެސް ވާނެއެވެ.\nއަވަށްޓެރިކަމާއި އެކުވެރިކަމަކީ އިތުބާރާއި، އިޙްތިރާމާއި، އެކަކު އަނެކަކާ މެދު ގެންގުޅޭ އުޚުއްވަތްތެރި ލޯބިވެރިކަމާއި، އެކަކު އަނެކެއްގެ ޙައްޤުތަކާ މެދު ގެންގުޅޭ އަދި ދައްކާ މުޠުލަޤު ޤަދަރާއި ރިޢާޔަތުގެ މައްޗަށް އޮންނަ އެއްޗެކެވެ.\nދެން ފަސްވަނަ ވާހަކައެވެ.\nމިދިޔަ ޑިސެންބަރު މަހުގެ ތެރޭގައި ރާއްޖޭގެ ރިސޯޓެއްގައި ދިވެހި އަންހެން ކުއްޖަކު ރޭޕް ކޮށްފައި ފުރައިގެން ދިޔަ ކަމަށް ތުހުމަތު ކުރެވުނު އިންޑިޔާ މީހާގެ ވާހަކަ މީޑިޔާގައި ފެންމަތި ވެ، ރައްޔިތުންގެ ތެރެއިން އެތައް ބަޔަކު އެ ވާހަކަތައް ދައްކަދައްކައި ތިއްބައި، އޭނާ ފުރައިގެން ދިޔުމުން ފުލުހުން ބުނެފައި ވަނީ އެފަދަ މައްސަލައެއް ފުލުހުންނަށް ހުށައެޅިފައި ނެތް ކަމަށެވެ. މިއީ ކޮން ޒާތެއްގެ ވާހަކައެއްތޯއެވެ؟ ފުލުހުން ދިވެހި ރައްޔިތުންނާ ސަމާސާ ކުރައްވަނީތޯއެވެ؟ ސަމާސައެއް ނަމަ، ތިޔައީ ހާދަހާ ވާ ވިޔާނުދާ ސަމާސައެކެވެ! ނުވަތަ، ދެއްކެވި ކޮންމެ ވާހަކައެއް ދިވެހި ރައްޔިތުންގެ ތެރެއިން ގިނަ ބަޔަކު ޤަބޫލު ކޮށްގެން އަތް ޖަހަޖަހައި ތިބޭނީއޭ ހިއްތަވައި، ތިޔަ ޒާތުން ވާހަކަ ދައްކަވަނީތޯއެވެ؟ ދަންނަވަންތޯއެވެ! ފުލުހުންނަކީ ދައުލަތުގެ ކޮންމެ ތަނެއްގައި ވިޔަސް ކުށެއް ކުރެވިއްޖެ ކަމުގެ، ނުވަތަ ކުށެއް ކުރެވެމުން އެބަދާކަމުގެ، ނުވަތަ ކުށެއް ކުރާން އެބަ އުޅޭކަމުގެ އެއްވެސް މަޢުލޫމާތެއް އެއްވެސް ގޮތެއްގައި އެއްވެސް މަޞްދަރަކުން ލިބިއްޖެއްޔާ، ހަމަ ވަގުތުން އަމިއްލަ އިސް ނެގުމަށް އެކަމާ މެދު ފިޔަވަޅު އެޅުމުގެ ވާޖިބާއި މަސްއޫލިއްޔަތު އޮންނަ ފަރާތެކެވެ. ފުލުހުންގެ ހުވައި ކޮށްގެން، ފުލުހުންގެ ޔުނިފޯމު ލައިގެން، މި ދެންނެވި ވާޖިބާއި މަސްއޫލިއްޔަތަށް ފުރަގަސް ދިނުމަކީ ކަނޑައެޅިގެން ޣައިރުޤާނޫނީ ޢަމަލެކެވެ. ކުށެކެވެ. ޤާނޫނުއަސާސީގެ 46 ވަނަ މާއްދާ އާއި 244 ވަނަ މާއްދާއިން ފެށިގެން ގޮސް އެ ދުސްތޫރީ ނައްޞުތަކުގެ ދަށުން ހެދިފައި ހުރި ޤާނޫނުތަކާއި ޤަވާޢިދުތަކާއި ދިވެހިރާއްޖޭގެ ޖިނާއީ ޤާނޫނުތަކުގެ ކަމާބެހޭ މާއްދާތަކުން މި ކަން ވަނީ ވަރަށް ރަނގަޅަށް ކަނޑައެޅިފައެވެ. ދައުލަތުގެ ތެރޭގައި ކުށްވެރީން ކުށަށް އަރައިގަނެ، ރައްޔިތުންގެ ތެރެއިން އެކަކު އަނެކަކު ތަޅައި މަރައި، މީހުންގެ މުދައު ފޭރި ހަދާ އިރު ވެސް، މީހަކު ރިޕޯޓު ނުކުރެޔޭ ކިޔައިފައި ޓީވީ ބަލާން ނުވަތަ ކޮފީ ބޯން ނުވަތަ ޓުވީޓު ކުރާން ފުލުހުން ތިބޭ ވާހަކަޔަކީ ދުވަހަކު ވެސް އަޅުގަނޑު މީގެ ކުރިޔަކުން އެހި ވާހަކައެއް ނޫނެވެ.\nފުލުހުންގެ ފަރާތުން ފެނިގެން ދިޔަ މި ދެންނެވި ޒިންމާދާރުކަން ކުޑަކަމާއި މަސްއޫލިއްޔަތަށް ފުރަގަސް ދިނުމުގެ ހައިރާން ކުރުވަނިވި މިސާލަށް ފަހު، ދެން ފެނުނީ އަދި އެޔަށްވުރެ ވެސް ހިނި އަންނާން ޖެހޭ ކަހަލަ ކަމެކެވެ. ހުޅުމާލޭ މިސްކިތެއްގައި ދިވެއްސަކަށް ހަމަލަ ދިން މީހާގެ މައްޗަށް ޤާނޫނު ތަންފީޛު ކުރުމެއް ނެތި އޭނާ ފުރުވައިލުމަށް ފަހު، ޕްރޮސިކިޔުޓަރ ޖެނެރަލް އަލްއުސްތާޛު ޙުސައިން ޝަމީމުގެ އޮފީހުން ވިދާޅުވީ، އޭނާ ފުރުވައިލެވުނީ "މަސްލަހަތު ރައްކައުތެރި ކުރުމަށް ޓަކައި" ކަމަށެވެ. ދިވެހި ދައުލަތުގެ އެންމެ މަތީ މަޞްލަޙަތަކީ، ދައުލަތުގައި ޤާނޫނު ހިންގުމެވެ. ދައުލަތުގައި ޢަދުލުއިންޞާފު ޤާއިމު ކުރުމެވެ. ކުށެއް ކުރެވިއްޖެ ނަމަ، އެ ކުށް ތަޙުޤީޤު ކުރުމެވެ. ދަޢުވާ އުފުލާން ޖެހޭ ނަމަ ދަޢުވާ އުފުލުމެވެ. އެ ދަޢުވާޔާ ގުޅިގެން އިންޞާފުވެރި ޝަރީޢަތެއް ކުރުމެވެ. ޝަރީޢަތުގެ ނިންމުންތައް ތަންފީޛު ކުރުމެވެ. ކުށް ކުރާ އެންމެންނާ މެދު ހަމަހަމަ ގޮތެއްގައި ޤާނޫނު ހިންގުމެވެ. އެއްވެސް މީހަކަށް ޤާނޫނަށް ޖަވާބުދާރީ ނުވެ ފިލައިގެން ދެވޭނެ މަގެއް ނުދެއްކުމެވެ. މިއީ ޤާނޫނީ ދާއިރާގައި ޢާއްމުކޮށް ބޭނުން ކުރާ ލަފުޒެއްގެ ބޭނުން ކޮށްގެން ދަންނަވަނީ ނަމަ "އޯވަރރައިޑިން" މަޞްލަޙަތެކެވެ. އެބަހީ، އެހެން ހުރިހައި މަޞްލަޙަތުތަކަކަށް ވުރެ މުހިއްމު އަދި އެހެން ހުރިހައި މަޞްލަޙަތުތަކަށް ވުރެ އިސްކަން ވެގެން ވާ މަޞްލަޙަތެކެވެ. މި ދަންނަވާ މައްސަލައިގައި ތުހުމަތު ކުރެވޭ މީހާގެ މައްޗަށް ތަޙުޤީޤު ހިންގެވުމެއް ދަޢުވާ އުފުއްލެވުމެއް ނެތި އޭނާ ދޫ ކޮށްލައްވައި ރާއްޖެއިން ފޮނުވައިލެއްވީ، ދިވެހި ދައުލަތުގެ ކޮން މަޞްލަޙަތެއްގެ ޙިމާޔަތުގައި ތޯއެވެ؟ ދިވެހި ރައްޔިތުންގެ ތެރެއިން ކާކުގެ ކޮން މަޞްލަޙަތެއްގެ ޙިމާޔަތުގައި ތޯއެވެ؟ މަޞްލަޙަތަކީ ފެންނާން އޮންނަ އެއްޗެކެވެ. އެއީ ޅެމުގެ މާނަ ޅެންވެރިޔާގެ ބަނޑުގައި އޮންނަ ގޮތަށް ޕްރޮސިކިޔުޓަރ ޖެނެރަލް އާއި ޕޮލިސް ކޮމިޝަނަރއާ ދެ ބެއިފުޅުންގެ "ބަނޑުފުޅުގައި" އޮންނަ އެއްޗެއް ނޫނެވެ. އިނގިރޭސި ހަރު ބަހެއްގައި "ވަޓް ގޯޒް އެރައުންޑް ކަމްސް އެރައުންޑް" އޭ ބުނެއެވެ. ޕްރޮސިކިޔުޓަރ ޖެނެރަލް އަލްއުސްތާޛު ޙުސައިން ޝަމީމަކީ "މަޞްލަޙަތު" މި ލަފުޒު ބޭނުންފުޅު ކުރައްވައިގެން އެއް އިރެއްގައި ދިވެހިރާއްޖޭގެ ސުޕްރީމް ކޯޓަށް ވަރަށް މަލާމާތް ކުރެއްވި ބެއިފުޅެކެވެ. މާތްރަސްކަލާނގެ ތަޤުދީރުފުޅުން ކޮންމެ ނުބައި ދުލެއްގެ ބަސް އެ ދުލެއްގެ ވެރިޔާގެ ނިތްކުރިޔާ ހަމަޔަށް ރައްދު ކުރައްވާ ގޮތުގެ ފުރިހަމަކަމާއެވެ!\nމި ޙާލަތަކީ މަޞްލަޙަތުގެ "އެބްސްޓްރެކްޓް" އަދި "ޖެނެރަލް" އުޞޫލުތަކާ ހަމަޔަށް ދާން ޖެހޭ ވެސް ޙާލަތެއް ނޫނެވެ. ދިވެހިރާއްޖޭގެ ޤާނޫނުތައް ބުނާ ގޮތުން، އަދި ތަހުޒީބީ ޤައުމުތަކުގެ ޤާނޫނީ ނިޒާމުތަކުގައި ޢާއްމު އުޞޫލެއްގެ ގޮތުގައި ބަލައިގެންފައި އޮތް ގޮތުގެ މަތީން، ކުށް ކުރާ އެއްވެސް މީހެއްގެ މައްޗަށް ތަޙުޤީޤު ނުކޮށް ދޫ ކޮށްލެވޭނީ، ނުވަތަ ދަޢުވާ ނުއުފުލައި ދޫ ކޮށްލެވޭނީ، ނުވަތަ ޝަރީޢަތް ނުހިންގައި ދޫ ކޮށްލެވޭނީ، ކަނޑައެޅި ބަޔާން ވެގެން ވާ ޤާނޫނީ ނައްޞަކުން އެކަން މަނާ ކުރާ ޙާލަތުގައި އެކަންޏެވެ. ވީމާ މަޞްލަޙަތުގެ ސުވާލުގެ ބަދަލުގައި ކުރާން ޖެޙޭ ސުވާލަކީ، ޕްރޮސިކިޔުޓަރ ޖެނެރަލްގެ އޮފީހުން ތުހުމަތު ކުރެވުނު މީހާގެ މައްޗަށް ދަޢުވާ ނުކުރައްވާން ނިންމަވައި އޭނާ ރާއްޖެއިން ފުރުވައިލުމަށް ލަފާ ދެއްވީ، އޭނާގެ މައްޗަށް ތަޙްޤީޤު ކުރުމާއި ދަޢުވާ އުފުލުން ދިވެހިރާއްޖޭގެ ކޮން ޤާނޫނެއްގައި އޮތް ކޮން ނައްޞަކުން މަނާ ކޮށްގެންތޯ، މި ސުވާލެވެ. އެފަދަ ނައްޞެއް ނެތް ނަމަ، ދެން ވާން ވީ ގޮތް ދަންނަވައިލާނަމެވެ. ޕްރޮސިކިޔުޓަރ ޖެނެރަލްގެ މަޤާމުން އަލްއުސްތާޛު ޙުސައިން ޝަމީމު އިސްތިޢުފާ ދެއްވާށެވެ. އޭނާޔަކީ ޕްރޮސިކިޔުޓަރ ޖެނެރަލްގެ މަޤާމަށް ޤާބިލު ނޫން ބެއިފުޅެއްކަން ކުރީއްސުރެ އެނގި ކަށަވަރު ވެފައި އޮތް އޮތުމުގެ މައްޗަށް އިތުރު ވަރުގަދަ ހެތްކެއް ލިބިގެން ދިޔައީއެވެ. ދިވެހި ދައުލަތުގެ މަޞްލަޙަތު ނިޔާ ކުރަނީ، އޭނާ ވަގުތުން އެ މަޤާމުން އިސްތިޢުފާ ދެއްވުމެވެ. ދެވަނަ ކަމަކަށް، ޕްރޮސިކިޔުޓަރ ޖެނެރަލްގެ މަޤާމުގައި ހުންނަވައިގެން ޢަދުލުއިންޞާފަށް ހުރަސް އަޅުއްވައި، މަޤާމުގެ ބާރުގެ ބޭނުން ނާޖާއިޒު ގޮތުގައި މީހަކަށް ފައިދާތައް ހޯދައިދެއްވީތީ އޭނާގެ މައްޗަށް ތަޙުޤީޤު ހިންގަވައި ދަޢުވާ އުފުއްލަވައި ޝަރީޢަތް ކުރައްވާށެވެ. މިކަން މިގޮތަށް ނުހިނގަނީ ނަމަ، ދިވެހި ދައުލަތަކީ ޤާނޫނުގެ ޙުކުމް ހިނގާ، ޢަދުލުއިންޞާފު ޤާއިމު ކުރެވޭ ދައުލަތެއް ކަމުގައެއް ނުވާނެއެވެ.\nދެން ހަވަނަ އަދި އެންމެ ފަހު ވާހަކައެވެ!\nއިންޑިޔާ ވިޔަސް އަދި އެހެން ޤައުމެއްގެ ވިޔަސް މީހުން ދިވެހިރާއްޖޭގައި އުޅެމުން ދިވެހި ދައުލަތުގެ ޤާނޫނުތަކަށް ފައިން އަރައި، ދިވެހި ޤާނޫނުތަކުން މަނާ ކުރާ ކުށްތައް ކޮށްފައި އެ ޤައުމުތަކުގެ ސަރުކާރުގެ އެހީތެރިކަމާއި ބާރުގައި ފުރަފުރައިގެން ދިޔުމުގެ ފުރުޞަތު އަޅުގަނޑުމެން ދެނީ ނަމަ، އެއީ ކުރިމަގުގައި ގޯހުން ވަރަށް ބޮޑު ގޯހަކަށް މެނުވީ ދާނެ ކަމެއް ނޫނެވެ. މިއަދު އެކަން ނުހުއްޓުވިއްޖެ ނަމަ، މާދަމާ ދިވެހި ޤައުމު ކަރުނަ އަޅައި ރޯން ޖެހޭނެއެވެ. މާދަމާ ދިވެހިރާއްޖެ ބަދަލު ވެގެން ދާނީ "ބަނާނާ ރިޕަބްލިކް" އަކަށެވެ. އެއިރުން ދިވެހި ދައުލަތުގެ ޙުރުމަތް އޮތް ތަނުގައި އޮންނާނީ ބޮޑުވަޅުދޮށު ސައިބޯންޏެކެވެ.\nރާއްޖޭގައި އުޅޭ އިންޑިޔާ މީހަކަށް ވިޔަސް، އެމެރިކާ މީހަކަށް ވިޔަސް، ރަޝިޔާ މީހަކަށް ވިޔަސް، އަދި ސަޢޫދީ ޢަރަބިއްޔާގެ މީހަކަށް ވިޔަސް، މިއަދު ދިވެހިރާއްޖޭގެ އަންހެނުންގެ ގަޔަށް އެޗްއައިވީ ލޭ އަޅައިފައި، ނުވަތަ ދިވެހީންގެ މިސްކިތްތަކަށް ވަދެ ދިވެހީންގެ ގައިގައި ތަޅައިފައި، ނުވަތަ ދިވެހި އަންހެން ކުދީންނާ މަތިންދާބޯޓުތަކުގެ ދަތުރުމަތީގައި ބެހިފައި، ނުވަތަ ކޮޓަރިތަކުގެ ނިވަލުގައި ތިބެ ދިވެހި އަންހެން ކުދީން ރޭޕް ކުރާން އުޅެފައި ނުވަތަ ރޭޕް ކޮށްފައި، ދެން އެމީހުންގެ ސަރުކާރުތަކާއި އެންބަސީތަކުގެ ބާރުގައި ފުރަފުރައިގެން ދެވޭ ނަމަ، މާދަމާ އަޅުގަނޑުމެންނަށް ފެންނާނީ މިޔަށްވުރެ މާ ބިރުވެރި މަންޒަރުތަކެކެވެ. މާދަމާ ބިދޭސީން ފުރައިގެން ދާނީ "މަސްލަހަތަށް ޓަކައި" އަދި "ރިޕޯޓު ނުކުރެވޭ ކުށްތަކެއްގެ ގޮތުގައި" ދިވެހިރާއްޖޭގެ މަގުތަކުގައި ދިވެހި އަންހެން ކުދީން ރޭޕް ކޮށްފައެވެ. ދިވެހިރާއްޖޭގެ ޢާއްމު ތަންތަނުގައި ދިވެހި ރައްޔިތުން މަރައި ދިވެހި ރައްޔިތުންގެ ލޭ އޮހޮރުވައިފައެވެ. ދިވެހީންގެ މިސްކިތްތަކާއި، ދިވެހީންގެ ރައީސުލްޖުމްހޫރިއްޔާގެ އޮފީހާއި، ދިވެހީންގެ ރައްޔިތުންގެ މަޖިލިހުގެ ގެޔާއި، ދިވެހީންގެ ކޯޓުތަކުގެ ތެރެޔަށް ކުޅު ޖަހައި އެ ތަންތަނުގެ ޙުރުމަތް ކަނޑައިލައިފައެވެ. އެ ދުވަސް އަންނާންދެން ބަލަހައްޓައިގެން ތިބޭން ވީތޯ؟


Farah Khan ge "Satte Pe Satta" ge roleh Anushka Sharma ah? | Mihaaru\nފަރާ ހާންގެ "ސައްތޭ ޕޭ ސައްތާ" ގެ ރޯލެއް އަނުޝްކާ ޝަރުމާ އަށް؟\n27 އޯގަސްޓް 2019 - 08:03 1 comment\nކުރިން މީޑިއާތަކުން ރިޕޯޓްކޮށްފައިވާ ގޮތުގައި 1982 ގައި ރިލީޒްކުރި ފިލްމުގައި އަމީތާބް ބައްޗަންގެ ރޯލުން ފެނުމުގެ ފުރުސަތު ބޮޑީ ޝާހްރުކް ހާން ނުވަތަ ރިތިކް ރޯޝަނެވެ. އަދި ހެމާ މާލިނީގެ ރޯލުން ފެނުން ގާތީ ދީޕިކާ ޕަދްކޯން ނުވަތަ ކެޓްރީނާ ކެއިފެވެ.\nމިހާރު މީޑިއާތަކުން ބުނަނީ ފަރާގެ ފިލްމުގެ ރޯލަކަށް އަނުޝްކާ ޝަރުމާ އަށް ހުށަހަޅާފައިވާ ކަމަށާއި އެ ރޯލަށް އޭނާ އެއްބަސްވާނެ ކަމުގެ ސިގްނަލް ވެސް ދީފައިވާ ކަމަށެވެ. ނަމަވެސް "ސައްތޭ ޕޭ ސައްތާ" ގެ ރިމެކުން އަނުޝްކާ އަށް ހުށަހެޅީ އޮރިޖިނަލް ފިލްމުގައި ކޮން ބަތަލާއަކު ކުޅުނު ރޯލެއް ކަމެއް ނުބުނެ އެވެ.\nމިދިޔަ އަހަރު ރިލީޒްކުރި ފްލޮޕް ފިލްމު "ޒީރޯ" އަށް ފަހު މިހާތަނަށް އަނުޝްކާ އެއްވެސް ފިލްމަކަށް ސޮއެއް ނުކުރެ އެވެ. އޭނާ މިހާރު އާންމުކޮށް އުޅެނީ ފިރިމީހާ އަދި ކްރިކެޓް ތަރި ވިރާޓް ކޯލީއާ އެކު ކްރިކެޓް މުބާރާތްތަކުގެ ދަތުރުތަކުގަ އެވެ.\nރާޖް އެން ސިއްޕީ ޑައިރެކްޓްކުރި "ސައްތޭ ޕޭ ސައްތާ" ގެ ލީޑް ބަތަލާއިންގެ ތެރޭގައި ހިމެނެނީ ހެމާ މާލިނީ އާއި ރަންޖީތާ ކޯރްގެ އިތުރުން ސަރީކާ އެވެ.\nބޮޑު ކާސްޓެއް ހިމެނޭ "ސައްތޭ ޕޭ ސައްތާ" އަކީ ފާމްހައުސްއެއްގައި ދިރިއުޅޭ ހަތް ބެއިންގެ ވާހަކަ ކިޔައިދޭ އެކްޝަން ކޮމެޑީއެކެވެ.\nމި ފިލްމުގެ ރިމެކެއް ފަރާ ހަދާ ވާހަކަ އާއި އޭގެ ކާސްޓާ ބެހޭ ގޮތުން މީޑިއާތަކުން މިހާތަނަށް ދައްކާ އެއްވެސް ވާހަކައަކާ ގުޅިގެން ފަރާ އެއްވެސް އެއްޗެއް ނުބުނެ އެވެ. ގިނަ ބަޔަކު އަންނަނީ އޭނާ ފިލްމު ރަސްމީކޮށް ލޯންޗްކުރާނެ އިރަކަށް އިންތިޒާރުކުރަމުންނެވެ.\nރޯހިތުގެ ކުންފުންޏަށް ހަތަރު ފިލްމެއް ޑައިރެކްޓްކޮށްދޭން ފަރާ ސޮއިކުރީ މިދިޔަ ފެބްރުއަރީ މަހުގެ ތެރޭގަ އެވެ.\n"ސައްތޭ ޕޭ ސައްތާ" ގެ ރިމޭކް ނުހަދާނެ؟